
UVOD 




Zahvala pripada AUahu, s.v.t, Koji je stvorio Džennet i Dže- 
hennem, Koji je stvorio za njih stanovnike i pridružnike, Koji je 
Džennet učinio kućom Svojih miljenika, a Džehennem kućom 
Svojih neprijatelja. Neka je spas i mir na AUahovog Poslanika i 
najčasnije stvorenje, koji je došao pozivajući u Džennet i njegove 
blagodati, a odvraćao od džehenemske vatre i njenih strahota. 

Donosim salavat i selam na porodicu Poslanikovu, na njegove 
ashabe i tabiine i sve one koji ih slijede dobrim djelima, koji su se 
pripremili za konačište, i koji su uzeli svoj udio u tome, koji su 
provodili noći u klanjanju, traženju oprosta, u razgovoru s AUahom, 
čitajući Njegovu knjigu, koji su provodili dane u približavanju 
Allahu, s.v.t, postom jer su znali da je to ozbiljna stvar, da nema 
spasa od džehenemske vatre, i da nema pobjede ulaskom u 
Džennet, osim onome ko bude radio i zasukao rukave. 

Ovo je treći dio edicije koja govori o zbivanjima na Sudnjem 
danu, i u njemu će biti govora o Džennetu i Džehennemu, a 

podijelili smo ga u dva dijela. 

U prvom dijelu govorit će se o džehenemskoj vatri, a sastoji 
se iz deset poglavlja koja počinju uvodom u kome je definirana 

džehenemska vatra. 

U prvom poglavlju ukazali smo na vjerovanje ehli-sunneta da 
su Džennet i Džehennem stvoreni i tu smo odbacili tvrdnje onih 
koji se protive njihovom mišljenju. 



Ilžennel i džchennem|10 



U drugom poglavlju govori se o čuvarima Džehennema, a to 
su meleki određeni za njega, kao i pojašnjenje o njihovom broju 

i veličini ^ f 9 

U trećem je poglavlju opis džehenemske vatre. Tu se govori 

0 mjestu Džehennema, veličini, njegovim dubinama, ulazima, 
njegovom gorivu, žestini njegove vatre, o njegovom govoru, o 
njegovom izgledu te o utjecaju na svijet i njegove stanovnike. 

U četvrtom poglavlju donijeli smo dokaze o tome da je on 
vječan i da neće nestati, i tu smo replicirali onima koji tvrde da će 

Džehennem nestati. 

U petom poglavlju govori se o stanovnicima Džehennema koji 
se dijele u dvije grupe: grupa koja će vječno ostari u njemu, a to su 
nevjernici i mnogobošci, i grupa koja neće vječno ostari u njemu a to 
su grešnici - monoteisti. Govorili smo o obje grupe i o djelima zbog 
kojih su zaslužili džehenemsku vatru. 

U šestom poglavlju govori se o velikom broju stanovni- 
ka Džehennema, ukazujući na dokaze koji govore da će većina 
propasti a da će se mali broj spasiti i koja je mudrost u tome. U 
ovom poglavlju bit će također govora o tome da su žene većina 
stanovnika Džehennema, kao i razlog zbog čega je to tako. 

U sedmom poglavlju govori se o veličini stanovnika Dže- 
hennema i njihovoj ogromnoj tjelesnoj građi. 

Osmo poglavlje namijenjeno je za pojašnjenje o hrani i piću 
stanovnika Džehennema. 

Deveto poglavlje je dugo poglavlje koje govori o kaznama sta- 
novnika Džehennema. Doneseno je nekoliko primjera o načinu 
njihovog kažnjavanja, kao što je objašnjeno da će se neki njegovi 
stanovnici kažnjavati jačom kaznom u odnosu na druge. Tu su 
objašnjene neke kazne koje je Allah, s.v.t, pripremio za stanovnike 
Džehennema, neke od njih su imenovane kao sahr, lefh, sehb, crnina 
lica, gorenje kože, prosipanje crijeva, dopiranje vatre do njihovih srca. 
Spomenuti su i dokazi o izgledu džehenemskih lanaca, okova, čekića 

1 si. kojima će biti kažnjavani. 

I, posljednje, deseto poglavlje govori o načinu na koji će se 
čovjek sačuvati džehenemske vatre. 

U drugom dijelu ove knjige govori se o Džennetu i u njemu 
je sedam poglavlja koja započinju uvodom u kojem je definiran 
Džennet 

Prvo poglavlje govori o ulasku u Džennet, ukazujući na pri- 
zor ulaska vjernika u Džennet, o posredovanju Allahovog Pos- 
lanika, s.a.v.s., vjernicima za ulazak u Džennet i način na koji 
će vjernici ući u njeg poslije pročišćenja. U njemu se govori o 
prvim vjernicima koji će ući u Džennet i o sedamdeset hiljada 
iz ovog ummeta koji će ući u Džennet bez polaganja računa. 
Siromašni muhadžiri prethodit će njihove bogataše. Ovdje je 
u posebnom dijelu kazano nešto više o grešnicima iz redova 
vjernika monoteista koji će ući u Džehennem i o tome da će oni 
izaći iz njeg milošću Najmilosnijeg Samilosnog i posredovanjem 
posrednika. Tu smo objasnili stav ehli-sunneta o pitanju šefaata 
- posredništva i tu je replicirano onima koji negiraju šefaat. Na 
kraju ovog poglavlja su i dvije rasprave: o posljednjem koji će 
ući u Džennet, i o onima koji će ući u Džennet prije Sudnjeg 
dana. 

Drugo poglavlje govori o vječnosti Dženneta i o tome da će 
njegovi stanovnici vječno u njemu ostati, replicirajući onima koji 

su protiv ovakvog stava. 

Treće poglavlje govori o svojstvima Dženneta, govoreći o 
veličini njegovih blagodeti, o njegovim vratima, stepenima, o 
njegovoj zemlji, rijekama, izvorima, dvorcima, o njegovom svjedu, 
vjetru, drveću, plodovima i životinjama. 

Četvrto poglavlje govori o stanovnicima Dženneta i o djelima 
koja su ih dovela u njega, o tome kako će neki stanovnici Dženneta 
naslijediti neke koristi koje su zaradili stanovnici Džehennema, o tome 
da će nemoćni biti većina u Džennetu u odnosu na bogate i imućne, 
o tome da će muškarci biti većina u odnosu na žene, ukazujući da će 
djeca vjernika i djeca nevjernika ući u Džennet... Jedna od studija ko- 
je sadrži ovo poglavlje govori o prvacima Dženneta među starijima, 
mladićima te ženama vjernika. Spomenuta su deseterica kojima 
je obećan Džennet kao i imena nekih koji će ući u Džennet Ovo 
poglavlje završava konstatacijom da Džennet nije plata za učinjena 

djela, već je djelo razlog ulaska u Džennet, a dženetska nagrada je 
Allahovom milošću i Njegovom dobrinom. 

Peto poglavlje govori o osobinama stanovnika Dženneta i 

njihovim užicima u njemu. 

Najduže poglavlje u ovom dijelu jeste šesto poglavlje u kojem 
se govori o dženetskim blagodetima, o velikoj razlici u vrijednosti 
dženetskih blagodeti u odnosu na ovosvjetska uživanja. Tu se 
govori o uživanjima stanovnika Dženneta u raznim vrstama hrane 
i napitaka, o njihovim divanima, slugama, tržnicama, zdjelama 
za hranu i piće, o njihovoj odjeći koju odijevaju i željama koje 
priželjkuju, i sve se to ispunjava na jedan čudnovat način. Nema 
tim stvarima ništa slično na ovom dunjaluku. 

U ovom poglavlju nalazi se rasprava o ženama vjernika u 
Džennetu, bilo da su to hurije ili njihove ovodunjalučke supruge. 

U ovom poglavlju objašnjeno je da je najveća blagodat ko- 
jom će vjernici biti počašćeni u Džennetu Allahovo zadovoljstvo i 
užitak gledanja u Njegovo Plemenito Lice. 

I sedmo, posljednje poglavlje govori o dijalozima koji će biti 
vođeni između Dženneta i Džehennema i o Allahovoj presudi u 

njihovom sporu. 

Molim Uzvišenog Allaha da nas uputi na djela pokornosti, da 
nas spasi džehenemske vatre Svojom dobrotom i plemenitošću i 
da nas uvede u Džennet Svojom milošću. Zaista On čuje i odaziva 
se, i neka je spas i mir na Njegovog roba i poslanika Muhammeda, 
s.a.v.s. 

Omer Sulejman el-Eškar 
ig. ramazan 14,06. h. g. Kuvajt 

27.05.1986 

PREDGOVOR 




Zahvalnost pripada Allahu, s.v.t., koji je stvorio čovjeka i sve oko 
nas. Neka je salavat na Njegovog voljenog Poslanika, njegovu 

porodicu i drugove. 

"Elif-Lam-Mim; Ova Knjiga (Kur'an), u koju nema nikakve sumnje (da je od 
Boga), uputstvo je svima onima koji se budu Allaha bojali; Onima koji u nevidljivi 
svijet (Džennet, Džehennem i svaka stvar koja je povezana s Ahiretom) budu 
vjerovali..." (El-Bekare, 1-3). 

Uzvišeni Allah stvorio je čovjeka i postavio ga na Zemlji da bi 
ga iskušao da li će biti zahvalan ili će negiran Njegove dobrote. 
Zato je čovjeku dužnost da Ga spozna, kako se to spominje u 
Kur'anu: "Džine i ljude stvorio sam samo zato da Mi se klanjaju" (Ez-Zarijat, 56). 
Dakle, Uzvišeni Allah nije stvorio čovjeka i sve ostalo bez cilja niti 
radi zabave. On od čovjeka zahtijeva da Ga spozna, da Ga poštuje i 
da bude svjestan Njegove moći. Od Svoje dobrote, Uzvišeni Allah 
ljudima je poslao poslanike iz njihovih redova da bi im olakšao 
put spoznaje Njega i spoznaje svih ostalih stvari, nešto što čovjek 
uz pomoć svog razuma (koji je ograničen) ne bi nikada postigao. 
Kako bi drukčije ljudi znali o melekima, događajima nakon smrti, 
Džennetu, Džehennemu i drugim stvarima da Uzvišeni Allah 
nije putem Objave to otkrio ljudima? Uzvišeni Allah neće baciti 
čovjeka u more ako ga prethodno ne nauči plivanju. U mnogim 
kur'anskim ajetima On nam kazuje šta je ovaj svijet i kolika je 
njegova vrijednost, zatim u drugim ajetima kazuje o vrijednosti 
budućeg svijeta i metodama kojima se može postići vječita sreća 

u njemu. Onaj koji je sretan na ovom svijetu bit će sretan i na 
budućem, zato što je sreća spoznaja Allaha i slijeđenje Njegovog 
puta, a sve ostalo osim toga jeste neuspjeh. Uzvišeni Allah učinio 
je ovaj svijet mostom koji nas vodi na drugo mjesto, mjesto koje 
je vječito, ali vodi u dva pravca; jedan pravac vodi prema vječitoj 
sreći, a drugi vodi u vječiti neuspjeh: "Mi ma na Pravi put ukazujemo, a 
njegovo je da li će zahvalan ili nezahvalan bili" (El-Insan, 3). Ova dva puta 
jesu put Dženneta i put Džehennema. 

Vjerovanje u Džennet i Džehennem jeste suštinska osnova 
islama, a onaj koji ih negira i vjeruje u nešto drugo nevjernik je. 
Džennet i Džehennem posljednje su odredište svakog čovjeka i 
zato nema sumnje da njihova spoznaja i rad za njih ima poseban 
značaj. Džennet i Džehennem Allahova su nagrada i kazna 
i Uzvišeni Allah njima nagrađuje i kažnjava koga želi. On će 
nagraditi Džennetom one koji budu spoznali AHahovu jednoću i 
budu se pridržavali Njegovog puta a kazniti Džehennemom one 
koji se ne budu pridržavali Njegovog puta. 

Kako ćemo mi znati o Džennetu i Džehennemu? Je li neko bio 
u Džennetu ili u Džehennemu pa nam je govorio o tome? Ova i 
slična pitanja svako može postaviti. 

Džennet i Džehennem ne mogu se spoznati putem ljud- 
skih istraživanja i percepcija. Njih može osjetiti i istraživati sa- 
mo ljudska duša. Jedini put njihove spoznaje jeste put Objave. 
Vjerovanje u Allaha obuhvata i vjerovanje u budući svijet i sve 
stvari koje se nalaze u njemu. Dakle, spoznaja Allaha dokazima 
ujedno obuhvata i spoznaju ostalih stvari na budućem svijetu, zato 
što su svaka stvar o kojoj govore Allah i Njegov Poslanik istina. 
Od ljudi koji su vidjeli Džennet i Džehennem prije njihove smrti 
jeste naš voljeni poslanik, Muhammed, s.a.v.s. On ih je vidio u noći 
Israa i Miradža i obavijestio nas o mnogim stvarima koje je tada 
vidio. Kako vjerovati u ovo? U ovo se vjeruje nakon uvjerenja u 
istinitost objave Muhammedu, s.a.v.s., isto onako kako je u njega 
povjerovao Ebu Bekr, r.a., kada su mu nevjernici rekli, nadajući se 
da će on u tim momentima negirati da je njegov prijatelj prešao 
tako ogromnu daljinu za jedan dio noći: "Ovaj tvoj prijatelj misli 

da je otišao u Jerusalem (mjesto gdje se nalazi Mesdžidul-aksa) 
u jednom dijelu noći i da je prešao sedam nebesa!". On je pitao: 
u Je li to on lično rekao?" Odgovorili su: "Jeste". Zatim je rekao: 
"Onda je to istina, ja vjerujem da njemu dolazi objava s neba za 
veoma kratko vrijeme, pa zašto onda da ne vjerujem u to?" Ovo je 
svjedost Allaha smještena u ljudskom srcu. Allah bio zadovoljan 
tobom i svim vjernicima, o Ebu Bekre! 

Molim Allaha da ova knjiga bude Allahova nagrada za nas i da 
nam jasno ukaže dva mjesta koja će ljudima biti vječne kuće. 

Amin. 

Status i objašnjenje 

Džehennem je mjesto koje je AUah pripremio za nevjernike, 
otpadnike Njegovog zakona i za one koji smatraju Njegove 
poslanike lažnim. To je mjesto kazne u kojem će Allah kazniti 
Svoje neprijatelje i Njegov zatvor u koji će zatvoriti zločince. 

To je najniže i najnesretnije mjesto i nije moguće da se na 
nekom drugom mjestu doživi veće poniženje ili nesreća: 

"Gospodaru naš, onoga koga Ti budeš u vatru ubacio Ti si već osramotio, a 
nevjernicima neće niko u pomoć priteći" (Ali Imran, 192); 

"Zar oni ne znaju da onoga koji se suprotstavlja Allahu i Poslaniku Njegovu čeka 
vatra džehenemska, u kojoj će vječno ostali? To je ruglo veliko!" (Et-Tevbe, 63); 

"Stradat će, uistinu, oni koji na Sudnjem danu izgube i sebe i porodice svoje. 
Eto, to je pravo stradanje!" (Ez-Zumer, 15). 

Kako neće biti vatra, osim kako smo je opisali, kada u njoj 
ima kazna, bol i tuga kakve ne mogu opisati pera i objasniti ni- 
kakve riječi. Pored toga, on je vječan i njegovi će stanovnici os- 
tati u njemu vječno (osim onih koji srcem budu vjerovali u Aila- 
ha makar onoliko koliko je zrno pšenice). Zbog toga je Allah 
ponizio mjesto stanovnika Džehennema u mnogim ajetima: 

"On (Džehennem) ružno je prebivalište i boravište" (El-Furkan, 66); 

"Eto toliko! A one koji budu zlo činili čeka najgore prebivalište: Džehennem, u 
kojem će gorjeli; a grozne li postelje!" (Sad, 55-56). 

I 

DŽENNET I DŽEHENNEM 
SU STVORENI 




Tahavi je u svojoj poznatoj knjizi akide (vjerovanja) El-Akidetu 
Tahavijje rekao: "Džennet i Džehennem stvoreni su i nikada neće 
nestati. Allah je stvorio Džennet i Džehennem prije stvaranja 
drugih stvorenja i za svakog je stvorio njegove stanovnike. Onaj 
koji bude htio ući u Džennet ući će Njegovom dobrotom, a onaj 
koji želi ući u Džehennem ući će Njegovom pravednošću. Svaki 
čovjek radi za ono što mu je dodijeljeno i svako će proći kroz 
ono za šta je stvoren. Hajr (dobro) i šerr (zlo) predodređeni su za 

ljude". 

Komentator ove knjige Muhammed ibn Muhammed ibn Ebul 
Izz el-Hanefi, komentirajući ovaj tekst kaže: 

"O Njegovim rijećima 'Džennet i Džehennem stvoreni 
su', svi pripadnici ehli-sunneta slažu se u tome da su Džennet i 
Džehennem stvoreni i da sada postoje. Ehli-sunnet i dalje vjeruju 
u to. U međuvremenu pojavile su se mu'tezilitska i kaderijska struja 
koje odbacuju tu činjenicu. Oni tvrde: Allah će ih stvoriti (Džennet 
i Džehennem) na Kijametskom danu. Njihova neispravna osnova, 
koju su postavili o Allahovim djelima, da On treba to uraditi, tj. 
da ne treba uraditi, zadužilo ih je da daju izjavu te vrste. Oni prave 
analogiju između Njegovih i djela Njegovih stvorenja, dakle, oni 

su antropomorfisti - mušebbehe, pod njih spada i et-tedžehhum 
(struja koja također tvrdi isto) i na taj način postaju muattalc - 
oni koji lišavaju Boga svih atributa. Oni također tvrde: Džennet 
prije nagrađivanja bio bi stvoren naprazno, zato što, kada bi 
bilo tako, on ne bi imao namjenu dugo vremena. Oni su zatim 
odbili jasne citate samo da bi proturječili njihovim napraznim 
mišljenjem kojeg pripisuju Uzvišenom Allahu. Oni iskrivljuju 
Istinu i nazivaju zalutalim i novotarima sve one koji proturječe 
njihovom mišljenju. 

Žarim spominje tekstove Kur'ana i sunneta koji dokazuju da 
su Džennet i Džehennem stvoreni. 

Riječi Uzvišenog Allaha o Džennetu: "... i Džennet proslran kao 
nebesa i Zemlja, pripremljen za one koji se Allaha boje" (Ali Imran, 133), zatim 
Njegove riječi: "Nadmećite se da u Gospodara svoga zaslužite oprost i Džennet, 
prostran koliko su nebo i Zemlja prostrani, i pripremljen za one koji u Allaha i 
poslanike Njegove vjeruju" (El-Hadid, 21). 

O Džehennemu, Uzvišeni Allah kaže: "... i čuvajte se vatre za 
nevjernike pripremljene" (Ali Imran, 131), zatim Njegove riječi: "Džehennem 
će zasjeda postati; nasilnicima mjesto povratka" (En-Nebe, 21-22) i drugi ajeti. 

Uzvišeni Allah kaže: "On (Muhammed) gaje i drugi put vidio (Džibrila); 
kod Sidretul-muntehaa; kod kojeg je dženetsko prebivalište" (En-Nedžm, 13-15). 
Dakle, Muhammed, s.a.v.s., vidio je Sidretul-munteha, i Džennet u 
njegovoj blizini, kako se prenosi u Sahihu Buharije i Muslima od 
Enesa, r.a., u kazivanju o događaju Isre, gdje na kraju Muhammed, 
s.a.v.s., kaže: "...zatim je sa mnom došao Džibril do Sidretul- 
muntehaa, kojeg su osipale boje koje ne poznajem, zatim sam ušao 
u Džennet, i šta da vidiš tamo, u njemu ima brda od cvijeća, a 
njegova zemlja je od miška". 

U Sahihu Buharije i Muslima prenosi se od Abdullaha ibn 
Omera, r.a., da je Muhammed, s.a.v.s., rekao: "Kada neko od vas 
umre, njegovo će mu se mjesto pokazivati ujutro i uvečer. Ako je 
stanovnik Dženneta pojavit će mu se mjesto u Džennetu, a ako je 
stanovnik Džehennema pokazat će mu se mjesto u Džehennemu 



21lPtvo rnajuijE 



i bit će mu rečeno: 'Ovo će biti tvoje mjesto kada te Allah na 
Sudnjem danu proživi'." Već smo ranije spomenuli hadis Beraa 
ibn Aziba 1 , u kojem se kaže: "Kazat će glas s neba: 'istinu je rekao 
Moj rob, otvorite mu vrata Dženneta Vreće: onda će mu doći miris 
i ljepota Dženneta". Također, spomenuli smo hadis Enesa, r.a., sa 
značenjem hadisa Beraa. 

U Muslimovoj zbirci hadisa prenosi se od Aiše, r.a., da je rekla 
da se sunce pomračilo u vrijeme Allahovog Poslanika, s.a.v.s., pa 
je citirala hadis u kojem stoji: "Vidio sam na ovom mjestu sve što 
vam je obećano, vidio sam se kako uzimam tek ubrani grozd, tada 
ste me vidjeli kako se naginjem naprijed., Također sam vidio vatru 
kako jedna drugu obavija a tada ste me vidjeli kako se uzmićem." 

Buharija i Muslim također prenose da je Abdullah ibn Abbas 
rekao: "Sunce se pomračilo za vrijeme Allahovog Poslanika, i Ibn 
Abbas je spomenuo hadis i na kraju rekao: 'Njegovi su drugovi 
rekli: 'O Allahov Poslaniče, primijetili smo da si uzeo nešto, a zatim 
si pokrio svoje lice?!" On je odgovorio: *Vidio sam Džennet i htio 
sam otkinuti jedan grozd, a da sam ga uzeo vi bi jeli od njega do 
kada bi postojao svijet. Zatim sam vidio Džehennem, i nisam vidio 
žalosniji prizor do danas, a to je da su većina njegovih stanovnika 
žene'. Njegovi su ga drugovi pitali: 'Zbog čega je to tako Allahov 
Poslaniče?' Odgovorio je: 'Zbog njihovog nevjerovanja'. Oni su 
opet pitali: 'Zar one negiraju Allaha?' Poslanik je odgovorio: 'One 
negiraju muža i njegovo dobročinstvo. Kada bi nekoj od njih on 
činio dobro čitavo vrijeme, a ona bi zatim vidjela nešto što nije 
lijepo kod njega i rekla bi: 'Nikada nisam vidjela dobra od tebe'." 

U Muslimovom Sahihu prenosi se od Enesa, r.a., da je 
Muhammed, s.a.v.s., rekao: "Kunem se Onim u Čijoj je ruci moja 
duša, kada bi vidjeli ono što sam ja vidio, malo bi se smijali i puno 
bi plakali". Upitali su ga: "Šta si vidio Allahov Poslaniče?" On je 
odgovorio: "Vidio sam Džennet i Džehennem." 



1 Hadis je spomenut u knjizi Sudnji dan. 

Također, Kab ibn Malik, r.a., prenosi da je Muhammed, s.a.v.s., 
rekao: "Duša vjernika je kao ptica koja stoji na jednoj voćki u 
Džennetu, ona stoji tako sve dok se ne povrati u svom tijelu na 
Sudnjem danu." Ovaj hadis jasno dokazuje da duša ulazi u Džennet 
prije Sudnjeg dana. . f . 

U Muslimovom Sahihu prenosi se od Ebu Hurejre, r.a., da 
je Muhammed, s.a.v.s., rekao: "Kada je Allah stvorio Džennet i 
Džehennem, poslao je Džibrila u Džennet i rekao mu: 'Idi i pogledaj 
šta sam pripremio njegovim stanovnicima*. On je otišao i vidio šta je 
sve Allah pripremio njegovim stanovnicima, zatim se vratio i rekao: 
TCunem se u Tvoju moć, neće biti nikoga koji će ćuti za njega, a da 
neće ući u njega'. Zatim je Allah naredio da se Džennet opkoli lošim 
stvarima i rekao je Džibrilu: 'Vrati se i pogledaj šta sam pripremio 
njegovim stanovnicima'. On je pogledao, vratio se i rekao: 'Kunem 
se u Tvoju moć, bojim se da neće niko ući u njega'." 

Rekao je Muhammed, s.a.v.s.: "Zatim ga je Allah poslao 
Džehennemu i rekao mu: 'Idi i pogledaj šta sam pripremio njegovim 
stanovnicima'. On je pogledao i vidio, ona (njegova vatra) gutala ih 
je. On se vratio i rekao: 'Kunem se u Tvoju moć, neće u njega ući 
niko ko bude ćuo za njega'. Zatim je Allah naredio da se opkoli 
strastima (lijepim stvarima) i rekao je Džibrilu: 'Idi i pogledaj šta 
sam pripremio njegovim stanovnicima'. On je pogledao, vratio se 
i rekao: 'Kunem se u Tvoju moć, bojim se da se niko neće spasiti 
od ulaska u njeg\" 

Puno je hadisa slićnih ovima. 

Imam Buhari u Sahihu u poglavlju o tome šta nam je preneseno 
o osobinama Dženneta i da je on stvoren, prenio je mnoge hadise 
koji ukazuju da je Džennet stvoren, a jedan od njih jeste hadis u 
kojem se kaže da će Uzvišeni Allah pokazati ćovjeku koji preseli 
na ahiret njegovo mjesto u Džennetu ili Džehennemu, onda kada 
ga budu stavljali u kabur, kao i hadis Poslanikovog viđenja dvorca 
Omera ibn Hattaba u Džennetu, te mnoge druge hadise o ovoj 
temi. Najjasnije što nam je Buhnri prenio jeste hndis koji prenose i 

Ahmed i Ebu Davud s jakim lancem prenosilaca od Ebu Hurejre 
da je Allahov Poslanik, s.a.v.s, rekao: "Kada je Allah stvorio 
Džennet i Džehennem, poslao je Džibrila u Džennet i rekao mu: 
'Idi i pogledaj šta sam pripremio njegovim stanovnicima'." 

Zabluda onih koji su rekli da 
Džehennem još nije stvoren 

Tumač Tahavijeve poslanice polemizirao je s onima koji tvrde da 

Džehennem nije stvoren, pa kaže: 

"Što se tiče zablude onih koji kažu da Džehennem još nije 
stvoren, razlog njihove tvrdnje je sljedeći: da je on stvoren morao 
bi faktički nestati kada nastupi Sudnji dan, na taj dan kada će sve 
umrijeti i propasti, prema riječima Uzvišenog: "Sve će, osim Njega, 
propasti" (El-Kasas, 88), i "Svako živo biće smrt će okusili!" (Ali Imran, 1 85). 
Imam Tirmizi u svojoj zbirci hadisa prenosi hadis Ibn Mesuda, 
r.a, koji je rekao: "Rekao je Allahov Poslanik, s.a.v.s.: 'Sreo sam 
Ibrahima u noći mojeg Israa, pa mi reče: 'O, Muhammede, prenesi 
svom ummetu od mene selam, i kaži im da je Džennet lijepe zemlje, 
pitke vode, on je prostrana nizija, a njegovo sjemenje su riječi: 
Subhanallah, Elhamdulillah, La ilahe illaUah i Allahu ekber." Tirmizi 
je rekao da je ovaj hadis hasen-garib. Također, on prenosi hadis Ebu 
Zubejra od Džabira, r.a, da je Allahov Poslanik, s.a.v.s, rekao: "Ko 
bude rekao 'Subhanallahi ve bi hamdihi' posadit će mu se drvo u 
Džennetu". Za ovaj hadis Tirmizi kaže da je hasen-sahih. 

Oni kažu: "Ako je Džennet već stvoren, onda neće imati smisla 
spomenuto zasađivanje." 1 rekli su: 'Takve su riječi Uzvišenog o 
faraonovoj ženi koja je rekla: 'Gospodaru moj, sagradi mi kod Sebe kuću u 

Dzennelu"'(Et-Tahrim,ll). 

Mi im odgovaramo: Ako mislite s vašom izjavom da je Džehen- 
nem momentalno nestvaran kao puhanje u rog (koje će se desiti 

kada nastupi Sudnji dan), kao ustajanje ljudi iz grobova, onda je to 
neosnovano, takvu tvrdnju pobijaju svi dosad spomenuti dokazi a 
i oni koji nisu spomenuti, a ukoliko time mislite da Džehennem i 
ono što je Allah, dž.š., spremio za njegove stanovnike nije u cijelo- 
sti stvoren, i da Uzvišeni Allah i dalje u njemu stvara neke stvari, 
i da će, kada vjernici uđu u njega, Uzvišeni Allah stvoriti još neke 
stvari, onda je to istina koju ne možemo pobiti, a argumenti koje 
iznosite u vašu korist upravo ovo dokazuju. 

Što se tiče vašeg argumentiranja ajetom: "Sve će, osim Njega, propa- 
sti" (El-Kasas, 88), vi ste ovaj ajet pogrešno shvatili. Uzeti ovaj ajet 
kao dokaz da Džennet i Džehennem danas ne postoje, isto je 
tako pogrešno kao što su vaša braća dokazivala da će Džennet i 
Džehennem nestati, da će oni opustošiti i da će stanovnici u njima 
pomrijeti! Vi i vaša braća (po mišljenju) niste pogodili pravi znaćaj 
ovog ajeta. Njegov pravi značaj pogodili su pripadnici pravog 
islamskog ummeta. Evo njihovog tumačenja: "Sve će", jeste ono 
što je Allah odredio da nestane i propadne "propasti", a Džennet i 
Džehennem stvoreni su da opstanu a ne da nestanu. Isto se odnosi 
i na Arš koji predstavlja krov Dženneta. 

Također, rečeno je da znači: da će propasti sve osim onog što je 
u Njegovom posjedu, a rečeno je i: sve osim onog što želi Njegovo 
Lice. Uzvišeni je Allah objavio: "Sve što je na Zemlji prolazno je" (Er- 
Rahman, 26), pa su meleki rekli: propadoše stanovnici Zemlje, a 
žudili su za vječnošću, pa je Uzvišeni Allah obavijestio stanovnike 
neba i Zemlje da će umrijeti, pa je rekao: "Sve će, osim Njega, propasti" 
(El-Kasas, 88), zato jer je On Živi, ne umire, a meleki su shvatili 
da će umrijeti, ali su to izjavili kao kompromis tih ajeta i jasnih 
dokaza, koji ukazuju na vječnost Dženneta i Džehennema, što 
ćemo uskoro spomenuti, ako Bog da." 1 



1 " iyL>JaJl " strana 479. Također, o ovoj temi možete se obratiti knjizi 
"•»U oJ** " sirana 37. i " 2/230 " JtfLJl i^c. 

ii 

ČUVARI DŽEHENNEMA 




Čuvari su Džehennema nekoliko meleka, koji su veoma ogromna 
i oštra stvorenja, ne suprotstavljaju se Allahu Koji ih je stvorio i 
rade sve što im Allah naredi, kako Allah kaže: "0 vi koji vjerujete, sebe i 
porodice svoje čuvajte od vatre čije će gorivo ljudi i kamenje biti, i o kojoj će se meleki 
strogi i snažni brinuti, koji se onome što im Allah zapovijedi neće opirati, i koji će ono 
što im se naredi izvršiti" (Et-Tahrim, 6). 

Broj navedenih čuvara Džehennema jeste devetnaest, prema 
riječima Allaha: "U Sekar ću Ja njega baciti - a znaš li ti staje Sekar? Ništa on 
neće poštedjeti, kože će crnim učiniti, nad njim su develnaesterica" (El-Muddessir, 
26-30). Mekanski su se mušrici prevarili ovim brojem meleka, pod 
pretpostavkom da ih mogu nadjačati zbog malobrojnosti, ali su 
zaboravili da svaki od tih meleka ima snagu koja se može usporediti 
sa snagom čitavog čovječanstva. Zbog toga, Allah nastavlja 
sljedećim riječima: "Mi smo čuvarima vatre meleke postavili i odredili broj njihov 
(devetnaest) kao iskušenje onima koji ne vjeruju, - da se oni kojima je Knjiga data 
uvjere, i da se onima koji vjeruju vjerovanje učvrsti. . (El-Muddessir, 31). 

Poznati učenjak Ibn Redžeb veli: "Prijašnjim i sadašnjim 
učenjacima poznato je da je iskušenje (spomenuto u navedenom 
ajetu) učinjeno brojem meleka - čuvara vatre, broj koji su precijenili 

nevjernici, misleći da se mogu suprotstaviti njima ili ih spriječiti u 
izvršavanju naređenja, ali su zaboravili da se čitavo čovječanstvo 
ne može usporediti samo s jednim od tih meleka." 

Ove je meleke AUah nazvao "Hazenelu Džehennem" (Čuvarima 
Džehennema): "I oni koji će u vatri biti (nevjernici) govorit će stražarima 
džehenemskim: 'Zamolile Gospodara svoga da nam bar jedan dan svoju patnju 
ublaži!'" (EI-Mu'min, 49). 

III 

OPIS DŽEHENNEMA 




PRVA TAĆKA 

Gdje se Džehennem nalazi 

Učenjaci su u dilemi oko mjesta gdje se Džehennem nalazi. Neki od 
njih kazu: on je na najnižoj zemlji, drugi kažu: on je na nebesima, 
dok su neki prešutjeli ovo pitanje i to je najispravnije mišljenje zato 
što ne postoji nijedan jasan tekst koji određuje njegovu lokaciju. 
Od onih koji su prešutjeli ovo pitanje jeste hafiz Es-Sujuti, koji je 
rekao: "O pitanju Džehennema stat ćeš, tj. sud o njegovoj lokaciji 
zato što njegovu lokaciju ne zna niko osim Allah. Ja ne znam niti 
jedan hadis na koji bih se mogao osloniti o ovom pitanju." 

Velijullah ed-Dehlevi u svojoj Poslanici o vjerovanju kaže: 
"U Kur'anu i sunnetu ne nalazimo izričito citiranje o tome gdje se 
(Džennet i Džehennem) nalaze, već su ondje gdje Uzvišeni Allah 
želi, a mi smo nemoćni obuhvatiti spoznajom Allahova stvaranja 
i Njegove svjetove." Siddik Hasan Khan, nadovezujući se na riječi 
ed-Dehlevija kaže: "Ovo je najispravnije i najobuhvatnije mišljene, 
inšallah." 

DRUGA UMA 



Širina i dubina Džehotema 

Džehennem je veoma širok, a njegovo dno je, također, veoma 
duboko. Dokaz su za ovo nekoliko stvari: 

prvo: veoma je mnogo onih koji će ući u Džehennem i nije ih 
moguće nabrojati, a osim njihove mnogobrojnosti, svaki će od njih 
rasti sve dok veličina njihovih zuba postigne veličinu brda Uhud, a 
razdaljina između njihovih ramena bude kao razdaljina putovanja 
tri dana. Osim toga, on će obuhvatiti sve nevjernike koji su živjeli 
na ovom svijetu, ali će ostati još mjesta, zato što nas je AUah 
obavijestio o ovoj realnosti u suri Kaf: "Na dan kada upitamo Džehennem: 
'Jesi li se napunio?' - on će odgovoriti: 'Ima li još?" 1 (Kaf, 30). Džehennem 
nalići na kamen vodenice u koju se bacaju tone žita a on ih melje 
i nikada ne staje, on i dalje nastavlja s obrtanjem, čekajući da mu 
se baci još žita. U hadisu u kojem se spominje rasprava Dženneta 
i Džehennema, kaže se da Allah kaže Džehennemu: "Ti si Moja 
kazna, u tebi ću kazniti onoga koga hoću", i za svakog od njih 
Pžennet i Džehennem) postoje oni koji će ih napuniti. Što se 
vatre tiče, neće se napuniti sve dok Allah ne bude postavio Svoju 
Nogu, i tada će Džehennem reći: "Nikada, nikada!". Tada će se on 
napuniti i vatra će obuhvatiti sve koji budu unutar njega, a AUah 
neće učiniti nepravdu nikom od Svojih stvorenja." (Prenose Ebu 
Hurejra i Muslim od Ebu Hurejre); 

drugO: dokaz o njegovoj dubini jeste kamen koji će biti bačen u 
njega, koji će padati veoma dugo dok ne dotakne njegovo dno. U 
Muslimovom Sahihu prenosi se od Ebu Hurejre, r.a., da je rekao: 
"Bili smo s Allahovim Poslanikom kada je on čuo jedan udarac 
(kao da je nešto s visine palo) i tada je rekao: "Znate li šta je ovo?!" 
Odgovorili smo: "Allah i Njegov Poslanik najbolje znaju." On je 

rekao: "Ovo je jedan kamen koji je bio bačen u Vatru (Džehennem) 
prije sedamdeset godina, i sve do današnjeg dana padao je do dna 
Džehennema." 

Prenosi Hakim od Ebu Hurejre i Taberanija, a oni od Muaza i 
Ebi Umame, radijallahu anhum, da je Muhammed, s.a.v.s., rekao: 
"Kada bi se s vrha Džehennema bacio jedan kamen veličine sedam 
halfi (halfe su novorođenčad deve), padao bi sedamdeset godina i 

ne bi stigao do njegovog dna"; 

treće: ogroman broj meleka koji će vući Džehennem na 
Kijametskom danu. Muhammed, s.a.v.s., opisao je primicanje 
Džehennema na Kijametskom danu, za koje Allah kaže sljedeće: 
"... i kad se tog dana primakne Džehennem". (El-Fedžr, 23), i veli: "Toga 
dana (Kijametskog dana), Džehennem će vući sedamdeset 
hiljada lanaca (konoplja, remena, zemam), a svaki će lanac držati 
po sedamdeset hiljada meleka." Sada možeš zamisliti veličinu 
mračnog Džehennema kojeg je potrebno da drži tako ogroman 
broj snažnih meleka čiju moć ne zna niko osim Uzvišeni Allah. 

ČetVltO: dokaz o njegovoj veličini jeste da će dva nebeska tijela 
kao što su Sunce i Mjesec biti dva okrugla vulkana u Džehennemu. 
Prenosi se od Ebu Hurejre, r.a., da je Muhammed, s.a.v.s., rekao: 
"Sunce i Mjesec su u Džehennemu dva okrugla vulkana." (Prenosi 
Tahavi u Muskilu-l-Ahtaru i Bejheki u El Ba'su ven-Nušur). 

TRFĆA TAČKA 

Stepeni Džehennema 



Žestina Džehennema nije jednaka, također, i kazna u njemu nije 
ista za svakoga. Njegova vrućina i način kazne nisu istog stepena 
zato što je Uzvišeni Allah rekao: "Licemjeri će na samom dnu Džehennema 

bih* i li im nećeš zašlilnika naći" (En-Nisa, 145). Dvoličnjaci će doživjeti 
najoštriju kaznu zato što će biti na samom dnu Džehennema, a što 
se dublje ide u Džehennem, njegova vatra postaje jača. Uzvišeni 
AUah je, za stanovnike Dženneta i Džehennema, rekao: "Svima 
(vjernicima i nevjernicima) pripast će nagrada ili kazna, već prema tome kako 
su postupali" (EI-En'am, 132). Također, Uzvišeni Allah kaže: "Zar se onaj koji 
je Allahovu naklonost zaslužio može porediti s onim koji je Allahovu srdžbu navukao i 
čije će prebivalište biti Džehennem? A užasno je to boravište!" (Ali Imran, 162-163). 
Abdurrahman ibn Zejd ibn Esleme veli: "Stepeni u Džennetu idu 
naviše, dok se stepeni Džehennema spuštaju naniže." 

Dakle, stanovnici Džehennema spuštat će se u velike vrućine 
vatre prema njihovim grijesima. 

DŽEHEKEMSKA VRATA 

Uzvišeni Allah obavijestio nas je da Džehennem ima sedam 
vrata: "Za sve njih mjesto sastanka Džehennem će biti; on će sedam kapija imati 
i kroz svaku će određen broj njih proći" (El-Hidžr, 43-44). Ibn Kesir je u 
komentaru ovog ajeta rekao: "Ovo znači da su svaka vrata (ulaz) 
određena za jedan dio sljedbenika lblisa koji će svakako ući kroz 
njih. Allah nas sačuvao od njih! Svaki od njih (nevjernika) ući će 
kroz neka od vrata zavisno od njihovih djela..." Prenosi se od 
Alije, r.a., da je u jednom od njegovih govora rekao: "Sedam je 
džehenemskih kapija, one su jedna iznad druge, na početku će 
se napuniti prva, zatim druga, zatim treća, i tako redom dok se 
Wt ne napune." 

Kada se nevjernik približi Vatri, otvorit će se njena vrata i zatim 
će ući u nju zauvijek: "Oni koji nisu vjerovali u gomilama će u Džehennem 
biti natjerani, i kad do njega dođu, kapije će se njegove pootvarati i čuvari njegovi 

će ih upitati: 'Zar vam nisu dolazili vaši poslanici, koji su vam ajete Gospodara vašeg 
kazivali i opominjali da ćete ovaj vaš Dan doživjeti?' - 'Jesu - reći će oni - "ali još 
je davno određeno da će nevjernici kažnjeni biti" (Ez-Zumer, 71). Nakon što će 
priznati, bit će im rečeno: "'Ulazite na džehenemske kapije, vječno ćete u njima 
boraviti!' Grozna li prebivališta onima koji su se oholili!" (Ez-Zumer, 72). Zatim će 
se nevjernicima ova vrata zatvoriti tako da neće ostati nade da izađu 
iz njih, kao što kaže Allah: "A oni koji ne vjeruju u dokaze Naše, oni će biti 
- nesretnici; iznad njih će vatra zatvorena biti" (El-Beled, 19-20). 

Ibn Abbas, r.a., veli: "'vatra zatvorena', odnosi se na zatvorena 
vrata". 

Uzvišeni Allah u suri El-Humeze kaže: 

"Teško svakom klevetniku podrugljivcu; koji blago gomila i prebrojava ga; i misli 
da će ga blago njegovo besmrtnim učiniti! A ne valja tako! On će sigurno biti bačen 
u Džehennem! A znaš li ti šta je Džehennem? Vatra Allahova razbuktana; koja će 
do srca dopirati. Ona će iznad njih biti zatvorena. Plamenim stubovima zasvođena" 
(EI-Humeze). 

Uzvišeni Allah obavijestio nas je da će se vrata Džehennema 
zatvoriti njegovim stanovnicima. Ibn Abbas, r.a., kaže: "Plamenim 
stubovima zasvođena", tj. njegova su vrata (Džehennema) dugačka. 
Arija, r.a., veli: "To su vrata od željeza". Mukatil, rahimehullah, 
rekao je: "Njima će vrata biti zatvorena, zatim će se pojačati 
željeznim stubovima toliko da će se vrućina i gustina vatre vratiti 
do njih." Vrata Džehennema mogu se otvarati i zatvarati i prije 
Kijametskog dana. Muhammed, s.a.v.s., rekao je da se vrata Vatre 
zatvaraju u mjesecu Ramazanu. Prenosi Ebu Hurejra, r.a., da 
je Muhammed, s.a.v.s., rekao: "Kada nastupi mjesec ramazan, 
otvaraju se vrata Dženneta, zatvaraju se vrata Džehennema i vežu 
se (u okove) šejtani i nevjernici džinni." 

Prenosi Tirmizi od Ebu Hurejre, r.a., da je Muhammed, s.a.v.s., 
rekao: "Kada nastupi prvi dan ramazana, vežu se šejtani i nevjernici 
džinni (okovima), zatvaraju se vrata Džehennema i ne otvaraju se 
niti jedna njegova vrata, otvaraju se vrata Dženneta i ne zatvaraju 
se nid jedna njegova vrata." 

PETA TAČKA 



Gorivo Đžeh i:\.\ema 

Kamenje i nevjernici bit će gorivo u Džehennemu, zato što je 
Uzvišeni Ailah rekao: "0 vi koji vjerujete, sebe i porodice svoje čuvajte od 
vatre čije će gorivo ljudi i kamenje biti..." (Et-Tahrim, 6), i u drugom ajetu: 
"...onda se čuvajte vatre za nevjernike pripremljene, čije će gorivo biti ljudi i 
kamenje" (El-Bekare, 24). 

Ljudi za koje je zapaljena i pripremljena vatra nevjernici su i 
mnogobošci, dok kamen koji će biti gorivo u Džehennemu, Allah 
najbolje zna njegovu kakvoću. Neki od prvih učenjaka rekli su 
da je to kamenje sulfur. Abdullah ibn Mesud, r.a., je rekao: "To 
kamenje je sulfur, Allah ga je stvorio na nebu ovoga svijeta kada 
je stvarao nebesa i zemlju i pripremio ga za nevjernike". Iste riječi 
rekli su Ibn Abbas, Mudžahid i Ibn Džurejdž, radijallahu anhum. 

Ako je ova izreka uzeta od AUahovog Poslanika, s.a.v.s., i mi 
ćemo je prihvatiti, ali ukoliko je samo mišljenje učenjaka koje je 
zasnovano na njihovom poznavanju osobina kamenja, ne možemo 
se osloniti na njega zato što postoji kamenje čije je gorenje jače od 
sulfura. Ranije se govorilo da sulfur posjeduje neke osobine koje ne 
posjeduje ostalo kamenje, i možda su upravo zbog toga rekli da je 
ono gorivo u Džehennemu. Ibn Redžeb veli: "Većina komentatora 
Kur'ana misli da se to kamenje odnosi na sulfur. Kaže se da ono 
posjeduje pet osobina koje ne posjeduju ostale vrste kamenja: brzo 
se pali, širi neprijatan miris, daje puno dima, lijepi se jako za tijelo 
i razvija visoku temperaturu dok gori/' Međutim, Allah može da 
stvori takvu vrstu kamenja koja će nadmašiti osobine sulfura, mi 
smo uvjereni da je ono koje se nalazi na drugom svijetu drukčije 
od onoga koje postoji na ovom svijetu. 

Kamenje koje će gorjeti u džehenemskoj vatri jeste i kamenje 
koje je bilo obožavano: "I vi, i oni kojima se, pored Allaha, klanjate - bit ćete 
gorivo u Džehennemu, a u njeg ćete doista ući. Da su oni bogovi, ne bi u njeg ušli, i 
svi će u njemu vječno boraviti" (El-Enbija, 98-99). 

"Bit ćete gorivo u Džehennemu", tj. njen ogrjev i drveće kojim se loži. 
Dževheri je rekao: "Sve ono čime se loži džehenemska vatra ili 
njeno grodo, to je njeno gorivo", a Ebu Ubejda kaže: "Sve što 
baciš u vatru, to je njeno gorivo." 



SmA TAHKA 

Oštra vrućina D 2 ejce n n em a 

I MNOŠTVO UMI A I ŽARA 

Uzvišeni Allah kaže: "A oni nesrećni - ko su nesrećni?! Oni će biti u vatri 
užarenoj i vodi ključaloj; i u sjeni dima čađavog; u kojoj neće biti svježine ni ikakve 
dobrine" (El-Vakia, 41-44). Ovi ajeti obuhvataju stvari kojima se ljudi 
na ovom svijetu osvježavaju i ublažuju vrućinu, a to su: voda, 
vazduh (vjetar) i hlad. (Ajeti spominju da ove stvari neće biti od 
koristi stanovnicima Vatre zato što je vazduh Džehennema "es- 
semum" vazduh (vjetar) koji je veoma vruć, voda Džehennema je 
"el-hamim", voda koja ključa, i hladovina u Džehennemu je "el- 
jahmum", hladovina od dima koju proizvodi jaka vatra). 

Kao da nam je Uzvišeni Allah u navedenim ajetima dočarao 
užas nesretnika, stanovnika Džehennema, a u drugim ajetima do- 
čarao užas same vatre: "... a onaj u koga njegova djela budu lahka; boravište 
će mu bezdan biti. A znaš li ti šta će to biti? Vatra užarena!" (EI-Kari'a, 8-1 1). 

Hladovina o kojoj govori ajet: "...i u sjeni dima čađavog" jeste hla- 
dovina koju proizvodi vatra. Ljudi vole hladovinu i odmaraju se ispod 
nje, dok ova, džehenemska hladovina nije svježa, već vatrena. 

Kur'an na drugom mjestu opisuje džehenemsku hladovinu 
od dima koju proizvodi njegova vatra: "...idite prema dimu u tri plama 
razdvojenom; koji hlada neće davati i koji od plamena neće zaklanjati. On će bacati 
iskre kao kule; kao da su kamile riđe" (El-Murselat, 30-33). Ovi ajeti govore 
da se dim, koji se podiže iz vatre, dijeli na tri ogranka zbog njegove 
veličine i od njega se osnivaju hladovine, ali one nisu osvježavajuće, 
niti štite od plamena. Žeravica koju baca vatra veličine je ogromnih 
. tvrđava i velikih stada lijepih deva. 

Uzvišeni Allah, govoreći o jačini vatre i stepenu njenog utjecaja 
na onoga koji se njome kažnjava, kaže: "U Sekar ću Ja njega baciti - a znaš 
li li staje Sekar? Ništa on neće poštedjeti, kože će crnim učiniti..." (El-Muddessir 
26-29). Ta vatra jede sve, uništava sve, ne ostavlja ništa iza sebe, gori 
kože, dopire do kosu, topi svaku stvar unutar tijela i dopire do srca. 

Muhammed, s.a.v.s., obavijestio nas je da: "Naša vatra (vatra 
ovoga svijeta) jeste sedamdeseti dio džehenemske vatre..." 

Intenzitet džehenemske vatra ne smanjuje se vremenom. 
Uzvišeni Allah kaže: "...pa trpite, mučenje ćemo vam sve gorim učiniti" (En- 
Nebe, 30), i u drugom ajeru: "... boravište njihovo bit će Džehennem; kad god mu 
plamen jenja, pojačat ćemo im oganj" (El-Isra, 97). Zbog ovog, nevjernici neće 
nikada osjetiti mir, niti će im se bolovi smanjiti dok budu kažnjavani: 
". . .zato im se patnja neće olakšati niti će im iko u pomoć priteći" (El-Bekare, 86). 

Vatra se svakoga dana pali, kako se spominje u hadisu kojeg 
prenosi Muslim od Amra ibn Abeseha: "Klanjaj sabahski namaz, 
zatim nemoj klanjati sve dok ne iziđe sunce i uzdigne se (koliko 
jedno koplje), zato što ono izlazi između dva roga šejtana, tada 
nevjernici njemu ćine sedždu, zatim klanjaj kada hladovina bude 
kao jedno koplje zato što je namaz u to doba vrijedan (radi se o 
salatu-duha - duha-namaz), zatim nemoj klanjati zato što se u to 
doba pali Džehennem, a kada se pojavi hladovina, klanjaj." 

Ebu Hurejra, r.a., prenosi da je Muhammed, s.a.v.s., rekao: 
"Kada vrućina bude jaka, zakasnite s klanjanjem podnevskog 
namaza dok vrijeme malo osvježi, zato što je velika vrućina od 
džehenemskog vjetra." 

Vatra će se, također, zapaliti na Kijametskom danu kada će 
čekati njene stanovnike: ". . .i kada se Džehennem raspali; i kada se Džennet 
približi" (Et-Tekvir, 12-13). 

SFnMfl TAP.K A 

Džehennem gleda i govori 

Onaj koji bude ćitao tekstove Kur'ana i sunneta koji opisuju 
Džehennem naići će na jedno stvorenje koje gleda, govori i žali se. 
U Kur'anu se opisuje kako ono izdaleka gleda njegove stanovnike, 
kada se oni okrenu prema njemu, tog trenutka pustit će užasan 
krik koji predstavlja stepen njegove srdžbe i mržnje prema njima 
(nevjernicima). Uzvišeni Allah kaže: "Kad od njih (vatra) bude udaljena 
toliko da je mognu vidjeti, čut će kako gnjevna ključa i od bijesa huči" (El-Furkan, 
12). Ibn Džerir prenosi od lbn Abbasa, radijallahu anhuma, da je 
Muhammed, s.a.v.s., rekao: "Odredit će se čovjek za Džehennem, 
a njegova će se vatra udaljiti od njega i uviri oko sebe. Tada će je 
Milostivi pitati: 'Staje s tobom?' On (Džehennem) će odgovoriti: e On 
traži utočište (Tebi) od mene'. Allah će reći: 'Pustite Mog roba. Zatim će 
se odrediti ćovjek za Džehennem i reći će: 'Gospodaru moj, ja nisam 
tako mislio o Tebi', a Allah će ga pitati: 'A šta si ti mislio?' Odgovorit 
će: 'Ja sam mislio da ćeš me obuhvatiti Svojom milošću'. On će 
reći: 'Pustite Mog roba'. Zatim će se odrediti čovjek za Džehennem, a 
njegova će se vatra povećati kao rikanje mazge za devom i puhnut 
će još jednom, a tada neće ostati niko, a da se ne uplaši od toga " 

Prenose Imam Ahmed i Tirmizi od Ebu Hurejre, radijallahu 
anhum, da je Muhammed, s.a.v.s., rekao: "Na Kijametskom danu 
iz Džehennema će izaći jedan plamen (dio vatre u formi ljudskog 
vrata) koji će imati oči koje gledaju, uši koje slušaju i jezik koji govon, 
i reći će: 'Ja sam poslan za tri osobe: za svakog nevjernika inadžiju, 
za svakoga koji je obožavao drugog mimo Allaha i za skulptore'." 

OSMA TAfiKA 



lu Ojier, ii. a., sa\jao je Džehe\x em 



Buhari i Muslim prenose od Ibn Omera, r.a., da je rekao: "Sanjao 
sam da su mi se približila dva meleka, držali su u rukama željezne 
bičeve, a zatim sam susreo drugog meleka koji mi je rekao: "Ne 
boj se, ti si dobar čovjek, samo bi trebao klanjati više u toku noći." 
Zatim su hodali pored mene sve dok me nisu doveli do ispred 
Džehennema, tada sam primijetio da je on izgrađen od kamenja 
slična kamenju bunara, a između tog kamenja bilo je kamenja u 
obliku rogova (da bi se penjali i silazili), a između svaka dva kamena 
stajao je jedan melek sa željeznom kamšikom u ruci, a tu je bilo 
ljudi zavezanih okovima, njihove glave bile su okrenute naniže, ja 
sam prepoznao nekoliko muškaraca od Kurejšija (mnogobožaca), 
a zatim su se meleki s moje desne strane udaljili sa mnom. Ja sam 
ovaj događaj kazao Hafsi (njegova sestra, a Poslanikova žena), 
a ona je to ispričala AUahovom Poslaniku, s.a.v.s, a on je rekao: 
"Abdullah (ibn Omer) je dobar čovjek." 



DEVFTA TAfiKA 

Ji; 1.1 mm vidio Džeii i:\ 
prije Sudnjeg iiaxa? 

Mnogobrojni tekstovi ukazuju nam da je AJlahov Poslanik, 
s.a.v.s., vidio Džehennem i da je vidio Džennet. U Sahihu 
Buharije i Muslima prenosi se od Abdullaha ibn Abbasa, r.a., da 

je pri pomračenju Sunca, Muhammed, s.a.v.s., rekao: "Vidio sam 
Džennet i htio sam otkinuti jedan grozd, a da sam ga uzeo, vi biste 
od njega jeli sve dok ovaj svijet postoji. Zatim sam vidio Vatru 
(Džehennem), i nisam vidio užasniju stvar od nje, i primijetio sam 
da su veći broj stanovnika u njemu žene." 

U Sahihu Buharije prenosi se hadis Esme, r.a., da je Allahov 
Poslanik, s.a.v.s., rekao: "Pokazan mi je Džennet i približen toliko 
da sam mogao otkinuti jedan grozd od njegovih grozdova i 
donijeti vam ga, i također mi je pokazana Vatra, sve dok nisam 
rekao: Gospodaru, zar sam i ja s njima? Tamo sam vidio ženu koju 
je grebala jedna mačka, upitao sam šta je s njom? pa mi rekoše: 
Ova žena je držala ovu mačku zatvorenu sve dok nije umrla od 
gladi, niti je ona hranila niti je puštala da se sama hrani hvatajući 
gmizavce i insekte po zemlji." 

Ahmed u svom Musnedu prenosi hadis Mugire ibn Šube da 
je Allahov Poslanik, s.a.v.s., rekao: "Približen mi je Džehennem 
sve dok nisam osjetio njegovu vrelinu na licu, pa sam u njemu 
vidio vlasnika štapa s kukom, vlasnika behire i vlasnicu mačke iz 

plemena Himjer." 1 

U Muslimovom Sahihu prenosi se od Džabira, r.a., da je 
Poslanik, s.a.v.s., rekao: "Pokazani su mi Džennet i Džehennem. 
Džennet mi je približen toliko da sam htio da otkinem jedan 
grozd, i također mi je pokazana vatra tako da sam počeo da se 
vraćam unazad od straha da me ne dohvati. Pored ostalih stvari 
vidio sam jednu ženu iz plemena Himjer, bila je crna i visoka, bila 
je kažnjavana zbog mačke koju je vezala a nije je hranila, niti je 
pustila da jede od stvari na zemlji. U njoj sam vidio i Ebu Sumarnu 
Omera ibn Malika kome je vatra varila crijeva." 

'Vlasnik štapu s kukom je osoba koja jc krala od hadžija pomoću šiapa na kojem 
je imao kuku, i kada bi ga uhvatili, on bi se pravdao: "Nisam ja to ukrao, već se 
samo zakačilo na mojoj kuki " On će biti u Džehennemu oslonjen na svom štapu s 
kojim je krao i govorit će: "Ja sam lopov s kukom." Vlasnik behire: 'beiiira' je deva 
s probodenim ušima i takvu devu Arapi u predislamskom dobu nisu muzli niu su je 
čuvali, već je slobodno hodala- Spomenuta je u Kur'anu u suri FJ-Maida, ajet 103. 

Ljudima se nakon smrti, u životu berzaha, pokazuje njihovo 
mjesto u Džennctu, ukoliko su vjernici, i njihovo mjesto u 
Džehennemu, ukoliko su nevjernici. Ovo smo objasnili dok smo 
govorili o berzahu (život poslije smrti). 



Utjecaj Džkhexxema 

\a ovaj svijet i njegove stanovnike 



Buhari u svom Sahihu prenosi od Ebu Hurejre, r.a., da je 
Muhammed, s.a.v.s., rekao: "Požalio se Džehennem kod svoga 
Gospodara, govoreći: 'Bože moj, jedan moj dio pojeo je drugi'. 
Tada mu je AUah dozvolio da dva puta diše: jednom zimi i drugi 
put ljeti, a ti dahovi najjača su vrućina i hladnoća koje osjećate 
(tokom ljeta i zime)." 

Buhari prenosi od Ebu Seida, r.a, da je Muhammed, s.a.v.s, 
rekao: "Hladite se namazom (od vrućine), zato što je velika vrućina 
od džehenemskog groda." 

IV 

DŽEHENNEM JE VJEČAN 
I NEĆE NESTATI 



Džehennem je vječan i neće nestati. Tahavi u svojoj knjizi Akide 
kaže: "Džennet i Džehennem stvoreni su i neće nestati (vječni su)." 
Ibn Hazm govori o suglasnosti čitavog ummeta o ovom pitanju. 
U svojoj knjizi El Milel ven Nihal kaže: "Svi pravci ummeta složili 
su se da Džennet i njegove blagodati nikada neće nestati, kao i 
Džehennem i njegova kazna, osim Džehma ibn Šafrana." On 
u svojoj knjizi Meratibul ldžma (Kategorije konsenzusa) kaže: 
"Džehennem je hak (istina), on je kuća kazne koje neće nestati, niti 
će njegovi stanovnici nestati, oni će tamo biti zauvijek." Tekstovi 
koji dokazuju da je Džehennem vječan mnogoborojni su, kasnije 
ćemo navesti neke od njih. Dovoljno nam je to što ga je Allah 
nazvao Darul-huld (Vječna kuća). 

Mišljenje ehli-sunneta jeste da je Džehennem vječan, da neće 
nestati i da će njegovi stanovnici ostati vječno u njemu. Iz njega će 
izaći jedino grešnici iz redova vjernika (koji su vjerovali u Allahovu 
jednoću), dok će nevjernici i mnogobošci tamo ostati zauvijek. 

Om koji tvrdi; 
da će bžeheina'em nestati 

Sedam je sekti koje su se suprotstavile ispravnom mišljenju o 
ovom pitanju, a one su sljedeće: 

1. dŽehmijje: Oni tvrde da će Džennet i Džehennem nestati. 
Imam Ahmed, rahimehullah, dokazao je neistinitost njihovog 
vjerovanja u svojoj knjizi Er-Reddu alez-Zenadik (Odgovor 
zalutalima), navodeći u njoj tekstove koji dokazuju da oni neće 
nestati; 

2. havaridŽi i miltezile: Oni tvrde da svako ko ude u Džehennem, 
iako vjeruje u Allahovu jednoću, ostat će u njemu zauvijek. 
Havaridži misle da takva osoba nije niti vjernik niti nevjernik 
(el-menziletu bejnel menziletejn). Kao takav smatra se na ovom 
svijetu, dok će na budućem ući u Džehennem zauvijek. Mi smo 
već spomenuli da će oni koji budu vjerovali u Allahovu jednoću 
izaći iz Džehennema (iako će u njemu provesti dugo vremena); 

3. jevreji: Oni misle da će provesti u Džehennemu određeno 
vrijeme, a zatim će biti zamijenjeni drugim ljudima. Uzvišeni je 
Allah rekao istinu o ovom pitanju sljedećim riječima: "Oni (jevreji) 
govore: 'Vatra će nas doticali samo neko vrijeme/ Reci: 'Da li ste o tome dobili od 
Allaha obećanje - jer, Allah će sigurno ispuniti obećanje Svoje - ili na Allaha iznosite 
ono Što ne znate?' A nije tako! Oni koji budu zlo činili i grijesi njihovi ih budu sa 
svih strana stigli, oni će stanovnici Džehennema biti i u njemu će vječno ostali" (El- 
Bekare, 80-81), i u suri Ali Imran: "...zato što (jevreji) govore: 'Vatra nas 
neće pržiti već samo nekoliko dana', ■ a laži koje izmišljaju u vjerovanju njihovom 
obmanjuju ih" (Ali Imran, 24). 

U tumačenju ovih ajeta Ibn Abbas, r.a, kaže da jevreji misle da 
će biti kažnjavani samo četrdeset dana, onoliko koliko su obožavah" 
tele u vrijeme Musaa, alejhis-selam, i da će zatim biti pošteđeni. 

Ibn Džerir spomenuo je u svom Tefsiru da je Sudijj rekao: 
"Jevreji su rekli: 'Allah će nas ostaviti u Džehennemu samo četrdeset 
dana, a kada njegova vatra pojede naše grijehe, pozvat će nas jedan 

pozivač riječima: 'Izvadite iz njega svakog osunećenog od lsrailovih 
sinova', i zbog toga nam je naređeno da se sunetimo."* Oni su rekli: 
"Niko od nas neće ostati u Vatri, svi ćemo izići iz nje." 

Ibn Abbas, r.a,, veli: "Kada oni (jevreji) budu izgurani kroz vra- 
ta Džehennema i počnu se kažnjavati sve dok ne stignu do drva za- 
kum (drvo užasa u Džehennemu spomenuto u Kuranu), ispunit će 
se broj dana koji su oni spomenuli, i tada će im čuvar Sekara (jedan 
od Džehennema) reći: 'Vi ste mislili da vas vatra neće pržiti duže od 
nekoliko dana, sada su ti dani prošli, ali vi ćete u njemu ostati zauvijek', 
i tada će Džehennem počeci da ih kažnjava jačom kaznom"; 

4. Ibn Arebi: Vođa Ittihadija (oni koji smatraju da je čovjek u svemu 
sjedinjen s Bogom). On je tvrdio da će stanovnici Džehennema biti 
kažnjavani u njemu jedan vremenski period, a zatim će se njihovi 
osjećaji pretvoriti u vatru tako da će oni u njemu osjećati užitak kao 
rezultat njihovog sjedinjenja s vatrom. Ibn Hadžer kaže: "Ovo je 
mišljenje nekih obmanutih koji pripadaju tesavvufu"; 

5. Oni koji misle da će njegovi stanovnici izaći iz njega, dok će 
Džehennem zauvijek ostati u stanju u kojem jeste i neće nestati; 

6. Ebll HliZejl el-A'laf: On je jedan od mutezilitskih imama. On 
misli da će život stanovnika Vatre prestati i da će se oni pretvoriti 
u skamenjena tijela koja se neće pomicati niti će osjećati bol. On 
je ovo rekao zato što je vjerovao da sve stvorene stvari (koje imaju 
svoj početak) ne mogu biti vječne. On se suprotstavio jasnim 
tekstovima bazirajući se na nesuvisle logičke pretpostavke. 

7. Mišljenje Onih koji kaŽU da će Allah izbaviti iz njega onoga 
koga On bude želio, da će ga zatim ostaviti jedan vremenski 
period i da će iza toga nestati, zato što je On odredio vrijeme kada 
će Džehennem nestati. 

Ovo mišljenje zastupaju Ibn Tejmijja i njegov učenik lbnul- 

Kajjim el-Dževzijj. 

Islamska ulema u nekoliko navrata pisala je o ovom pogrešnom 
stavu, a Ibn Hadžer el-Askalani o tome kaže: "Ovom mišljenju 

naginju neki savremenici, potvrđujući to s nekoliko različitih 
aspekata, međutim takav stav je odbačen i neprihvaćen, a najbolje 
je to pojasnio učenjak Subki, koji je dao izdašno pojašnjenje."' 

Siddik Hasen Khan je rekao: "Šejh Meci el-Hanbeli napisao je 
poslanicu 2 u kojoj, u poglavlju upućenom imamu Muhammedu 
ibn Ismailu el-Emiru i kadiji i mudžtehidu Muhammedu ibn Aliju 
eš-Ševkaniju, uvjerava ih u vječnost Dženneta i Džehennema i 
vječnost stanovnika u njemu. 

Ovdje želimo pojasniti neke stvari: 

prVO: da je ovo mišljenje neispravno iako su njemu pribjegla dva 
velika učenjaka u islamu, a učenjak Ibn Tejmijja i njegov učenik Ibn 
Kajjim el-Dževzijj podučili su nas da je ljubav prema istini preča od 
ljubavi prema ljudima. Mnogobrojni su dokazi o neispravnosti ovog 
stava u Kur'anu i sunnetu, koji govore o vječnosti džehenemske 
vatre, a to su izričiti i veoma jasni dokazi. Spomenuli smo i to da 
se ulema složila da su Džennet i Džehennem vječni; 

dnigO: ne trebamo ni u kojem slučaju kuditi Ibn Tejmijju i 
njegovog učenika Ibn Kajjima zbog ovog njihovog stava, iako su ih 
neki zbog ovoga proglasili nevjernicima a drugi teškim grešnicima, 
a nijedno od ovoga nije ispravno. Obojica su mudžtehidi koji će 
zbog svog idžtihada biti nagrađeni, a da su oni znali da je istina 
u nečem drugom do u onome što su oni tvrdili, oni bi tu istinu i 
slijedili, a tvrdnja da se oni koji imaju ovakav stav trebaju proglasiti 
nevjernicima dovodi do situacije da se nazivaju nevjernicima i 
kafirima prvaci ovog ummeta u čije se vođsto uopće ne sumnja. 
Naprimjer, Omer ibn Abdul-Aziz, ta., tvrdio je da putnik (musafir) 
koji ne nade vode za abdest, ne treba se abdestiti niti klanjati, a čitava 
islamska ulema složila se suprotno njegovom mišljenju. Imam Malik 
smatrao je da 'Bismillahir-Rahmanir-Rahim' nije ajet iz Kur'ana a 
čitav islamski ummet složio se da je ono što je medu dvije korice 

' Knjiga na koju Askalani ovdje ukazuje je ",UI , itfl »U^LicM " pisca Tekjuddina 
Ali ibn Abdulbakija es-Sibkija eš-Šafiijja, preselio val po hidžri. 

Kur'an. Također, neki su učenjaci tvrdili da se iman ne povećava i ne 
smanjuje iako za to nalazimo čvrste dokaze u Kur'anu i sunnetu; 

treće: trebamo napomenuti da Ibn Tejmijja i Ibn Kajjim imaju 
izjavu u kojoj kažu da džehenemska vatra nikada neće nestati. U 
knjizi Medžmu'ul Fetava (18/307) prenosi se od Ibn Tejmijje gdje 
on odgovara na pitanje i kaže: "Prvaci ummeta, njihovi imami 
i ostali iz ehli-sunneta slažu se da neka stvorenja neće nestati 
u potpunosti, kao što su Džennet, Džehennem, Arš itd. Da će 
nestati sva stvorenja rekli su samo neki apologeti novotari, kao 
što je Džehm ibn Safvan i oni koji su se složili s njim od mutezila 
i nekih drugih. Ovo mišljenje nema osnove i proturječi Allahovoj 
knjizi, sunnetu Allahovog Poslanika i jednoglasnom mišljenju 
prvaka ovog ummeta i njihovih imama"; 

ČetvrtO: neki od dokaza, kojima su Ibn Tejmijja i Ibn Kajjim el- 
Dževzijj došli do stava o nestanku Džehennema, nisu vjerodostojni, 
a oni koji su preneseni vjerodostojnim putem nisu izričiti, već se 
može shvatiti iz njihovog konteksta da se to ne odnosi na nestanak 
džehenemske vatre općenito, već nestanak vatre kojom će biti 
kažnjavani grešnici iz redova monoteista. Sanani je u svojoj poslanici 
replicirao mišljenju Ibn Tejmijja i Ibn Kajjima el-Dževzijja. 1 

Jedan od onih koji su se suprotstavili ovakvom mišljenju jeste i 
imam Kurtubi u svom djelu Tezkireh, gdje je on donio dokaze koji 
potvrđuju stav da su Džennet i Džehennem vječni, te da će smrt biti 
zaklana u prostoru između njih, a zatim će se reći: "O stanovnici 
Dženneta, vječnost nema smrti, o, stanovnici Džehennema, 
vječnost nema smrti." Zatim je rekao: "Ovi vjerodostojni hadisi, 
govore o vječnosti stanovnika Dženneta i Džehennema, a ne o 
nekom određenom roku ili vremenu, koji će neprestano i vječno 
bez prisustva smrti i života, bez mira i spasa u njima boraviti. 

Zatim je nastavio s odgovorom onima koji tvrde da je Džehennem 
prolazan, ukazujući da će nestati vatra kojom će privremeno gorjeti 



'Riječ je o poslanici "jUl C U~ J^^ 1 & " 

gresnici iz redova muslimana monoteista. On veli: "Ko kaže da će 
oni (džehenemlije) izaći iz njega, i da će Vatra u cijelosti ostati pusta, 
te da će nestati i iščeznuti, izlazi iz okvira razumnog, suprotno je 
onom s čime je došao Poslanik, s.a.v.s., i na čemu su učenjaci ehli- 
sunneta i pravedni vladari... nego će se isprazniti Džehennem, a to 
je onaj najmanjeg stepena, onaj u kome će boraviti gresnici iz redova 
muslimana monoteista, to je Džehennem na čijoj ivici raste rikula."' 2 
FadI ibn Salih el-Meafirijj veli: "Bili smo jednog dana kod Malika ibn 
Enesa, r.a., pa nam je rekao da se raziđemo. Kada je omrknuio mi 
se vratismo njemu, pa nam reče: Hekao sam vam da se razidete zato 
što mi je došao neki čovjek iz Šama radi nekakve mesele (fikhskog 
pitanja), pa mi je rekao: 'O Ebu Abdullah, šta misliš o jelu rikule, 
jer se priča da ona raste na ivici Džehennema?' Ja mu odgovorih: 
'Nema ništa loše u tome.' A on mi odgovori: 'Ostavljam te u amanet 
Allahu i neka je Njegov mir na tebe."' Ovu priču spominje El-Hatib 
Ebu Bekr Ahmed. Dok Ebu Bekr el-Bezzar prenosi od Amra ibn 
Mejmuna, a on od Abdullaha ibn Amra ibn Asa da je rekao: "Doći 
će vrijeme kada će vjetar pokucati na vrata Džehennema, a u njemu 
neće biti nikog, od vjernika monoteista." Ovako se prenosi merfu 
od Abdullaha ibn Amra, i u njemu se ne spominje Allahov Poslanik, 
s.a.v.s. 



'Vrsta salate, potoćarka, divlji kupus. 

"Za oyu tvrdnju nema čvrst dokaz, kao da jc pisac hteo ukazati na određenu 
vlažnost vatre u kojoj će boraviti grešnici iz redova muslimana monoteista, do te 
mjere da će na njenim ivicama niknuti nekakvo bilje. 

V 

STANOVNICI DŽEHENNEMA 
I NJIHOVA ZLODJELA 




PRVA TAČKA 

Definicija njegovih vječnih stanovnka 

Stanovnici Džehennema, koji će u njemu ostati zauvijek, koji 
neće biti izbavljeni iz njega i koji neće nestati, nevjernici su i 
mnogobošci. Uzvišeni Allah kaže: 

". . .a oni koji dokaze Naše budu poricali, i od njih se budu oholo okretali, bit će 
stanovnici u vatri, u njoj će vječno ostati" (El-E'raf, 36); 

"Da su oni bogovi, ne bi u njega ušli, i svi će u njemu vječno boraviti" (El- 

Enbija. 99); 

"A nevjernike čeka vatra džehenemska, oni neće biti na smrt osuđeni, i neće 
umrijeti, i neće im se patnja u njemu ublažili. .." (Fatir, 36); 

"Oni koji ne vjeruju i koji kao nevjernici umru - zaslužuju, doista, prokletstvo 
Allahovo i meleka i svih ljudi; u njemu će vječno ostati, a patnja njihova neće jenjavati, 
niti će im se odlagati" (El-Bekare, 160-161); 

"Zar oni ne znaju da onoga koji se suprotstavlja Allahu i Poslaniku Njegovu čeka 
vatra džehenemska, u kojoj će vječno ostati? To je ruglo veliko!" (Et-Tevbe, 63); 

"Mnogobošci nisu dostojni da Allahove džamije održavaju kad sami priznaju da su 
nevjernici. Djela njihova će se poništiti i u vatri će vječno ostati" (Et-Tevbe, 17). 

Oni će, dakle, u njemu biti vječno, a kaznu u vatri AUah je 
opisao kao vječitu, što najviše odgovara riječima 'azabel huldi* (vječna 
kazna). On kaže: "Zaželjet će oni da iz vatre izađu, ali im iz nje neće izlaska biti, 
za njih će biti patnja neprestana" (El-Maida, 37), i u drugom ajetu: "Zatim će se 
reći onima koji su se prema sebi ogriješili: 'Iskusite patnju vječnu; zar se kažnjavate 
više nego što ste zaslužili?'" (Junus, 52). 

Buhari prenosi od Jbn Omera, r.a., da je Muhammed, s.a.v.s., 
rekao: "Kada dženedije uđu u Džennet i kada džehenemlije uđu 
u Džehennem, između njih će se podići jedan pozivač koji će reći: 
'O stanovnici Džehennema, nema smrti za vas, i vi, o stanovnici 
Dženneta, nema smrti ni vama, u njima ćete biti vječno." 

Ebu Hurejra, također, prenosi da je Muhammed, s.a.v.s., rekao: 
"Bit će rečeno stanovnicima Dženneta: 'O stanovnici Dženneta, 
nema smrti za vas', i bit će rečeno stanovnicima Džehennema: 'O 
stanovnici Džehennema, tu ćete biti vječno i nećete umrijeti'." 

Ovo će biti rečeno kada smrt bude zaklana, onako kako stoji 
u hadisu koji prenosi Ibn Omer, r.a.: "Kada stanovnici Dženneta 
uđu u Džennet, a stanovnici Džehennema u Džehennem, bit će 
dovedena smrt (u obliku ovna) između Dženneta i Džehennema, 
bit će zaklana, a jedan će glas reći: 'O stanovnici Dženneta, nema 
vise smrti za vas! O stanovnici Džehennema, nema više smrti za 
vas!' Tada će se stanovnicima Dženneta povećati radost u kojoj će 
biti, dok će se stanovnicima Džehennema još više povećati srdžba 
u kojoj će biti." 

Muslim u svom Sahihu prenosi od Ebu Seida, r.a., da je 
Muhammed, s.a.v.s, rekao: "Na Kijametskom danu smrt će biti 
dovedena između Dženneta i Džehennema, a ona će naličiti 
ovnu sive boje, i bit će rečeno: 'O stanovnici Dženneta, da li 
prepoznajete ovu stvar?' Oni će pogledati i reći: 'Da, to je smrt!'" 

Rekao je Muhammed, s.a.v.s.: "Zatim će biti rečeno: 'O stanovnici 
Džehennema, da li vi prepoznajete ovu stvar?' Oni će pogledati 
i reći: 'Da, to je smrt!' Tada će biti naređeno da se ona zakolje." 
Muhammed, s.a.v.s., rekao je: "Zatim će biti rečeno: 'O stanovnici 
Dženneta, tu ćete biti vječno i smrti više nema.'" Potom je Allahov 
Poslanik proučio sljedeći ajet: "I spomeni ih na dan tuge kada će biti s 
polaganjem računa završeno, a oni su ravnodušni bili i nisu vjerovali" (Merjem, 39). 

Tirmizi prenosi od Ebu Seida, r.a, da je Muhammed, s.a.v.s, 
rekao: "Kada nastupi Kijamet, smrt će se postaviti između 
Dženneta i Džehennema, ona će naličiti ovnu sive boje i gledat 
će u njih (u stanovnike Dženneta i Džehennema), i bit će zaklana, 
a kada bi neko umro od radosti, umrli bi stanovnici Dženneta, a 
kada bi neko umro od tuge, umrli bi stanovnici Džehennema." 



Džehennem je boravište 
nevjernika i mn0g0božaca 

Nevjernici i mnogobošci vječno će biti u Džehennemu, on će 
za njih biti boravište i dom, isto što će Džennet biti za vjernike. 

Uzvišeni Allah kaže: 

".. .Džehennem će njihovo boravište postati, a grozno će prebivalište nevjernika 

biti" (Ali Imran, 151); 

". . .prebivalište njihovo bit će Džehennem, zbog onoga što su radili" (Junus, 8); 
"I zar nevjernicima nije mjesto u Džehennemu?" (El-Ankebut, 68). 

Džehennem će biti boravište nevjernika, dakle, on će preuzeti 
brigu o njima. Uzvišeni Allah kaže: ". . .vatra će biti prebivalište vaše, ona 
baš vama odgovara, a užasno je ona boravište!" (El-Hadid, 15). 

Džehennem je loš dom i boravište. Allah kaže: "Njemu 
(nevjerniku) je dosta Džehennem, a on je, doista, grozno boravište" (El-Bekare, 
206). U drugom ajetu stoji: "A one koji budu zlo činili čeka najgore prebivalište: 
Džehennem, u kojem će gorjeti; a grozne li postelje!" (Sad, 55-56). 

0x1 koji pozivaju u Mmmm 

Oni koji propovijedaju neispravna načela, zalutale pravce koji su 
protivni Allahovim zakonima i pozivači koji su vjerovali u lažne 
ideologije i pozivali u njih, bit će stanovnici Džehennema: 
"Oni zovu u Džehennem..." (El-Bekare, 221); 

"A bili smo ih učinili vođama koji su pozivali u ono zbog čega se ide u vatru. . 
(El-Kasas, 41). 

Jedan od njih je i šejtan: 

"Zar i onda kad ih šejtan poziva na patnju u ognju?!" (Lukman, 21); 

"On (šejtan) poziva pristaše svoje da budu stanovnici u vatri" (Fatir, 6). 

Oni koji na ovom dunjaluku budu pozivali u vatru, na Sudnjem 
danu vodit će narode i njihove sljedbenike u Džehennemu. 
Naprimjer, faraon: "Na Sudnjem danu on (faraon) će svoj narod predvoditi i 
u vatru ga uvesti..." (Hud, 98). 

Oni koji pozivaju na zlo, koji pozivaju u vjerovanja i načela 
suprotna islamu, jesu oni koji pozivaju u Džehennem, zato što 
jedini put koji spašava od Džehennema i vodi u Džennet jeste 
put vjerovanja u Allaha i islamsku vjeru: "0 narode moj, šla je ovo, ja 
vas pozivam da vas spasim, a vi mene pozivate u vatru. . ." (EI-Mu'min, 41). Ovog 
čovjeka je njegov narod pozivao u faraonovu vjeru, u njegov 
kufr i širk, dok je on pozivao Allahovoj vjeri i Njegovoj jednoći. 
Allah je vjernicima zabranio vjenčavanje s mnogoboškinjama i 
zabranio vjernicama vjenčavanje s mnogobošcima (nevjernicima), 
zato što su nevjernici oni koji pozivaju u Džehennem: "Ne ženite 
se mnogoboškinjama dok ne postanu vjernice; uistinu je robinja vjernica bolja od 
mnogoboškinje, makar vam se i sviđala. Ne udavajte vjernice za mnogobošce dok ne 
postanu vjernici; uistinu je rob vjernik bolji od mnogobošca, makar vam se i dopadao. 
Oni zovu u Džehennem, a Allah, voljom Svojom, nudi Džennet i oprost, i objašnjava 
ljudima dokaze Svoje, da bi razmislili" (EI-Bekare, 221). 

Najveća zlodjela omii 
koji ĆE nm vječno d Džkiii;\\i;mu 



Kur'an je opširno spomenuo i objasnio zlodjela onih koji su 
zaslužili da vječno borave u Džehennemu, a mi ćemo spomenuti 
glavne od njih: '" 



1. Kufr (nevjerstvo) i širk (politeizam, idolopoklonstvo); 

Uzvišeni Allah obavijestio nas je da će onima koji nisu vjerovali, 
kada budu ulazili u Vatru, biti rečeno: "Allahova odvratnost prema 
vama kada ste, pozvani da vjerujete, ostali nevjernici - bila je, doista, veća od vaše 
odvratnosti sada prema sebi." Zatim nam On objašnjava da je njihov 
vječni boravak u Džehennemu rezultat njihovog nevjerstva i širka: 
"Onima koji nisu vjerovali doviknut će se: 'Allahova odvratnost prema vama kad ste, 
pozvani da vjerujete, ostali nevjernici - bila je, doista, veća od vaše odvratnosti sada 
prema sebi/ 'Gospodaru naš', - reći će oni - 'dva puta si nas usmrtio i dva puta si 
nas oživio; mi priznajemo grijehe naše, pa ima li ikakva načina da se izađe?' 'To vam 
je zato što niste vjerovali kad se pozivalo Allahu Jedinom, a vjerovali ste ako bi Mu se 
neko drugi smatrao jednakim! Odluka pripada jedino Allahu, Uzvišenom i Velikom"' 
(EI-Mu'min, 10-12). 

Uzvišeni Allah kazuje nam da će čuvari Džehennema upitati 
nevjernike kada uđu u vatru: "Zar nije niko dolazio da vas opominje?" "Jeste, 
dolazio nam je onaj koji nas je opominjao" - odgovorit će - "a mi smo poricali i 
govorili: 'Allah nije objavio ništa, vi ste u velikoj zabludi!"' (El Mulk, 8-9). Oni 
su zaslužili Džehennem zato što su smatrali Poslanike lažnim i 
negirali ono što je bilo njima objavljeno... 

Za one koji smatraju Knjigu (Objavu) lažnom, On kaže: "I tako, 
eto, kazujemo li neke vijesti o onima koji su bili i nestali, i objavljujemo ti od Sebe 
Kur an. Ko za njega ne bude mario, na Sudnjem danu će doista teško breme ponijeti; 
Vječno će u muci ostati, a jeziv tovar će im na Sudnjem danu biti" (Ta-Ha, 99-101). 

Također, za one koji negiraju Knjigu (Objavu) i koji pripisuju 
Allahu druga, kaže: "Oni koji poriču Knjigu i ono što smo poslali po poslanicima 

- saznat će posljedice toga; Kada s okovima o vratu i sindžirima budu vučeni; po 
ključaloj vodi, a zatim u vatri prženi; i potom upitani: 'Gdje su oni kojima ste se, 
a ne Allahu, klanjali?' - 'Izgubili su nam se iz vida', odgovorit će, 'ta mi se prije, 
ustvari, nismo nikome ni klanjali.' - Eto tako Allah ostavlja u zabludi nevjernike. To 
vam je zato što ste bez ikakva osnova na Zemlji bahati bili i što ste likovali. Ulazite 
kroz kapije Džehennema, u njemu ćete vječno ostati, a ružno je prebivalište oholih'" 
(El-Mu'min, 70-76). 

Za nevjernike mnogobošce, koji su Gospodaru svih svjetova 
pripisivali druga, kaže: ". . .pa će i oni i oni koji su ih u zabludu doveli u njeg 
biti bačeni; i vojske Iblisove - svi zajedno. I oni će, svađajući se u njemu, govorili: 
'Allaha nam, bili smo, doista, u očitoj zabludi; kad smo vas s Gospodarem svjetova 
izjednačavali. . ."' (Eš-Šu'ara, 94-98). 

Za one koji su negirali Kijametski dan, kaže: 

"Oni, čak, i čas oživljenja poriču, a Mi smo za one koji čas oživljenja poriču 
pripremili vatru razbuktalu. . ." (El-Furkan, 11); 

"A ako se čudiš, pa - čudo su riječi njihove: 'Zar ćemo, zaista, kad zemlja 
postanemo, biti stvoreni ponovo?' Oni ne vjeruju u Gospodara svoga; na njihovim 
vratovima bit će sindžiri i oni će stanovnici Džehennema biti, u njemu će vječno 
ostati" (Er-Ra'd, 5); 

"... boravište njihovo bit će Džehennem; kad god mu plamen jenja, pojačat 
ćemo im oganj. To će im biti kazna zato što u dokaze Naše nisu vjerovali i što su 
govorili: 'Zar kada postanemo kosti i prah, zar ćemo kao nova stvorenja, doista biti 
oživljeni?'" (El-Isra, 97-98). 

2. Neizvršavanje vjerskih propisa, nepriznavanje Kijametskog dana i nepridržavanje 
šerijatskih propisa; 

Uzvišeni Allah obavještava nas da će stanovnici Dženneta pitati 
stanovnike Džehennema: "Šta vas je u Sekar dovelo?" "Nismo" - reći će 
- "bili od onih koji su molitvu obavljali; i od onih koji su siromahe hranili; i u 
besposlicu smo se s besposlenjacima upuštali; i Sudnji dan smo poricali; sve' dok 
nam smrt nije došla" (El-Muddessir, 42-47). 



51 |I'f.tii Phuvijb 



3. Slijeđenje zalutalih imama, predsjednika kafira i načela koja oni 
postavljaju, a koja se suprotstavljaju Allahovoj vjeri i slijeđenju 
poslanika, s.a.v.s.; 

Uzvišeni Allah spominje ih u sljedećim rijećima: "Mi smo im bili 
odredili loše drugove koji su im lijepim prikazivali ono što su uradili i ono što će 
uraditi, i na njima se obistinilo ono što je rečeno za narode, džinne i ljude koji su 
prije njih bili i nestali, doista su nastradali. Oni koji ne vjeruju govore: 'Ne slušajte 
ovaj Kur'an, nego pravite buku da biste ga nadvikali!' Zato ćemo Mi sigurno dati da 
nevjernici iskuse nesnosnu patnju, i kaznit ćemo ih najgorom kaznom za djela koja 
su počinili. To je kazna za AIlahove neprijatelje, vatra u kojoj će im vječna kuća biti, 
kao naplata što su dokaze Naše stalno poricali" (Fussilet, 25-28). 

Kada nevjernici uđu u vatru i ona se omota oko njihova lica, 
pokajat će se zato što nisu vjerovali u Allaha i Njegovog Poslanika 
i kazat će zbog čega su vjerovali njihovim nevjerničkim vođama: 
"Allah je nevjernike prokleo i za njih oganj razbuktali pripremio; u njemu će vječno 
i zauvijek boraviti, ni zaštitnika ni pomagača neće naći. Na dan kad se njihova lica u 
vatri budu prevrtala, govorit će: 'Kamo sreće da smo se Allahu pokoravali i da smo 
Poslanika slušali!' I govorit će: 'Gospodaru naš, mi smo prvake naše i starješine naše 
slušali, pa su nas oni s Pravog puta odveli'" (El-Ahzab, 64-67). 

4. Nifak (dvoličnost); 

Allah je dvoličnjacima obećao vatru, to je obećanje koje je On sam 
Sebi dao i neće ga prekršiti: "Licemjerima i licemjerkama i nevjernicima 
Allah prijeti džehenemskom vatrom, vječno će u njoj boraviti, dosta će im ona biti! 
Allah ih je prokleo, i njih čeka patnja neprekidna" (Et-Tevbe, 68). Allah nas je, 
također, obavijestio da je najniži stepen Džehennema pripremljen 
za dvoličnjake, a to je mjesto gdje je najjača vatra i najteža kazna: 
"Licemjeri će na samom dnu Džehennema biti ..." (En-Nisa, 145). 

5. Oholost; 

Oholost je osobina koju posjeduju svi stanovnici Vatre. Allah 
kaže: ". . .a oni koji dokaze Naše budu poricali, i od njih se budu oholo okretali, bit 
će stanovnici u vatri, u njoj će vječno ostati" (El-E'raf, 36). 

Muslim prenosi od Ebu Hurejre, r.a., da je Muhammed, s.a.v.s., 
rekao da Džehennem kaže: "U mene će ući oholi i nepravedni", a u' 
drugom predanju stoji: "Ja sam pripremljen za ohole i nepravedne." 
Allah mu je rekao: "Ti si Moja kazna, u (ebi ću kazniti koga želim." 

U Buharijevom, Muslimovom i Tirmizijevom Sahihu prenosi 
se od Harisa ibn Vahbia, r.a., da je Muhammed, s.a.v.s., rekao: 
"Hoćete li da vas obavijestim ko su stanovnici Dženneta?! To je 
svako, ko je slab (koji nema oholosti), onaj koji je umoran od ovog 
lažnog dunjaluka, ukoliko bi se zakleo na Allaha, odazvao bi mu 
se. Hoćete li da vam kažem ko su stanovnici Džehennema?! To 
su svi oni koji su nepravedni, tlačitelji i oholi." Ovo potvrđuje i 
Uzvišeni Allah u Kur'anu: 

". . .a danas sramnom patnjom bit ćele kažnjeni zato što ste se na Zemlji, bez 
ikakva osnova, oholo ponašali i što ste raskalašeni bili" (El-Ahkaf, 20); 

"...onda će onome koji je obijestan bio; i Život na ovom svijetu više volio; 
Džehennem prebivalište poslati sigurno" (En-Nazi'at, 37-39). 



Opća zlodjela koja vodi: g DIMeM 

Šejhu-l-islama Ibn Tejmijja, Allah mu se smilovao, upitan je: "Šta 
su radili stanovnici Džehennema i Dženneta?" On je odgovorio: 
"Djela stanovnika Džehennema su: pripisivanje druga Uzvišenom 
Allahu (širk), negiranje poslanika, nevjerstvo, zavist, laganje, 
neispunjavanje obaveza, nemoralnost (zinaluk), varanje, kidanje' 
rodbinskih veza, neodlazak u džihad (neučestvovanje u ratu na 
Allahovom putu), škrtost, neusklađenost onoga što se misli 
i govori, gubljenje nade u Allaha, sigurnost da varaju Allaha, 
gubljenje nade u nesreći, hvalisanje i oholost u blagodatima,' 
neizvršavanje Allahovih obaveza, prelaženje preko AUahovih 
granica, gaženje Njegovih zabrana, strah od stvorenja i nemarnost 
prema Stvoritelju, rad samo da bi ih drugi vidjeli, suprotstavljanje 

Kur'anu i sunnetu u vjerovanju i djelima, poštivanje stvorenja 
a suprotstavljanje Stvoritelju, fanatizam za praznim stvarima, 
ismijavanje AUahovih ajeta, nemarnost prema ispravnom, skrivanje 
stvari koje se trebaju obznaniti (kao što su znanje i svjedočenje), 
sihr, neposlušnost roditeljima, ubijanje nevinog čovjeka osim 
zbog pravde (kada čovjek po Allahovom zakonu zaslužuje smrt), 
trošenje imetka siročadi, kamata, bježanje s ratnog polja i optužba 
dobrih i čestititih vjernica da su počinile blud." 

Allahov Poslanik, s.a.v.s., spomenuo je sve grijehe koji vode u 
Džehennem, pa se tako u hadisu koji prenosi Muslim od Ijada ibn 
Himara kaže da je Poslanik u svojoj dugoj hutbi, između ostalog, 
rekao: "... a stanovnici Džehennema su petero: slabić koji nema 
razuma, to su oni među vama, i prevarant koji ne pokazuje svoju 
pohlepu, ako mu se ko obrati on ga prevari, to je čovjek koji ne 
osvane i ne zanoći a da te ne prevari u tvojoj porodici ili imetku. 
Uz ovo je spomenuo i škrtost, laž i nemoral." 

Neke osom; spomenute imenom 
koje se nalaze u Džehennemu 

Nema sumnje da će mnogobošci i nevjernici u Džehennem. 
Uzvišeni Kur'an i Poslanik, s.a.v.s., obavijestili su nas o nekim 
osobama koje su u Džehennemu. Jedna od njih je faraon iz vremena 
Musaa, alejhis-selam: "Na Sudnjem danu on (faraon) će svoj narod predvoditi 
i u vatru ga uvesti ..." (Hud, 98). U Džehennemu su Nuhova i Lutova, 
alejhimas-selam, žene: "Allah navodi kao pouku onima koji ne vjeruju ženu 
Nuhovu i ženu Lutovu: bile su udale za dva čestita roba Naša, ali su prema njima 
licemjerne bile - i njih dvojica im neće ništa moći kod Allaha pomoći, i reći će se: 
'Ulazite vas dvije u vatru, s onima koji ulaze!'" (El-Tahrim, 10). 

Među stanovnicima Džehennema jeste i Ebu i,eheb (amidža 
Muhammeda, sallallahu alejhi ve sellem) i njegova žena: "Neka propadne 

Ebu Leheb, i propao je! Neće mu biti od koristi blago njegovo, a ni ono stoje stekao; ući 
će on sigurno u vatru rasplamsalu; i žena njegova koja spletkari; o vratu njenu bit će 
uže od ličine usukane!" (Suretul-Mesed). Stanovnik Džehennema je i Amr 
Ibni Amir el-Huzai, koga je Muhammed, s.a.v.s., vidio kako je vadio 
svoja crijeva u Džehennemu. U Džehennemu su otmičar i ubojica 
Ammara. Prenosi Amr ibn As, r.a, da je Muhammed, s.a.v.s., rekao: 
"Otmičar i ubojica Ammara su u vatri." 

NEVJERNICI IZ REDOVA 
UŽI.\XA SU U DžpEiVNCP 

Nevjernici džinni ući će u Džehennem isto kao nevjernici ljudi, 

zato što i džinni kao i ljudi, imaju odgovornost i obaveze: "Džinne i 

ljude stvorio sam samo zato da Mi se klanjaju" (Ez-Zarijat, 56). 

Aliah će na Kijametskom danu sakupiti sve ljude i džinne: 
"A na Dan kada On sve sakupi: '0 skupe šejtanski, vi ste mnoge ljude zaveli!'" 

(EI-En'am, 128); 

"I tako mi Gospodara tvoga, mi ćemo i njih i šejtane sakupiti, zatim ćemo ih 
dovesti da oko Džehennema na koljenima kleče; a onda ćemo iz svake skupine izdvojiti 
one koji su prema Milostivome najdrskiji bili; jer mi dobro znamo one koji su najviše 
zaslužili da u njemu gore" (Merjem, 68-70). 

Zatim će se reći nevjernicima iz tih redova: "Ulazite u Džehennem 
s narodima, s džinnima i ljudima koji su prije vas bili i nestali!" (El-E'raf, 38). U 
tom trenutku, oni će jedan na drugoga biti bacani u Džehennem: 
. .pa će i oni i oni koji su ih u zabludu doveli u njemu biti bačeni; i vojske Iblisove 
- svi zajedno" (Eš-Šu'ara, 94-95). Ovim će se obistiniti Allahova riječ 
da će napuniti Džehennem nevjernicima iz redova ljudi i džinna: 
"I ispunit će se riječ Gospodara tvoga: 'Napunit ću, zaista, Džehennem džinnima i 
ljudima -zajedno!'" (Hud, 119) itd. 

Definicija onih koji Me vječno boraviti u Džehennemu 

Oni koji će ući u Džehennem i zatim izaći iz njega su ehlu-tevhid 
(oni koji vjeruju u AUahovu jednoću), koji Mu ne budu pripisivali 
nikoga za druga, ali su imali mnogo grijeha čija je težina veća od 
težine dobrih djela. Oni će ući u Džehennem i jedino Allah zna 
koliko će dugo u njemu boraviti, zatim će izaći iz njega putem 
posredništva posrednika i Allah će izvesti iz tog mjesta i ljude fegjl 
nisu ućinili niti jedno dobro djelo. 



Grijesi zbog kojih 
U se boraviti U Džehennemu 

Ovdje ćemo navesti neke, u različitim citatima, već spomenute 
grijehe zbog kojih će neki biti kažnjeni Džehennemom: 

1. Sekte koje se suprotstavljaju sunnetu Muhammeda, sallallahu 
alejhi ve sellemj . 

Prenose Ebu Davud, Darimi, Imam Ahmed, Hakim . drug! od 
Muavije ibn Ebu Sufjana, r.a., da je rekao: "Allahov Poslanik, 
s a.v.s., jednom je ustao dok je bio medu nama i rekao: 'Oru koji su 
bili ispred vas od ehlu-kitabija (sljedbenici Knjige, jevrej. i kršćani) 
podijelili su se na sedamdeset i dvije skupine (sekte), a ovaj ce 
se ummetVuslimani) podijeliti na sedamdeset i tri (sekte), od 
kojih će sedamdeset i dvije ući u Vatru, a jedna u Džennet, a to ,e 
džemaat (oni koji se drže džemata, ehli-sunnet vel-džemaat)." 

Ovaj hadis je sahih, vjerodostojan. Za njega je El-Haldm rekao: 
"Lanci prenosilaca čvrst su dokaz za njegovu vjerodostojnost", 
a ovo mišljenje podržava i Ez-Zehebi, dok je šejhul-islam Ibn 
Tejmijja rekao: "Ovo je sahih, vjerodostojan i veoma poznat hadis- 
mešhur" Također, takvo mišljenje ima i Eš-Šatibi i Nasrudin el- 
Albani koji je sakupio njegove lance prenosilaca i rekao da nema 
sumnje da je ovaj hadis sahih, vjerodostojan. 

Neki su odbacili dio hadisa "... od kojih će sedamdeset i dvije ući 
u Vatru." Jedan od njih je Siddik Hasen Khan koji u tome slijedi svog 
šejha Eš-Ševkanija, a prije njega tvrdili su da je ovaj dio hadisa daif i 
Ibn el-Vezir i Ibn Hazm, govoreći da će onih, od islamskog ummeta, 
koji će ući u DŽennet biti malo, dok vjerodostojni hadisi svjedoče da 
će onih koji će ući u Džennet od našeg ummeta biti mnogo, njihov 
broj će dostići polovinu stanovnika Dženneta (ili možda i više). 
Odgovor ovome dijeli se na više aspekata: 
Prvi: podjela našeg ummeta na sedamdeset i tri sekte ne znači 
da će većina našeg ummeta ući u Vatru, zato što su većina njih 
ljudi koji ne pripadaju niti jednoj sekti. Veoma je malo onih koji su 
se podijelili i suprotstavili ehli-sunnetu vel-džemaatu u usporedbi 
s onima koji to nisu uradili; 

Drugi: ne mora značiti da svako onaj ko se suprotstavi ehli- 
sunnetu vel-džemaatu u jednoj stvari, pripada sektama koje su 
protiv sunneta, već pod terminom sekte podrazumijevaju se oni koji 
su utemeljili njihove osnove i koje su odredili kao posebne sekte, i 
zbog njihovih osnova odbacuju većinu tekstova Kur'ana i sunneta, 
kao Što su, naprimjer, havaridži, mutezili, rafidije (šiiti) i dr. 

Oni koji kao osnovu uzimaju Kur'an i sunnet i pridržavaju ih 
se, iako se ne slažu u nekim stvarima s ehli-sunnetom, ne smatraju 
se sektom; 

Treći: navedeni tekst dokazuje da će te sekte ući u Vatru, ali ne 
ukazuju da će ostati tamo zauvijek. 

Također nam je poznato da su neke osobe iz tih sekti nevjernici, 
kao radikalne batinije, koji obznanjuju vjerovanje, a kriju nevjerstvo, 

ismailijje, druži, nusajrije itd. 

Neki od njih suprotstavljaju se sunnetu (Poslanikovoj praksi) 
u velikim stvarima, ali to ih ne čini nevjernicima. Ovakvima se ne 
obećava da će ući u Džennet, njihova sudbina je u Allahovim rukama, 
ako On bude htio, oprostit će im, a ako nc bude htio, kaznit će ih. 
Oni će možda imati dobra djela koja će ih izbaviti iz Džehennema, 
ili možda budu spašeni nečijim posredništvom, ili će možda ući u 
Džehennem određeno vrijeme koje zna jedino Allah, a zatim izaći 
odade nečijim posredništvom, ili milošću Milostivoga. 

2. Oni koji ne budu činili hidžni; 

Muslimanima nije dozvoljeno da ostanu u mjestima kufra 
(nevjernika) ukoliko postoji mjesto islama, posebno ukoliko se 
izlože smutnji (iskušenju) njihovim ostajanjem u tim mjestima. 
Allah nije primio opravdanje onih koji nisu učinili hidžru (s 
Muhammedom, sallallahu alejhi ve sellem, iz Mekke u Medinu). 
On nas je obavijestio da meleki ukoravaju takvu vrstu ljudi u 
trenucima dok umiru i ne prihvataju njihovo opravdanje kada 
budu rekli da su bili podačeni u takvim mjestima: "Kad budu uzimali 
duše onima koji su se prema sebi ogriješili, meleki će upitati: 'Sta je bilo s vama?' 
- 'Bili smo potlačeni na Zemlji' - odgovorit će. 'Zar Allahova Zemlja nije prostrana 
i zar se niste mogli nekud iseliti?' - reći će meleki, i zato će njihovo prebivalište biti 
Džehennem, a užasno je on boravište. Samo nemoćnim muškarcima, i ženama, i djeci, 
koji nisu bili dovoljno snalažljivi i nisu znali puta" (En-Nisa, 97-98). Dakle, Allah 
nije prihvatio opravdanje niti jednog od njih, osim onih koji ne 
budu našli način i put da učine hidžru u islamska mjesta. 

3. Nepravedni vladari; 

Uzvišeni Allah objavio je Šerijat (Svoj zakon) da bi ljudi bili 
pravedni i sudili po njemu: "Allah zahtijeva da se svačije pravo poštuje, dobro 
čini, i da se bližnjima udjeljuje, i razvrat i sve stoje odvratno i nasilje zabranjuje; 
da pouku primite, On vas savjetuje" (En-Nahl, 90). On je zadužio vode i 

sudije da sude pravedno i zabranio im nepravdu: "Allah vam zapovijeda 
da odgovorne službe onima koji su ih dostojni povjeravale i kada ljudima sudile 
da pravično sudile" (En-Nisa, 58). Također, on je obećao Džehennem 
onima koji ne budu sudili pravedno. Prenosi Burejda ibnul-Husajb, 
r.a., da je Muhammed, s.a.v.s, rekao: "Postoje tri vrste sudija: jedan 
od njih će u Džennet a dva u Džehennem; u Džennet će onaj koji 
bude poanavao istinu i sudio prema njoj, dok će u Džehennem 
onaj koji je poznavao istinu, ali je ćinio nepravdu pri suđenju 
(sudio je nepravedno) i onaj koji je ljudima sudio bez znanja." 

4. Laganje na Muhammeda, s.a.v.s.; 

Veliki učenjak Ibn el-Esir u svojoj knjizi Džamiul-Usul spomenuo je 
nekoliko hadisa koji upozoravaju na laganje o Muhammedu, s.a.v.s. 
Prenose Buhari, Muslim i Tirmizi od Alije, r.a, da je Muhammed, 
s.a.v.s, rekao: "Nemojte lagati na mene, zato što onaj koji na mene 
slaže, ući će u Vatru", i hadis koji prenosi Buhari od Selema ibn 
Ekve'e, ta., koji kaže: "Čuo sam AUahovog Poslanika s.a.v.s. da je 
rekao: 'Onaj koji kaže da sam rekao nešto Što nisam rekao, neka 
sebi pripremi mjesto u Vatri"', i hadis koji prenose Buhari i Muslim 
od El-Mugire Ibni Šu'be, koji je rekao: "Rekao je Poslanik, s.a.v.s.: 
'Slagati na mene nije isto kao slagati na nekoga od vas. Onaj koji bude 
slagao na mene namjerno, neka sebi pripremi mjesto u Vatri." 

5. Oholost,- 

Jedan od velikih grijeha jeste oholost. Prenosi se od Ebu Hurejre, 
r.a, da je Poslanik, s.a.v.s, rekao: "Uzvišeni je Allah rekao: 'Gordosl je' 
moja košulja i Velikost je moja, onaj koji Mi se bude suprotstavljao u jednoj od njih, bacit 
ću ga u Vatru'", a u drugom predanju stoji: "Dat ću da osjeti vatru". 

Prenosi Ibn Mesud, r.a, da je Muhammed, s.a.v.s, rekao: 
"Neće ući u Džennet niko ko u svom srcu bude imao makar zrno 
oholosti." jedan je čovjek rekao: "Ali ljudi vole da njihova odjeća 
i obuća budu lijepe!" On je rekao: "AUah je lijep i voli ljepotu. 
Oholost je: negiranje istine (pravde) i ismijavanje ljudi." 

6. Ubijanje nevinog čovjeka; 

Uzvišeni AUah kaže: "Onome ko hotimično ubije vjernika kazna će biti 
. Džehennem, u kome će vječno ostati; Allah će na njega gnjev Svoj spustiti i 
proklet će ga i patnju mu veliku pripremiti" (En-Nisa, 93). U Allahovoj vjeri 
ne dozvoljava se ubijanje muslimana osim u tri slučaja koja su 
spomenuta u hadisu kojeg prenose Buhari i Muslim od Abdullaha 
ibn Mesuda, r.a, da je Muhammed, s.a.v.s, rekao: "Ne dozvoljava 
se krv muslimana, koji vjeruje da nema drugog boga osim Allaha 
i da sam ja Njegov Poslanik, osim u tri slučaja: duša za dušu (onaj 
ko ubije namjerno, ubija se), onaj koji učini blud, a oženjen je i 
onaj koji napusti svoju vjeru (islam), udaljujući se od džemata (od 
muslimana)." 

Prenosi Buhari od Ibn Omera, r.a, da je Muhammed, s.a.v.s, 
rekao: "Vjernik će i dalje ostati u okviru svoje vjere, sve dok ne 
uzme zabranjenu krv (sve dok ne ubije nekoga bez krivice)." Ibn 
Omer, r.a, veli: "Među stvari za koje nema izlaza za one koji ih 
učine,' jeste prolijevanje zabranjene krvi." AUahov Poslanik s.a.v.s. 
upozorio je muslimane da se ne ubijaju i rekao je da ubojica i ubijeni 
idu u Vatru. Prenosi se od Ebu Bekra, r.a, da je Poslanik, s.a.v.s, 
rekao: "Kada se dva muslimana okome jedan na drugoga sabljama, 
i ubijeni i ubojica će u Vatru." Neko je pitao: "O Allahov Poslaniće, 
jasno nam je za ubojicu, ali zbog čega ubijeni (da ode u vatru)?" 
Odgovorio je: "Zato što je i on htio da ubije drugoga (ubojicu)." 

Ovo je razlog zbog kojeg je Ademov, alejhis-selam, sin odbio 
da ubije svoga brata, bojeći se da ne bude jedan od stanovnika 
Džehennema, i tako je njegov ubojica uzeo i svoj i njegov grijeh: 
"I ispričaj im o dvojici Ademovih sinova, onako kako je bilo, kada su njih dvojica žrtvu 
prinijeli, pa kada je od jednog bila primljena, a od drugog nije, ovaj je rekao: 'Sigurno 
ću te ubiti!' - 'Allah prima samo od onih koji su dobri' • reče onaj. 'I kad bi ti pružio 
ruku svoju prema meni da me ubiješ, ja ne bih pružio svoju prema tebi da te ubijem, 
jer ja se bojim Allaha, Gospodara svjetova. Ja Želim da ti poneseš i moj i svoj grijeh i da 
budeš stanovnik u vatri.' A ona je kazna za sve nasilnike" (El-Maida, 27-29). 

7. Oni koji uzimaju kamatu; 

Jedan od grijeha koji uništavaju one koji ga čine jeste uzimanje 
kamate. Uzvišeni Allah, nakon što je zabranio uzimanje kamate, 
rekao je za one koji je uzimaju: "...a oni koji to opel učine - bil će stanovnici 
Džehennema, u njemu će vječno ostali" (El-Bekare, 275); 
^ "0 vjernici, bezdušni zelenaši ne budite, i Allaha se bojte, jer ćete tako postići što 
želite; i čuvajte se vatre za nevjernike pripremljene" (Ali Imran, 130-131). 

Muhammed, s.a.v.s, ovaj grijeh ubrajao je u sedam velikih gri- 
jeha koji uništavaju one koji ih rade. Prenosi Ebu Hurejra, r.a., da 
je Muhammed, s.a.v.s, rekao: "Izbjegavajte sedam velikih grijeha." 
Ashabi ga upitaše: "Koji su to grijesi, o Allahov Poslanice?" Odgovorio 
je: "Pripisivati AIlahu druga (širk), sihr, ubijanje čovjeka čija je krv 
zabranjena osim s pravom, uzimanje kamate, trošenje imetka siročadi, 
bježanje s ratišta i optuživanje čestitih vjernica (da su činile zinaluk)."' 

8. Uzimanje imetka ljudi na nedozvoljen način; 

Velika nesreća zbog koje će njen počinilac ući u vatru jeste uzimanje 
imetka drugih ljudi na nedozvoljen način, kao što kaže Allah: "0 
vjernici, jedni drugima na nedozvoljen način imanja ne prisvajajte, - ali, dozvoljeno vam 
je trgovanje uz obostrani pristanak - ijedni druge ne ubijajte! Allah je, doista, prema 
vama milostiv. Onoga ko to nepravično i nasilno uradi - Mi ćemo u vatru baciti to je 
AIlahu lahko" (En-Nisa, 29-30). 

Onaj koji bude uzimao imetak ljudi na nedozvoljen način 
također će trošiti imetak siročadi. Allah je spomenuo da su njihova 
bogatstva razlog njihove slabosti, način na koji oni veoma lahko 
rade taj prljavi zločin: "Oni koji bez ikakva prava jedu imetke siročadi - doista 
jedu ono što će ih u Vatru dovesti i oni će u ognju gorjeli" (En-Nisa, 10). 

9. Oni koji izrađuju kipove, vajari i slikari; 

Najtežu kaznu na Kijametskom danu okusit će oni koji izrađuju kipove 
zato što oponašaju Allahovo stvaranje. Buhari i Muslim prenose od 
Abdullaha ibn Mesuda, r.a, da je Muhammed, s.a.v.s., rekao: "Najtežu 
kaznu kod Allaha okusit će oni koji izrađuju kipove." 

Ibn Abbas, r.a., također prenosi da je Muhammed, s.a.v.s, 
rekao: "Svako ko bude izrađivao kipove u Vatru će, svakom 
kipu koji on bude proizveo bit će data duša i Allah će je kazniti 

Džehennemom." 

Prenosi Aiša, radijallahu anha, da je Muhammed, s.a.v.s, rekao 
za jastuke koji na sebi imaju slike: "Oni koji su izradili ove slike na 
Kijametskom danu bit će kažnjeni i bit će im rečeno: oživite ove 
stvari koje ste stvorili" (Prenose Buhari i Muslim). 

Također, prenosi Aiša, radijallahu anha, da je Muhammed, 
s.a.v.s, rekao: "Najtežu kaznu okusit će oni koji oponašaju 
Allahovo stvaranje" (Buhari i Muslim). 

Prenosi se od Ebu Hurejre, r.a, da je Muhammed, s.a.v.s, 
rekao: "Uzvišeni je Allah rekao: 'Koje gori od onoga koji pokušava da stvara 
isto onako kako Ja stvaram, neka stvori jednog mrava, ili neka stvori jedno sjeme ili 
neka stvori zrno žita (ali neće moći)" (Buhari i Muslim). 

10. Biti na strani nepravednih; 

jedan od razloga za ulazak u vatru jeste oslanjati se A biti uz 
nepravedne, neprijatelje islama i prijateljevali s njima: "1 ne držite 
stranu onih koji nepravedno postupaju, pa da vas vatra prži" (Hud, 113). 

11. Obučene ali gole i oni koji tuku ljude; 

Među stanovnicima vatre su pokvarene razgolićene žene koje 
iskušavaju ljude i ne poštuju Allaha. Prenosi Ebu Hurejra, r.a, da je 
Muhammed, s.a.v.s, rekao: "Dvije vrste ljudi od stanovnika Vatre 
još nisam vidio (ali će se pojaviti poslije mene): ljudi koji u svojim 
rukama drže kamšike koji naliče kravinom repu, udaraju ljude 
njima, i Žene koje će biti obučene, ali gole, kao da su iskrivljene i 
nagete dok hodaju, njihove će glave (kosa) biti kao grba deva, oni 
neće ući u Džennet, niti će osjetiti njegov miris, a njegov mins 
dostiže daleko." Hadis prenose Muslim, Bejheki i Ahmed. 

Kurtubi je za one koji u rukama drže kamšike koji naliče 
kravinom repu rekao: "A ova osobina kamšika uočljiva je kod nas 

u Magribu u današnje vrijeme." Siddik Hasan Khan, nadovezujući 
se na riječi imama Kurtubija, kaže: "Čak šta više, ova osobina 
uočljiva je u svakom vremenu i mjestu, svakodnevno se povećava 
kod vladara i velikana, utječemo se AlJahu od svega što On 
mrzi." Još uvijek vidimo ovu vrstu ljudi u mnogim mjestima kako 
kamšikuju nekog, neka su prokleti oni i njima slični. 

A obučenih a golih danas ima puno, izgleda da njihova smutnja 
nije prije bila izražena kao danas, to su one koje je Poslanik, s.a.v.s, 
opisao kao: "Žene koje će biti obučene, ali gole, kao da su iskrivljene 
i nagete dok hodaju, njihove će glave (kosa) biti kao grba deva." 

12. oni koji muče životinje; 

Prenosi Muslim od Ibn Džabira, r.a., da je Muhammed, s.a.v.s., 
rekao: "Pokazan mi je Džehennem, a u njemu sam vidio jednu 
ženu od Benu Israila kako se kažnjava zbog mačke. Ona je nju 
vezala i nije je hranila, niti joj je dozvolila da se hrani insektima ili 
nečim iz zemlje sve dok nije umrla od gladi." 

Ako će ovo biti stanje onih koji budu mučili jednu mačku, kakvo 
li će samo biti stanje onih koji maltretiraju ljude? A kako li će tek biti 
stanje onih koji izlažu ljude na muke zbog njihovog imana i islama?! 

13. neiskrenost u traženju nauke ; 

Veliki hafiz i učenjak El-Munzir spomenuo je nekoliko hadisa koji 
upozoravaju ljude koji traže nauku zbog nečega drugog, a ne u 
Allahovo ime. Mi ćemo spomenuti samo neke od njih: 

Prenosi Ebu Hurejra, r.a., da je Muhammed, s.a.v.s., rekao: 
"Onaj koji stekne nauku kojom se postiže Allahovo zadovoljstvo, 
ali ne uradi to osim zbog nekog ovozemaljskog dobra, neće osjetiti 
miris Dženneta na Sudnjem danu." 

Prenosi Džabir, r.a., da je Muhammed, s.a.v.s., rekao: "Nemojte 
tražiti nauku da bi se hvalili njom ispred učenjaka, niti da polemizirate 
s lahkoumnima, niti da njom skupljate prvake tog mjesta na sjedeljke. 
Onaj koji bude to radio, neka se čuva vatre, neka se čuva vatre." 

Od Ibn Omera, r.a., prenosi se da je Muhammed, s.a.v.s., rekao: 
"Onaj koji traži nauku, ali je ne traži radi AUaha, ili mu je cilj nešto 
drugo osim Allaha, neka sebi pripremi stolicu od vatre." 

14. oni koji piju iz zlatnog i srebrenog posuđa-, 

Buhari i Muslim prenose od Ummu Selleme, radijallahu anha, da 
je Muhammed, s.a.v.s., rekao: "Onaj koji pije iz zlatnog i srebrenog 
posuda, on, ustvari u svoj stomak unosi džehenemsku vatru", a u 
Muslimovom predanju stoji: "Doista, onaj koji jede i pije iz zlatnog 

i srebrenog posuđa..." 

Prenosi se od Ebu Huzejfe, r.a., da je rekao: "Čuo sam AUahovog 
Poslanika, s.a.v.s, da je rekao: 'Nemojte oblačiti svilu i brokat, nemojte 
piti iz zlatnog i srebrenog posuđa, zato što su oni za njih (nevjernike) 
na ovom svijetu, a za vas (vjernike) na budućem" (Buhari i Muslim). 

15. onaj koji sječe drvo lotosa koje daje ljudima sjenku; 

Prenosi Abdullah ibn Hubejš, r.a, da je Muhammed, s.a.v.s, rekao: 
"Onaj koji posječe lotos, Allah će ga naglavačke baciti u Vatru.". 

Prenosi Aiša, radijallahu anha, da je Muhammed, s.a.v.s, rekao: 
"Oni koji sijeku lotos bit će snažno bačeni naglavce u Vatru." 

16. samoubojice; 

Prenosi Ebu Hurejra, r.a, da je Muhammed, s.a.v.s, rekao: "Onaj 
koji sebi oduzme život željezom, to će željezo biti u njegovoj ruci 
i zabadat će ga u svoj stomak u DŽehennemu zauvijek; onaj koji 
sebi oduzme život otrovom, njegov će mu otrov biti u ruci i pit će 
ga u džehenemskoj vatri zauvijek, i onaj koji se baci s neke litice i 
izvrši samoubistvo, bacat će se u džehenemskoj vatri i bit će tamo 
zauvijek" (Buhari i Muslim). 

Prenosi Buhari od Ebu Hurejre, r.a, da je Muhammed, s.a.v.s, 
rekao: "Onaj koji se objesi, objesit će se u vatri i onaj koji se 
zakolje, klat će se u vatri." 

VI 

MNOGOBROJNOST STANOVNIKA 

DŽEHENNEMA 




TAHKA 



Dokazi koji ovo potVrbuju 

Postoje mnogobrojni tekstovi koji govore o velikom broju 
Ademovih sinova koji će ući u Džehennem i malom broju onih 

koji će ući u Džennet. 

Uzvišeni Allah kaže: "A većina ljudi, ma koliko ti želio, neće biti vjernici" 
(jusuf, 103), zatim: "1 Iblis se uvjerio daje o njima ispravno mislio, i oni su se 
poveli za njim, osim nekoliko vjernika" (Es-Sebe\ 20). Uzvišeni je Allah rekao 
Iblisu: "Sigurno ću sa svima, tobom i onima koji se budu poveli za tobom, Džehennem 
napuniti!" (Sad, 85). Broj onih koji ne vjeruju od ljudi je ogroman. 

Također, dokaz da su nevjernici i mnogobošci koji su odbili 
poziv poslanika većina, jeste činjenica da će se na Sudnjem danu 
pojaviti jedan poslanik sa deset osoba oko sebe, pojavit će se 
drugi sa jednom ili dvije osobe (koji si. vjerovali), zatim će biti i 

poslanika koji će se pojaviti sami zato što im se niko nije odazvao 
na poziv. Prenosi Muslim od Ibn Abbasa, r.a., da je Muhammed, 
s.a.v.s., rekao: "Prikazani su mi ljudi (na Sudnjem danu), tada sam 
vidio jednog poslanika sa deset osoba oko sebe, vidio sam drugog 
poslanika s jednom ili dvije osobe s njim i vidio sam poslanika a 
niko nije bio pored njega (ko mu je vjerovao)..." 

Neki tekstovi govore da će od hiljade Ademovih sinova u 
DŽehennem ući devet stotina devedeset i devet, a samo će jedan 

uDžennet. / {' , ' t \ I t \ \\ f I i) f] !j '. i A 'j ' 

Prenosi Buhari od Ebu Seida, r.a., da je Muhammed, s.a.v.s., 
rekao: "Allah će (na Sudnjem danu) reći: 'OAdeme'. On će se odazvati: 
'Čekam da mi narediš, sreća i dobro su u Tvojoj ruci!' Bit će mu 
rećeno: 'Odvoji skupinu za vatru'. On će pitati: 'Ko su oni?' Allah će reći: 
'Od svake hiljade, devet stotina devedeset i devet ljudi'. To će biti trenutak kada 
će dijete osijediti, kada će trudnice pobaciti svoje breme i kada ćeš 
vidjeti ljude kao da su pijani, ali oni neće biti pijani, već će Allahova 
kazna biti oštra." Ovo je došlo teško drugovima Allahovog 
Poslanika, s.a.v.s., pa su rekli: "O Allahov Poslaniče, koji će onda od 
nas biti od njih (spašenih)?!" Odgovorio je: "Radujte se, zato što je 
odnos vas i Je'džudža i Me'džudža jedan prema hiljadu." Zatim je 
rekao: "Kunem se Onim u Čijoj je Ruci moja duša, nadam se da ćete 
vi biti jedna trećina Dženneta." Prenosilac hadisa je rekao: "Hvalili 
smo Allaha i veličali Ga (to su radili Poslanikovi drugovi)." Zatim je 
Muhammed, s.a.v.s, rekao: "Kunem se Onim u Čijoj je Ruci moja 
duša, nadam se da ćete biti polovina stanovnika Dženneta, vaš 
primjer naspram drugih naroda jeste kao bijela dlaka na koži crnoga 
konja ili kao biljeg na magarećoj nozi." 

Prenosi Tirmizi od Umrana ibn Husajna, r.a, da je Muhammed, 
s.a.v.s, kada je prilikom putovanja objavljen ajet: "0 ljudi, Gospodara svoga 
se bojte! Zaista će potres, kada smak svijeta nastupi, veliki događaj biti!" (El-Hadždž, 
1), rekao: "Da li znate koji je to dan?" Ashabi su odgovorili: "Allah 
i Njegov Poslanik najbolje znaju." On je rekao: 'To je dan kada će 

Allah reći Ademu: 'Izvadi skupinu vatre'. On će pitati: 'Gospodaru moj, 
koja je skupina vatre?' On će reći: 'Devet stotina devedeset i devet u Vatru, a 
jedan u Džennet." Tada su muslimani počeli da plaču, a Allahov Poslanik, 
s.a.v.s, rekao je: "Dajte najviše od sebe i budite pravedni, zato što 
nije postojalo poslanstvo kojem nije prethodio džahilijjet (neznanje). 
Uzet će se ljudi neznalice i ukoliko se Džehennem ne napuni njima, 
upotpunit će se munaficima (licemjerima). Vaš primjer prema 
primjeru drugih naroda jeste kao biljeg na nozi životinje ili biljeg 
na grbi deve." Zatim je rekao: "Ja se nadam da ćete vi biti četvrtina 
stanovnika Dženneta." Ashabi su donosili tekbire, a poslanik reče: 
"Ja se nadam da ćete vi biti trećina stanovnika Dženneta." Oni su 
opet donijeli tekbir, a Poslanik im reče: <> se nadam da ćete vi biti 
polovina stanovnika Dženneta." Zatim je on (Umran ibn Husajn, 
prenosilac hadisa) rekao: "Ne znam da li je rekao: vi ćete biti dvije 
trećine ili nije to rekao." Ovako ga prenosi i imam Ahmed, a Tirmizi 
za ovaj hadis kaže da je hasen-sahih. 

Neko će reći kako se može izbjeći kontradiktornost između 
ovog hadisa i hadisa koji prenosi Buhari od Ebu Hurejre da je 
Poslanik, s.a.v.s., rekao: "Prvi koji će se pozvati na Sudnjem 
danu jeste Adem. Pa će se međusobno vidjeti (gledati) njegovo 
potomstvo. Pa će se reći: 'Ovo je vaš otac Adem.' Pa će reći (Adem): 
'Odaziv Tebi! I dvije sreće Tvoje su, Uzvišeni Bože (tj. i Ti jedini 
daješ dvije sreće: sreću zemaljsku i sreću na drugome svijetu, 
vječnome svijetu, sreću nebesku)!' Pa će reći (Uzvišeni Allah): 
'Izvedi pripadnike pakla iz svoga potomstva'. Pa Će reći (Adem): 
•O moj Gospodaru! Koliko (da) izvedem?' Pa će reći (Uzvišeni 
Allah): 'Izvedi iz svake stotine devedeset i devet.' Pa su rekli: 'O 
poslaniče Allaha! Kada se uzme od nas od svake stotine devedeset 
i devet, pa šta ostaje od nas?' Rekao je: 'Zaista moj ummet među 
drugima je kao bijela dlaka na crnome volu."' 

U suštini, ovo predanje nije u suprotnosti s ostalim 
vjerodostojnim predanjima koja smo ranije spomenuli, jer broj u 

jednom predanju odnosi se na jedan razmjer, a u drugom predanju 
na drugi razmjer, pa tako hadisi u kojima se spominje cifra od 
devetsto devedeset i devet moguće je da se odnosi na kompletnu 
brojku Ademovog potomstva, dok hadis Buharije gdje se spominje 
broj devedeset i devet, odnosi se na sve potomke Adema osim 
Je'džudža i Me'džudža, a ovo potvrđuje, kao što tvrdi Ibn Hadžer 
el-Askalani, to što su Je'džudž i Me'džudž spomenuti u hadisu Ebu 
Seida el-Hudrija a nisu spomenud u hadisu Ebu Hurejre. Također 
možemo odgovoriti i time što ćemo reći da se prvi hadis odnosi 
na cijelo čovječanstvo, pa kada bi uzeli procent onih koji će ući u 
Džennet i onih koji će ući u Džehennem na osnovu civilizacije 
(naroda), odnos će biti jedan naspram devetsto devedeset i devet, 
a hadis Buharije bi u tom znaćenju bio da pojasni procent onih koji 
ce ući u Džehennem a pripadnici su ovog ummeta. Ibn Hadžer 
el-Askalani kaže: "Približava, tj. ovom mišljenju, njihova reakcija 
kada su rekli: 'O poslanice Allaha! Kada se uzme od nas od svake 
stotine devedeset i devet, pa šta ostaje od nas?', zatim je rekao: 
.Moguće je da će se podjela desiti dva puta. Prvi put će biti od svih 
skupina prije ovog ummeta, pa će od hiljadu njih jedan u Džennet, 
a drugi put će podjela biti u ovom ummetu, a u njemu će biti od 
hiljadu deset. 1 **** 

DRIIfiA TAČKA 

Taj.va M\0C0I1K0J\0STI 

' " ; . ( STA.VOVMKA VATRE 

Razlog ovome nije nestizanje istine do ljudi zbog različitosti vremena 
i mjesta, zato što Allah n e kažnjava ljude ukoliko do njih ne stigne 

"11/390 " ^ui jui str. autor je spomenuo pored ovih i druga mišljenja. 

Njegov poziv: "A Mi nijedan narod nismo kaznili dok poslanika nismo poslali!" (EI- 
lsra, 15). Zbog toga je Uzvišeni Allah svakom narodu poslao poslanika: 
M . . .a nije bilo naroda kome nije došao onaj koji gaje opominjao" (Fatir, 24). 

Razlog ogromnog broja stanovnika Vatre jeste mali broj onih 
koji su se odazvali poslanicima i veliki broj onih koji su ih negirali, 
zatim, puno njih se odazvalo poslanicima, ali nisu imali čisto 
vjerovanje. Veliki učenjak Ibn Redžeb u svojoj knjizi Et-Tahvif 
Minen-Nar spomenuo je razlog zbog kojeg su stanovnici Dženneta 
manjina, a stanovnici Džehennema većina, i rekao: 

"Ovi i svi ostali hadisi koji imaju isto značenje dokazuju da su 
većina Ademovih sinova stanovnici Vatre, i osim toga dokazuju 
da su sljedbenici poslanika manjina ako se usporede s drugima. 
Oni koji ne slijede poslanike ući će u Vatru, osim onih do kojih 
nije stigao njihov poziv ili nisu mogli shvatiti razliku koja se 
njime predstavlja. Veliki broj sljedbenika poslanika pridržavao 
se dokinute vjere i promijenjene Knjige (nakon što je došla nova 
vjera, kao što je slučaj s Kur'anom koji je dokinuo Tevrat i Zebur), 
i oni su stanovnici Vatre, kako kaže Uzvišeni Allah: "A onima koji su 
se protiv njega (Kur'ana) urotili Vatra će boravište biti" (Hud, 17). 

Čak i oni koji budu pripadali jasnoj Knjizi (Kur'anu), savršenom 
Šerijatu i istinitoj vjeri, mnogi od njih bit će stanovnici vatre, kao 
Što su, naprimjer, munafici (licemjeri) koji će biti na najnižem 
stepenu Džehennema. Ima i onih koji pripadaju tom putu svana i 
iznutra, ali bivaju iskušani sumnjama, i kao rezultat toga postali su 
novotari i zalutali. Postoje hadisi koji kazuju da će se ovaj ummet 
podijeliti na sedamdeset i nekoliko skupina, sve će u Vatru osim 
jedne. Mnogi od njih su iskušani zabranjenim strastima i željama, a 
ko to bude činio, obećana mu je Vatra, i pored toga što to ne znači 
da će u njoj vječno ostati. Dakle, neće se spasiti obećanoj vatri niti 
će zaslužiti direktni ulazak u Džennet iz ovoga ummeta, osim onih 
koji su na onome na čemu je bio Muhammed, s.a.v.s., i njegovi 
drugovi tajno i javno, oni su bili sigurni od iskušenja strasti i želja. 
Takvih je veoma malo, posebno u posljednje vrijeme. 

Možda se najveći razlog nalazi u slijeđenju strasti, zato što je 
ljubav prema strastima duboko usađena u ljudskoj duši: "Ljudima se 
čini daje lijepo samo ono za čim žude: žene, sinovi, gomile zlata i srebra, divni konji, 
stoka i usjevi. To su blagodati u životu na ovom svijetu. . ." (Ali Imran, 14). Mnogi 
ljudi žude da postignu ove želje, pritom slijedeći put koji voli 
njihova duša i srce, i ne pazeći na zakon koji je objavljen od Allaha. 
Pored toga, prisutno je pridržavanje mnogih generacija zakonima 
naslijeđenim od njihovih očeva, koji su protivni Allahovom 
zakonu: "I eto tako, prije tebe, Mi ni u jedan grad nismo poslanika poslali, a da 
oni koji su raskošnim životom živjeli nisu govorili: 'Zatekli smo pretke naše kako 
ispovijedaju vjeru i mi ih slijedimo u stopu'. 'Zar i onda' - govorio bi on - 'kad vam 
ja donosim bolju od one koju ste od predaka vaših upamtili?' A oni bi odgovarali: 'Ne 
vjerujemo mi u ono što je po vama poslano!'" (Ez-Zuhruf, 23-24). 

Ljubav prema stanju u kojem su bili njihovi očevi i činjenje 
svega toga svetinjama bolest je kojom su iskušavani svi narodi, a 
utjecaj toga nije manji od usađenih strasti koje se nalaze u dubinama 
ljudske duše, ukoliko to nije strast sama po sebi (prazna želja). 

Prenose Buhari i Muslim od Ebu Hurejre, r.a., da je Muhammed, 
s.a.v.s., rekao: "Džehennem je okružen strastima (nedozvoljenim 
željama kao što je zinaluk, alkohol itd.), a Džennet je okružen 
mrskim stvarima (koje su ustvari dobra djela kao Što je namaz, 
dobročinstvo itd.)." 

TRFfiA TAfiKA 

Vkćixa stanovnika 

DŽEIIENNEMA JESU ŽE\E 

Većina onih koji će ući u Vatru od vjernika jesu žene. Prenose 
Buhari i Muslim od Ibn Abbasa, r.a., da je Muhammed, s.a.v.s., 
u hutbi koju je održao prilikom pomračenja Sunca rekao: "Vidio 

sam Vatru (Džehennem) i primijetio sam da su većina njegovih 

stanovnika žene." 

PrenoseBuhariiMuslimodUsameibnZejda,r.a.,dajeMuhammed, 

sa.v.s., rekao: "Stao sam ispred vrata (Vatre) Džehennema i primijetio 
sam da su većina onih koji ulaze unutra žene." 

Muslim prenosi od Umrana ibn Husajna, r.a., da je Muhammed, 
s.a.v.s., rekao: "Manjina stanovnika Dženneta jesu žene (ne 
ubrajajući dženetske hurije)." 

Ovaj hadis ne negira da će svaki stanovnik Dženneta imati više 
od jedne žene, zato što pod 'žene koje će biti većina stanovnika 
vatre' podrazumijevaju se žene koje potječu od Adema, alejhis- 
selam, dok većina žena Dženneta jesu njegove (žene) hurije, hurul 

3,11 Kurtubi u svojoj knjizi Et Tezkireh kaže: "Žene su manjina u 
Džennetu zbog njihovog slijeđenja strasti i privremenih ljepota 
ovoga svijeta i njihove lahkoumnosti koja skreće njihove poglede 
s budućeg svijeta, tako da se pokazuju slabim u čuvanju od ovoga 
svijeta i njegovih ljepota. Osim toga, one su jedan od najvećih 
razloga koji udaljuje misli muškaraca od budućeg svijeta, kao 
rezultat strasti koje one posjeduju i njihovim interesovanjem samo 
oza ovaj svijet. Puno žena okrenu glavu od budućeg svijeta i udal,u)u 
druge od njega; one se brzo odazivaju onima koji ih pozivaju da se 
udalje od vjere i veoma teško odazivaju onima koji ih pozivaju da 
razmišljaju o budućem svijetu i rade pobožne stvari." 

Pored svega ovoga, među ženama ima i veoma dobrih, koje 
izvršavaju AUahova naređenja, pridržavaju se Njegovog šerijata 
i poštuju Allaha i Njegovog Poslanika. Takvih će u Džennnet 
ući puno; puno će od njih ući tamo zbog njihovog ispravnog 
vjerovanja i dobrih djela. 



VII 

FIZIČKA VELIČINA 
STANOVNIKA DŽEHENNEMA 



Stanovnici Džehennema će u njega ući ogromne veličine čiju tačnu 
veličinu ne zna niko osim Onoga koji ih je stvorio. Prenosi Ebu 
Hurejra, ta., da je Muhammed, s.a.v.s., rekao: "Razdaljina između 
dva ramena nevjernika, kada on uđe u Vatru, bit će kao putovanje 
brzog konjanika tri dana." Također, Ebu Hurejra, r.a., prenosi da je 
Muhammed, s.a.v.s., rekao: "Kutnjak nevjernika (u Džehennemu) ili 
njegov očnjak bit će kao brdo Uhud (brdo pored Medine), a debljina 
njegove kože bit će kao trodnevno putovanje." 

Zejd ibnul-Erkam rekao je: "Čovjek koji će biti stanovnik vatre 
u njoj će se povećati toliko da će veličina njegovog kutnjaka postati 
kao brdo Uhud." ' ' Hfc»»> 

Prenosi Ebu Hurejra, r.a., da je Muhammed, s.a.v.s., rekao: 
"Debljina kože nevjernika (u Džehennemu) je četrdeset i dva 
lakta, njegov kutnjak je kao brdo Uhud i njegovo mjesto u 
Džehennemu (zbog njegove veličine) bit će kao razdaljina između 

Meke i Medine." 

Prenosi Ebu Hurejra, r.a., da je Muhammed, s.a.v.s., rekao: 
"Kutnjak nevjernika na Sudnjem danu (u Džehennemu) bit će kao 

brdo Uhud, debljina njegove kože sedamdeset laktova, njegovi 
mišići koliko Bejda (poznata planina i grad u Maroku), kosti 
njegovih nogu kao Verkan (brdo blizu Medine u pravcu Meke) 
i njegovo mjesto u Vatri (Džehennemu) koliko između mene i 
Rebde (mjesto na periferiji Medine)." 

Ovo povećanje tijela nevjernika bit će zbog pojačanja njegove 
kazne i bolova. Imam En-Nevevi, rahimehullah, komentirajući ove 
hadise u Muslimovom Sahihu, kaže: "Sve će to biti tako, da bi on 
(nevjernik) osjetio jači bol i sve je to određenje Uzvišenog Allaha u šta 
treba vjerovati zato što nas je o tome obavijestio Muhammed, s.a.v.s." 
Isto je rekao i hafiz Ibn Kesir u svojoj knjizi En-Nihaje, 2/139. 

VIII 

HRANA, NAPICI I ODJEĆA 
STANOVNIKA DŽEHENNEMA 




Hrana stanovnika Džehennema bit će ed-dari i drvo ez-zakkum, a 
njihov napitak el-hamim - proključala voda, el- gislin i el-gassak. 
Uzvišeni Allah kaže: "...kada drugog jela osim trnja (ed-dari) neće imali; 
bje neće ni ugojili ni glad utoliti" (El-Gašija, 6-7). Ed-dari je trnje koje niče 
na površini Hidžaza (tu spadaju Meka i Medina) i naziva se eš- 
šebrek. Prenosi se od Ibn Abbasa, r.a., da je rekao: "Eš-šebrek je 
jedan travnjak pun trnja prilijepljenog za zemlju, kada se podigne 
naziva se ed-dari". Katada veli: 'To (ed-dari) je jedno od najgorih 
i najuvredljivijih jela." Hrana koju će jesti stanovnici Džehennema 
neće im biti ni od kakve koristi, neće osjetiti njen okus, neće koristiti 
njihovim tijelima i njeno konzumiranje jedna je vrsta kazne. 

Uzvišeni Allah kaže: "Drvo zakkum; bit će hrana grešniku; u Irbuhu će kao 
rastopljena kovina vreli; kao što voda bda ključa vri. 'Ščepajle ga i usred ognja odvucite; 
a zatim mu, na glavu vodu koja ključa izlijevajte!"' (Ed-Duhan, 43-47). Uzvišeni je 
Allah ovo drvo opisao u nekim drugim ajetima: "A da lije bolja ta gozba 
ili drvo zakkum; koje smo nevjernicima kao kaznu odredili? To je drvo koje će usred 
Džehennema rasti; plod će mu poput glava šejtansmh biti. Oni će se njime hraniti i 
trbuhe svoje njime puniti; zatim će to s ključalom vodom izmiješati; a potom će se, 
sigurno, opet u Džehennem vratiti" (Es-Saffat, 62-68). Na drugom mjestu, On 

kaže: "... i tada ćete vi, o zabludjeli, koji poričete oživljenje, sigurno s drveta zakkum 
jesti; i njime ćete trbuhe puniti. Pa zatim na to ključalu vodu piti; poput kamila koje ne 
mogu žeđ ugasiti; to će na onom svijetu biti gos"ćenje njihovo!" (El-Vakia, 51-56). 

Iz ovih ajeta se da razumjeti da je to drvo veoma loše, njegovo 
je korijenje na samom dnu Džehennema, njegove se grane šire 
kroz njega, njegovi su plodovi užasni za gledanje i zbog toga se 
uspoređuju s đavoljim glavama. I pored toga što su ovo drvo i 
njegovi plodovi užasni, stanovnici Džehennema neće naći drugi 
izlaz osim da ga jedu sve dok ne napune stomake, jer će osjećati 
tešku glad. Kada ih napune njima (plodovima), ono će početi da 
kljuća kao što ključa katran i tako će im izazvati jake bolove. Kada ih 
obuzme ovo stanje, požurit će prema proključaloj vodi (el-hamim) 
i pit će kao žedne deve, koje piju a nikako da ugase žeđ. Tada će im 
voda koju piju pokidati crijeva: "... patnja koja čeka one koji će u Vatri vječno 
boraviti, koji će se uzavrelom vodom pojiti, koja će im crijeva kidati!" (Muhammed, 
15). Ovakvo će biti stanje stanovnika Džehennema. Da nas Allah 
Svojom milošću sačuva od stanja stanovnika Džehennema! 

Kada budu stanovnici Džehennema jeli ovo užasno jelo (ed- 
dan i ez-zakkum), neće ga moći progutati zato što je odvratno: 
"Bit će u Nas, doista, okova i ognja; i jela koja u grlu zastaju, i patnje nesnosne..." 
(El-Muzzemmil, 12). 

Allahov Poslanik, s.a.v.s., opisao je nečistoću i oštrinu ez- 
zakkuma riječima: "Kada bi jedna kaplja (drva) ez-zakkuma pala 
na zemlji, poremetila bi sav život na njoj, a kako li će tek biti stanje 
onih čija će to biti hrana." 

Od jela stanovnika Džehennema jeste i el-gislin. Uzvišeni 
Allah kaže: "Zato on danas ovdje nema prisna prijatelja; ni drugog jela osim 
pomija (el-gislin); koje će samo nevjernici jesti" (El-Hakka, 35-37). U drugom 
ajetu kaže: "Pa neka okušaju vodu ključalu i kapljevinu smrdljivu; i druge slične 
ovima muke, mnogostruke" (Sad, 57-58). 

El-gislin i el-gassak imaju isto značenje, to su nečistoće koje 
teku iz koža stanovnika Džehennema. Kaže se da su to nečistoće 
koje teku iz spolnih organa bludnika i koža nevjernika. Kurtubi je 

rekao: "To su tekućine iz tijela stanovnika Džehennema." 

Uzvišeni Allah obavijestio nas je da je el-gislin samo jedna vrsta 
od puno vrsta koje na njega naliče u svom užasu. 

Drugo piće je el-hamim. Uzvišeni Allah kaže: 

". . .koji će se uzavrelom vodom pojiti, koja će im crijeva kidati!" (Muhammed, 15); 

"Ako (džehenemli je) zamole pomoć, pomoći će im se tekućinom poput rastopljene 
kovine koja će lica ispeći. Užasna li pića i grozna li boravišta!" (El-Kehf, 29); 

M . . .pred njim će Džehennem biti - i on će biti pojen odvratnom kapljevinom; mučit 
će se daje proguta, ali je nikako neće moći proždrijeti. . ." (Ibrahim, 16-17); 

"Pa neka okušaju vodu ključalu i kapljevinu smrdljivu. . (Sad, 57). 

Ovi ajeti spominju četiri vrste pića stanovnika Džehennema: 

1. el-hamim: to je voda koja postiže najveći nivo ključanja, kao što 
Allah kaže: ". . .i između vatre i ključale vode oni će kružiti. . ." (Er-Rahman, 44); 

"(Nevjernici će) s vrela uzavrelog piti" (El-Gašija, 5); 

2. el-gaSSak: već smo o njoj govorili. Ona se spominje kao jelo 

i piće stanovnika Džehennema; 

3. eS-Sadid: to je tečnost koja izlazi iz mesa i kože nevjernika. 
Prenosi Muslim od Džabira, r.a., da je Muhammed, s.a.v.s., rekao: 
"Zaista je Allah obećao da će onima koji piju opojna pića, biti dato 
da piju 'tinetul-habbal - blato koje uništava'." Drugovi su ga pitali: 
"Allahov Poslaniče, šta je 'tinetul-habbal?" Odgovorio je: "To je 
znoj ili tekućina iz tijela stanovnika Džehennema." 

4. el-muhl: Prenose Tirmizi i Imam Ahmed da je Muhammed, 
s.a.v.s., za el-muhl rekao: "To je nešto poput proključalog ulja, 
kada joj (tečnosti) približe lica, koža s lica će im pasti u nju." 



Stanovnici DfEREMfA će jksti vatru 

Nekim grešnicima Allah će dati da jedu džehenemskog žara: "Om 
koji bez ikakva prava jedu imetke siročadi - doista jedu ono što će ih u vatru dovesti 
i oni će u ognju gorjeli" (En-Nisa, 10); 

"Oni koji laje ono šio je Allah u Knjizi objavio i to zamjenjuju za nešto što malo 
vrijedi - oni u trbuhe svoje ne trpaju ništa drugo do ono što će ib u Vatru dovesti. . * 
(El-Mare, 174). 

Što se tiče odjeće stanovnika Džehennema, Allah nas je 
obavijestio da će im se odjeća krojiti od komada vatre, onako 
kako se kaže u ajetu: "Onima koji ne budu vjerovali bit će odijela od vatre 
skrojena, a ključala voda bit će na glave njihove ljevana. . ." (El-Hadždž, 19). Kada 
je Ibrahim et-Tejmij ćitao ovaj ajet, govorio je: "Velik je Onaj koji 
je stvorio odjeću od vatre." 

Uzvišeni Allah, također, kaže: "Toga dana vidjet ćeš grešnike povezane 
u zajedničke okove; košulje će im od katrana biti, a vatra će lica njihova obavijati. 
(Ibrahim, 49-50). 

Prenosi Muslim od Ebu Malika el-Ešarija da je Muhammed, 
s.a.v.s., rekao: "One koje tuguju (za umrlim, vrištanjem), ako se ne 
pokaju prije svoje smrti, na Sudnjem danu bit će oživljene u odjeći 
od katrana i košulji od džereba (džereb je bolest koja često pogađa 
deve ali i ljude, i izaziva jako češanje - šuga)." 

IX 

KAŽNJAVANJE STANOVNIKA 

DŽEHENNEMA 




pbva TAĆKA 



Oštre i neprekidne teškoće koje će doživjeti stanovnici 

Džehennema 

Džehenemska kazna veoma je oštra i sadrži različita mučenja, i 
čovjek bi potrošio sva bogatstva da se nje spasi: 

"Ni od jednog nevjernika koji umre kao nevjernik doista se neće primiti kao 
otkup ni sve blago ovog svijeta. Njih čeka patnja bolna i njima niko neće pomoći" 
(AJi Imran, 91); 

"Kada bi sve ono što je na Zemlji bilo u posjedu nevjernika, i još toliko, i htjeli da 
se otkupe od patnje na onom svijetu, ne bi im se primilo. Njih čeka muka nesnosna" 
(El-Maida, 36). 

Prenosi Muslim od Enesa ibn Malika, r.a., da je Muhammed, 
s.a.v.s., rekao: "Na Sudnjem će danu stanovnik Džehennema 
postati čovjek koji je bio najbogatiji na dunjaluku. Obuzet će ga 
vatra samo jednom i bit će pitan: 'O sine Ademov, jesi li ikada 

video nekakvo dobro? Jesi li ikada imao blagodati?' Odgovorit će: 
'Ne, tako mi Allaha, nikada!"' 

To je samo nekoliko kratkih trenutaka koji čine da nevjernici 
zaborave sve blagodati i užitke koje su okusili na ovom svijetu. 
Prenose Buhari i Muslim od Enesa ibn Malika, r.a., da je 
Muhammed, s.a.v.s., rekao: "Allah će na Sudnjem danu upitati 
onoga koji će doživjeti najlakšu kaznu: 'Kada bi bilo tvoje sve stoje na 
dunjaluku, da li bi ga zamijenio za spas?' Odgovorit će: 'Da'. Bit će mu 
rečeno: ( Ja sam od tebe tražio nešto puno lakše još dok si bio u Ademovoj kičmi: da 
Mi ne pripisuješ druga, ali ti si i to odbio'." 

Užas i strahote Džehennema učine da čovjek izgubi razum i 
dode do stanja kada bi zamijenio sve svoje voljene samo da bi se 
spasio Džehennema. "Nevjernik bi jedva dočekao da se od patnje toga Dana 
iskupi sinovima svojim; i ženom svojom, i bratom svojim; i porodicom svojom koja ga 
štiti; i svima ostalima na Zemlji, - samo da se izbavi. Nikada! Ona će buktinja (Leza 
- ime Džehennema) sama biti; koja će udove čupati..." (El-Mearidž, 1 1-16). 

Ova užasna i neprestana kazna učinit će živote nevjerničkih 
zločinaca zauvijek nemirnim i u neprestanom bolu. 

DRUGA TAD KA 

Nl'KOLIKO P II I MJERA KAZXE 

Razlika u kažnjavanju stanovnika Džehennema 

Džehennem ima različite stepene od kojih su u nekim kazne bolnije 
i njegovi stanovnici će biti kažnjavani drukčije. Prenose Muslim i 
Imam Ahmed od Sumre, r.a., da je Muhammed, s.a.v.s., rekao: "Neke 
od njih vatra će obuhvatiti do zgloba iza pete, neke će obuhvatiti 
do koljena, neke će obuhvatiti do polovine a neke će obuhvatiti do 
grla", a u drugom predanju stoji: "do njihovih vratova." 

Poslanik, s.a.v.s., govorio nam je o onima koji će biti najlakše 
kažnjeni među stanovnicima Džehennema. Prenosi Numan ibn 
Bešir, r.a., da je Muhammed, s.a.v.s., rekao: "Najlakšu kaznu na 
Sudnjem danu okusit će čovjek kojem će se pod noge staviti žar 
od kojeg će mu ključati mozak", dok se u drugom predanju kaže: 
"Najlakšu kaznu na Sudnjem danu okusit će čovjek kojem će se 
pod noge staviti dvije žaruljice od kojih će mu mozak ključati kao 

što ključa krčag." 

Prenosi Muslim od Numana ibn Bešira, r.a., da je Muhammed, 

s.a.v.s., rekao: "Najlakšu kaznu od stanovnika Džehennema okusit 

će onaj koji će obući dvije nanule od vatre od kojih će mu ključati 

mozak, a on će misliti da se niko ne kažnjava gore od njega, a on 

se kažnjava najlakšom kaznom." 

Muslim u svom Sahihu prenosi hadis od Ebu Seida el-Hudrija 
da je AUahov Poslanik, s.a.v.s., rekao: "Zaista će u Džehennemu 
najmanje kažnjen biti onaj koji obuje nanule od vatre, a mozak će 
mu vriti od žestine vatre tih nanula." 

Buhari i Muslim prenose od Ebu Seida el-Hudrijja, r.a., da je 
čuo Muhammeda, s.a.v.s., kada je neko pred njim spomenuo Ebu 
Taliba, kako je rekao: "Možda će mu moje posredništvo koristiti na 
Sudnjem danu, tako da će biti stavljen u mjesto gdje vatra dostiže 
do članaka, a od toga će mu ključati mozak." 

Kur'anski ajeti, također, dokazuju nam da će kazna stanovnika 
Džehennema biti raznolika. Uzvišeni Allah kaže: 

"Licemjeri će na samom dnu Džehennema bili..." (En-Nisa, 145); 

"Oni će se ujutro i navečer u vatri pržiti, a kada nastupi čas: 'Uvedite faraonove 
ljude (sljedbenike) u patnju najtežu!'" (El-Mu min, 46); 

"One koji nisu vjerovali i koji su od Allahova puta odvraćali Mi ćemo dvostrukom 
kaznom kazniti zato što su pravili smutnju" (En-Nahl, 88). 

Govoreći o ovoj temi, Kurtubi je rekao: "Ova stvar dokazuje 
da nevjerstvo onoga koji nije vjerovao, nije isto kao nevjerstvo 
onoga koji je prešao sve granice zuluma, uzoholio se i činio grijehe. 
Nema sumnje da će nevjernici u Džehennemu biti različitih 

kategorija, što se da razumjeti iz Kur'ana i sunneta. Jasno se zna 
da kazna onih koji su ubijali poslanike i muslimane i širili smutnju 
na zemlji, neće biti ista s kaznom onih koji nisu vjerovali ali su se 
odnosili dobro prema poslanicima i muslimanima. Vidiš li kako 
je Muhammed, s.a.v.s., izvukao Ebu Taliba u mjesto s manjom 
vatrom zbog pomoći, dobrote i odbrane koju mu je ponudio?" 

lbn Redžeb je rekao: "Znaj da su kategorije kazne stanovnika 
Džehennema različite, one se dijele prema raznolikosti njihovih 
djela zbog kojih su ušli u vatru", zatim je spomenuo dokaze o 
tome i riječi lbn Abbasa, r.a.: "Nije ista kazna onima koji su bili 
oštri u kufru (nevjerstvu), koji su širili smutnju na zemlji i pozivali 
u nevjerstvo, s kaznom onima koji nisu bili takvi." Zatim je lbn 
Redžeb rekao: "Tako se razlikuje i kazna grešnika iz redova vjernika 
u jednoga Boga, njihova će kazna biti prema djelima koja su radili. 
Neće se kažnjavati isto oni koji su radili velike grijehe i oni koji su 
radili male. Nekima se kazna može olakšati zbog njihovih dobrih 
djela koje su posjedovali, ili onako kako bude želio Allah. Zbog 
toga će neki od njih umrijeti u vatri." 

Prženje koža 

Džehenemska vatra pržit će kože njegovih stanovnika zato što se 
bol osjeća preko kože. Zbog toga će im Allah mijenjati ispržene 
kože novima koje će opet izgorjeti i opet će se to ponavljati: "One 
koji ne vjeruju u dokaze Naše Mi ćemo sigurno u vatru bacili; kad im se kože ispeku, 
zamijenit ćemo ih drugim kožama da osjete pravu patnju. Allah je, zaista silan i 
mudar" (En-Nisa, 56). 

Es-sihar — Topljenje 

Jedna od vrsta džehenemskih kazni jeste prolijevanje proključale 
vode (el-hamim) na glave nevjernika i zbog velike vrućine te vode 
njihova će se crijeva rastopiti: "Onima koji ne budu vjerovali bit će odijela od 
vatre skrojena, a ključala voda bit će na glave njihove Ijevana; od nje će se istopiti ono 
što je u trbusima njihovim, i koža. . (El-Hadždž, 19-20). 

Prenosi Tirmizi od Ebu Hurejre, r.a., da je Muhammed, s.a.v.s., 
rekao: "Prolijevat će se proključala voda (el-hamim) na njihove 
glave i prodrijet će do njihovih crijeva, i tada će izaći sve iz 
njihove unutrašnjosti, i dok stigne do njihovih nogu oni će već biti 
rastopljeni, a zatim će se povratiti isti kao što su bili prije." 

El-lefhu - Gorenje lica 

Lice je ponos čovjeka i zbog toga nam je Poslanik, s.a.v.s., zabranio 
udaranje u lice. Jedno od ponižavanja stanovnika Džehennema 
jeste to što će na Sudnjem danu biti oživljeni okrenuti na njihova 
lica, slijepi, gluhi i nijemi: "Mi ćemo ih, na Sudnjem danu, sakupiti, licem zemlji 
okrenute, slijepe, nijeme i gluhe; boravište njihovo bit će Džehennem; kad god mu 
plamen jenja, pojačat ćemo im oganj" (El-Isra, 97). Oni će biti bačeni u vatru 
naglavce: "... a oni koji budu zlo činili, u vatru će naglavce biti gurnuti. 'Zar se već 
kažnjavate za ono što ste radili?"' (En-Neml, 90). 

Ta će vatra gorjeti njihova lica i obuhvatati ih čitave, tako da 

neće moći naći zaštitu: 

"A da nevjernici znaju da tada neće moći otkloniti vatru od lica svojih i leđa 

svojih, i da im niko neće moći pružiti pomoć" (El-Enbija, 39); 

"Vatra će im lica pržiti i iskešenih zuba će u njemu ostati" (El-Muminun, 104); 

"Košulje & im od katrana biti, a vatra će lica njihova obavijati. . ." (Ibrahim, 50); 

"...zar je isti onaj koji će se na Sudnjem danu licem svojim zaklanjati od 
strahovite patnje?" (Ez-Zumer, 24). 

Pogledaj ovaj opis kazne od kojega se koža ježi: "Na Dan kad 
se njihova lica u vatri budu prevrtala, govorit će: 'Kamo sreće da smo se Allahu 
pokoravali i da smo Poslanika slušali!"' (El-Ahzab, 66). 

jesi li vidio kako se okreće meso na vatri ili riba u tavi?! Tako će 
se okretati i lica nevjernika u Džehennemu! Da nas Uzvišeni Allah 
sačuva kazne stanovnika Džehennema! 

Es-Sahhu - Vučenje naopako 

Jedna od bolnih patnji jeste vučenje nevjernika naopako i njihovo 
bacanje naglavce u vatru: "Grešnici će sigurno stradati i u ognju biti; na Dan 

kada budu u vatru odvučeni, s licima dolje okrenutim: "Iskusite vatru džehenemsku!" 

(El-Kamer, 47-48). Njihov bol povećat će se dok budu vućeni u vatru 

zato što će biti vezani lancima i okovima: "Oni koji poriču Knjigu i ono 

što smo poslali po poslanicima - saznat će posljedice loga; kada s okovima o vratu i 

sindžirima budu vuceni; po ključaloj vodi, a zatim u vatri prženi ..." (El-Mu'min, 
70-72). 

Katada (poznati komentator Kur'ana) rekao je: "Bit će jednom 
odvučeni u vatru, a jednom u proključalu vodu." 

Pocrnjenje lica 

Allah će na budućem svijetu pocrniti lica stanovnika vatre: "Na Dan 
kada će neka lica pobijeljeti, a neka pocrnjeli. Onima u kojih lica budu crna reći će 
se: "Zašlo ste, pošto ste vjernici bili, nevjernici postali? Pa iskusite patnju zato što 
niste vjerovali!" (Ali Imran, 106). To će biti veliko pocrnjenje, izgledat će 
kao da ih je obuzela tama noći: "A one koji čine nevaljala djela čeka kazna 
srazmjerna onom što su počinili; njih će polištenost prekrivati, niko ih od Allaha 
neće zaštititi, lica će im biti tamna kao da su se na njih spustili dijelovi mrkle noći: 
stanovnici vatre će oni biti, i u njoj će vječno boraviti!" (Junus, 27). 

Obuzimanje nevjernika vatrom 

Stanovnici su Džehennema oni koji su prepuni grijeha tako da 
im nije ostalo nijedno dobro djelo, kako kaže Allah u odgovoru 
jevrejima koji su rekli: "Nas neće obuzeti vatra osim nekoliko 
dana." 

"A nije tako! Oni koji budu zlo činili i grijesi njihovi ih budu sa svih strana stigli, 
oni će stanovnici Džehennema biti i u njemu će vječno ostati" (El-Bekare, 81). 

Čovjek ne može biti takav osim ukoliko je nevjernik ili 
mnogobožac. Sadik Hasen Khan je rekao: "... ovaj njegov grijeh 
(spomenut u ajetu) obuzima ga sa svih strana tako da ne preostaje 
nijedno dobro djelo i zatvaraju mu se svi putevi spasa. Nema 
sumnje da će u Džchennemu zauvijek ostati samo nevjernici i 
mnogobosci, tako da se riječi es-sejji'e i el-hati'e trebaju tumačiti kao 
nevjerstvo i širk. Ovim otpada mišljenje mutezila i havaridža da će 

veliki grešnici iz redova muslimana ostati vječno u Džehennemu. 
Jakim i vjerodostojnim hadisima dokazano je da će oni koji vjeruju 
u AUahovu jednoću izaći iz Džehennema." 

Kao što grijesi obuhvataju nevjernika sa svih njegovih strana, 
kao što zid stoji oko kuće, tako će i njegova kazna biti prema 
njegovim djelima i zbog toga će vatra obuzed nevjernike sa svih 

strana, onako kako kaže Allah: 

"U Džehennemu će im ležaj i pokrivači od vatre biti. Eto tako ćemo Mi nevjernike 

kaznili" (El-E'raf, 41); 

"Na Dan kad ih patnja i odozgo i odozdo obuzme, melek rekne; 'Ispaštajte za ono 

što ste radili! 1 " (El-Ankebut, 55); 

"Nad njima će biti naslage vatre, a ispod njih naslage. . (Ez-Zumer, 16). 

Na drugom mjestu Allah nam kazuje kako ih Džehennem 
obuhvata sa svih strana: "A nevjernici sigurno neće umaći Džehennemu" (Et- 
Tevbe, 49). 

Tamo će biti i druga vrsta njihovog obuhvatanja zato što vatra 
ima zidove kojima okružuje nevjernike tako da oni ne mogu odatle 
izaći: "Mi smo nevjernicima pripremili vatru čiji će ih dim sa svih strana obuhvatiti; 
ako zamole pomoć, pomoći će im se tekućinom poput rastopljene kovine koja će lica 
ispeći. Užasna li pića i grozna li boravišta!" (El-Kehf, 29). 

Prodiranje vatre do srca 

Već smo spomenuli da će se nevjernicima u Džehennemu tijela 
puno povećati, ali i pored toga, vatra će prodrijeti u njihova tijela 
sve dok ne stigne do dubina: "U Sekar ću Ja njega baciti - a znaš li ti šta 
je Sekar? Ništa on neće poštedjeti; kože će crnim učiniti" (El-Muddessir, 26-29). 
Neki raniji komentatori Kur'ana za ajet: "Ništa on neće poštedjeti", rekli 
su: "On gori njihove kosti, meso i mozak i ne ostavlja ništa." 

Uzvišeni Allah kaže: "A ne valja tako! On će sigurno biti bačen u Džehennem! 
A znaš li ti staje Džehennem? Vatra Allahova razbuktana; koja će do srca dopirali" 
(El-Humeze, 4-7). 

Muhammed ibn Kab el-Kurejzij veli: "Vatra će gorjeti njihova 
srca i kada ga izgori počet će ponovo njegovo stvaranje", a Sabit 

el-Benani je rekao: "Vatra će ih gorjeti sve do njihovih srca, a oni 
će biti živi .*v" li v » M.j-^t "feud M'irt?'tltiiwipi i 

Padanje crijeva u vatru 

Prenose Buhari i Muslim od Usame ibn Zejda, r.a., da je Muhammed, 
s.a.v.s., rekao: "Na Sudnjem danu uzet će se čovjek i bit će bačen u 
vatru, a njegova će crijeva u njoj pasti, on će se tada okretati oko njih 
kao što se magarac okreće oko vodenice kada vuče kamenje. Okupit 
će se stanovnici Džehennema oko njega i pitati ga: 'O čovječe, šta 
je s tobom? Zar nam nisi ti naređivao dobro i zabranjivao zlo?' 
Odgovorit će: > sam vam naređivao dobro, ali ga sam nisam radio i 
zabranjivao sam vam zlo, ali sam sam ga radio/ Zatim će se okretati 
u vatri kao što se magarac okreće oko kamenja vodenice." 

Od onih koji će vaditi svoja crijeva jeste Amr ibn Luhajj. On 
je prvi koji je promijenio čisto vjerovanje Arapa. Prenosi Muslim 
od Džabira ibn Abdullaha, r.a., da je Muhammed, s.a.v.s., rekao: 
"Vidio sam Amra ibn Amira el-Huzaija kako vuče svoje unutrašnje 
organe u vatru, on je prvi koji je oslobodio domaće životinje - 
deve (on je rekao da ukoliko čovjek kaže: 'ukoliko se izliječim od 
ove bolesti, ova deva je slobodna')." 

Okovi, lanci i kamšike stanovnika Džehennema 

Uzvišeni je Allah stanovnicima Džehennema pripremio okove, 
lance i kamšike: 

"Mi smo za nevjernike okove i sindžire i oganj razbuktali pripremili" (El-lnsan, 4); 
"Bit će u Nas, doista, okova i ognja; i jela koja u grlu zastaju, i patnje nesnosne" 
(El-Muzzemmil, 12-13); 

"A Mi ćemo na vratove nevjernika sindžire staviti; zar će biti kažnjeni drukčije 
nego prema onome kako su radili?" (Es-Sebe', 33); 

. .kada s okovima o vratu i sindžirima budu vuceni . . (El-Mu min, 71). 

Pogledaj kako Allah dalje opisuje ovaj prizor: "Držite ga i u okove 
okujte; zatim ga samo u vatri pržite; a onda ga u sindžire sedamdeset lakata duge 
vežite" (El-Hakka, 30-32). 

Uzvišeni je Allah pripremio stanovnicima Džehennema 
željezne kamšike, njima će biti tučeni kada pokušaju izaći iz njega, 
i tada će biti vraćeni nazad u njegove dubine: "A gvozdenim maljevima 
bit će mlaćeni; kad god pokušaju da zbog teškog jada iz nje izađu, bit će u nju vraćeni: 
Iskusite patnju u užasnoj vatri!"' (El-Hadždž, 21-22). 

Udruživanje lažnih božanstava i njihovih šejtana u Džehennemu 

Nevjernici i idolopoklonici veličali su svoja božanstva koja su 
obožavali pored Allaha, branili su ih i na tom putu davali svoje živote 
i bogatstva. Allah će na Sudnjem danu baciti njihova božanstva u 
Džehennem, čime će ih poniziti i dokazati nevjernicima da su bili 
izgubljeni time što su obožavali nešto što im nije bilo od štete, 
niti od koristi: "I vi, i oni kojima se, pored Allaha, klanjate - bit ćete gorivo u 
Džehennemu, a u njeg ćete doista ući. Da su oni bogovi, ne bi u njeg ušli, i svi će a 
njemu vječno boraviti" (El-Enbija, 98-99). 

Ibn Redžeb je rekao: "Zato što su nevjernici obožavali lažna 
božanstva pored Allaha, vjerovali su da će oni posredovati kod Allaha 
i da će ih približiti Njemu, zaslužili su da budu kažnjeni zajedno s 
njima u Džehennemu, da bi na taj način bili poniženi, poraženi, da 
osjete nesreću i da postignu kulminaciju pokajanja i prokletstva, zato 
što kada se čovjek ujedini u kazni s onim što je izazvalo njegovu 
kaznu, doživi najoštriju kaznu i bol, kao i najveće pokajanje." 

Zbog toga, na Sudnjem će danu, također, Sunce i Mjesec biti 
bačeni u Džehennem da bi naložili njegovu vatru i da ukore sve 
nesretnike koji su njih pored Allaha obožavali. Muhammed, s.a.v.s., 
je rekao: "Sunce i Mjesec bit će bačeni u vatru (Džehennem)." 

Rekao je Kurtubi: "Oni (Sunce i Mjesec) bit će bačeni u 
Džehennem zato što su obožavani pored Allaha, ali oni se time ne 
kažnjavaju zato što nemaju dušu. To će se uraditi da bi se povećalo 
pokajanje nevjernika. Tako su rekli neki učenjaci." 

Zbog toga će se, također, ujediniti nevjernici s njihovim 
šejtanima i okusit će najoštriju kaznu: "Onome ko se bude slijepim pravio 
da ne bi Milostivog veličao, Mi ćemo šejtana natovariti, pa će mu on nerazdvojni drug 

poslali; oni će ih od Pravog puta odvraćati, a ljudi će misliti da su na Pravom putu. 
I kada koji dode pred Nas, reći će: "Kamo sreće daje između mene i tebe bila tolika 
razdaljina kolika je između istoka i zapada! Kako si ti bio zao drug!" Toga dana neće 
vam biti od koristi to što ćete u muci zajedno biti, kad je jasno da ste druge Allahu 
ravnim smatrali" (Ez-Zuhruf, 36-39). 

Proklinjanje, pokajanje i molitve nevjernika u Džehennemu 

Kada nevjernici vide vatru, pokajat će se kao nikada prije, ali im to 
uopće neće koristiti: "A kada oni dožive patnju, sakrit će tugu, i bit će im po pravdi 
presuđeno, neće im se učiniti nažao" (Junus, 54). Kada nevjernik vidi knjigu 
svojih djela i u njoj vidi nevjerstvo i širk koji će izazvati njegov vječni 
boravak u Džehennemu, prizivat će sebi propast i nestanak: "A onaj 
kome bude knjiga njegova iza leđa njegovih data; propast će prizivati; i u ognju će 
gorjeti" (El-Inšikak, 10-12). Ovakve molitve protiv sebe za svoje uništenje 
ponavljat će još jednom kada budu bačeni u vatru i osjete njenu 
toplotu: "... a kad budu bačeni u tjesnac, vezanih ruku, propast će tamo prizivati. 
'Ne prizivajte danas jednu propast, nego prizivajte mnoge propasti!' A kad budu bačeni 
u tjesnac, vezanih ruku, propast će tamo prizivati" (El-Furkan, 13-14). Tamo će se 
povećati njihovi vriskovi i tuga i molit će Boga da ih izvadi iz vatre: 
"Oni će u njemu jaukati: 'Gospodaru naš, izbavi nas, činit ćemo dobra djela, drukčija od 
onih koja smo činili!"' (ratir, 37). Oni će tada priznati da su bili izgubljeni, 
nevjernici i Iahkoumni: "I reći će: 'Da smo slušali ili razmišljali, ne bismo među 
stanovnicima Džehennema bili!' I oni će priznati da su bili nevjernici - pa, stanovnici 
Džehennama ognjenog daleko bili!" (El-Mulk, 10-11); 

"'Gospodaru naš,' - reći će oni - 'dva puta si nas usmrtio i dva puta si nas oživio; 
mi priznajemo grijehe naše, pa ima li ikakva načina da se izađe?'" (El-Mu'min, 10). 
Ovaj njihov zahtjev bit će oštro odbijen i bit će im odgovoreno 
kao da su životinje: '"Gospodaru naš,' - reći će - naši prohtjevi bili su od nas 
jači, te smo postali narod zalutali. Gospodaru naš, izbavi nas iz nje; ako bismo ponovo 
zlo radili, sami bismo sebi nepravdu učinili'. 'Ostanite u njoj prezreni i ništa Mi ne 
govorite!' - reći će On" (El-Mu minun, 106-108). 

Njima je takva stvar određena i našli su se na mjestu gdje ne 
pomaže niti molitva niti nada: "A da ti je vidjeti grešnike kako će, oborenih 

glava pred Gospodarem svojim, reći: 'Gospodaru naš, vidjeli smo i čuli smo, pa nas 
povrati da dobra djela činimo, mi, doista, čvrsto vjerujemo!' A kad bismo htjeli, 
svakog čovjeka bismo na Pravi put uputili, ali Ja sam već istinu rekao: 'Napunit ću, 
zaista, Džehennem džinnima i ljudima zajedno!' Pa trpite zato što ste zaboravljali da 
ćete ovaj dan doživjeti, - i Mi ćemo vas zaboraviti i vječnu patnju trpite zbog onoga 

što ste radili'" (Es-Sedžde, 12-14). 

Nakon ovoga, stanovnici Džehennema obratit će se čuvarima 
(melekima) Džehennema, i od njih će tražiti posredništvo kod 
Allaha da im olakša kaznu: "I oni koji će u vatri biti govorit će stražarima 
džehenemskim: 'Zamolite Gospodara svoga da nam bar jedan dan svoju patnju 
ublaži!' 'A zar vam poslanici vaši nisu jasne dokaze donosili?' - upitat će oni. - 'Jesu!' 
- odgovorit će. - 'Molite onda vi!' - reći će oni. Ali će molba onih koji nisu vjerovali 

uzaludna biti" (El-Mu'min, 49-50). 

Zatim će tražiti od njihovog Gospodara da ih uništi: "Oni će 
dozivati: '0 Malik! Neka Gospodar tvoj učini da umremo!' - a On će reći: 'Vi ćete tu 
vječno ostati!'" (Ez-Zuhruf, 77). 

Svaka stvar koju budu tražili bit će odbijena, neće biti izlaza 
iz Džehennema, neće im se smanjiti kazna niti će nestati. To je 
vječna, neprestana kazna i tada će im biti rečeno: "Pržite se u njoj, isto 
vam je trpjeli ili ne trpjeli, - to vam je kazna za ono što ste radili" (El-Tur, 16). 

Kada oni ovo shvate, povećat će se njihov vrisak i tuga: "Malo 
će se oni smijati, a dugo će plakati, bit će to kazna za ono što su zaslužili" (Et-Tevbe, 
82). Oni će tamo plakati sve dok njihovih suza nestane, zatim će 
im iz očiju krv teći i ostavit će im na licima tragove isto kao što 
velika kiša ostavlja tragove na kamenju. Prenosi Hakim u svom 
Mustedreku od Abdullaha ibn Kajsa, r.a., da je Muhammed, s.a.v.s., 
rekao: "Stanovnici Džehennema plakat će toliko da bi lađe mogle 
ploviti na njihovim suzama. Njima će, također, teći krv (iz očiju, 

kada im nestane suza)." 

Ovakvi će nesretnici izgubiti sebe i svoje porodice zbog toga 
što su više voljeli nevjerstvo od vjerovanja. Poslušaj njihovo 
tugovanje u trenucima dok se kažnjavaju: "Na Dan kad se njihova lica u 
vatri budu prevrtala, govorit će: 'Kamo sreće da smo se Allahu pokoravali i da smo 

Poslanika slušali!' I govoril će: 'Gospodaru naš, mi smo prvake naše i starješine 
naše slušali, pa su nas oni s Pravog puta odveli; Gospodaru naš, podaj im dvostruku 
patnju i probni ih prokletstvom velikim!'" (El-Abzab, 66-68). 

Pogledaj Allahove riječi kojima opisuje njihovo stanje, od kojeg 
stanja tražimo pomoć od AlJaha: "I nesretni će u Džehennem, u njemu će 
teško izdisati i udisati; dok je nebesa i Zemlje, u njemu će ostati, - osim ako drukčije 
Gospodar tvoj ne odredi. Gospodar tvoj, zaista radi ono što želi" (Hud, 106-107). 

Rekao je Zudžadž: "Zefir - izdisanje bit će zbog velikog vriska 
koji će biti veoma bučan." Rekli su: Zefir - izdisanje, je ponavljanje 
uzdaha u grudima od siline straha sve dok ne oteknu prsa, dok 
šehik - uzdisanje je dugi neprestani uzdah, ili povratak uzdaha 
u grudima, ovima se želi ukazati na njihovu tegobu i nesreću i 
poređenje njihovog stanja sa onim kome je vatra zahvatila srce. 

Dakle, oni će u njemu imati težak uzdisaj i izdisaj kao rezultat 
velike tegobe, kako je rekao Lejs, Allah mu se smilovao. 

X 

KAKO ĆE SE ČOVJEK SAČUVATI 

ALLAHOVE VATRE 




Ako je nevjerstvo razlog vječnog boravka u Džehennemu, onda je spas 
od vatre vjerovanje i činjenje dobrih djela. Zbog toga se muslimani 
približavaju Allahu svojim vjerovanjem da bi ih spasio vatre: 

"... oni koji budu govorili: 'Gospodaru naš, mi, zaista, vjerujemo; zato nam 
oprosti grijehe naše i sačuvaj nas patnje u ognju!"' (Ali Imran, 16); 

"Gospodaru naš, Ti nisi ovo uzalud stvorio; hvaljen Ti budi i sačuvaj nas patnje 
u vatri! Gospodaru naš, onoga koga Ti budeš u vatru ubacio Ti si već osramotio, a 
nevjernicima neće niko u pomoć priteći. Gospodaru naš, mi smo čuli glasnika koji 
poziva u vjeru: 'Vjerujte u Gospodara vašeg!' - i mi smo mu se odazvali. Gospodaru 
naš, oprosti nam grijehe naše i pređi preko rđavih postupaka naših, i učini da poslije 
smrti budemo s onima dobrima. Gospodaru naš, podaj nam ono što si nam obećao 
po poslanicima Svojim i na Sudnjem danu nas ne osramoti! Ti ćeš, doista, Svoje 

obećanje ispuniti!" (Ali lmran, 191-194). 

Razni tekstovi razjasnili su ovu temu i ukazali na djela koja štite 
čovjeka od vatre, a najbolje djelo među njima jeste ljubav prema 
Allahu. Kako prenose Hakim u svom Mustedreku i Imam Ahmed 
u svom Musnedu od Enesa ibn Malika, r.a., da je Muhammed, 
s.a.v.s., rekao: <( Vallahi, Allah neće baciti u vatru onoga koga On 

voli." Posc je štit od vatre, zato što prenose Imam Ahmed u svom 
Musnedu i Bejheki u Šu'abul-iman (Grane imana) od Džabira 
ibn Abdullaha, r.a., da je Muhammed, s.a.v.s., rekao: "Rekao je 
Uzvišeni Allah: Tost je stil kojim se brani od vatre'", a u drugom predanju 
stoji: "Post je štit od Aliabove kazne." Ako se posti dok se ratuje protiv 
nevjernika, to će biti ogroman dobitak. Prenosi Ebu Seid, r.a., 
da je Muhammed, s.a.v.s., rekao: "Ko posti jedan dan dok je na 
AIlahovom putu (u džihadu), AIliah će udaljiti njegovo lice od 
vatre sedamdeset ljeta (godina)" (Buhari, Muslim, Tirmizi, Nesai, 
Imam Ahmed). 

Od vatre, također, spašava bogobojaznost i borba na 
AIlahovom putu: "A za onoga koji se stajanja pred Gospodarem svojim bojao, 
bit će dva perivoja. . (Er-Rahman, 46). Prenose Tirmizi i Nesai od Ebu 
Hurejre, r.a., da je Muhammed, s.a.v.s., rekao: "Neće ući u vatru 
onaj koji plaće od bogobojaznosti čak i onoliko koliko se mogu 
napuniti grudi deve mlijekom i ne može se sastaviti jedan rob koji 
se uprašio na AUlahovom putu (prašina koja ga je uprašila dok je 
ratovao) i dim Džehennema." 

Prenosi Buhari od Ebu Abasa, r.a., da je Muhammed, s.a.v.s, 
rekao: "Nije moguće da se ispraše noge jednog roba na AIlahovom 
putu (u ratu), a da njih vatra dotakne." Također, prenosi Muslim 
od Ebu Hurejre, r.a, da je Muhammed, s.a.v.s, rekao: "Nevjernik 
i njegov ubojica neće se sastaviti u vatri nikada." 

Čovjeka od vatre spašava traženje utočišta od nje kod Allaha: 
. .i oni koji govore: 'Gospodaru naš, poštedi nas patnje u Džehennemu, jer je palnja 
u njenu, doista, propast neminovna; on je ružno prebivalište i boravište" (EI-Furkan, 
65-66). Prenose Imam Ahmed, Ibn Madža, Ibn Hibban i Hakim 
od Enesa ibn Malika, r.a, da je Muhammed, s.a.v.s, rekao: "Nema 
nijednog ko zamoli AlJaha za Džennet tri puta, a da Džennet 
ne kaže: 'Molim te Bože, uvedi ga u Džennet', i nema čovjeka 
muslimana koji potraži utočište kod Allaha od vatre tri puta, a da 
Džehennem ne kaže: Tvlolim te Bože, sačuvaj ga od mene'." 

Prenose Buhari i Muslim od Ebu Hurejre, r.a, da je Muhammed, 
s.a.v.s, dok je spominjao meleke koji otkrivaju skupove u kojima 
se spominje Allah, rekao: "Uzvišeni Allah je upitao njih (meleke), 
a On najbolje zna njihovo stanje: 4 0d čega traže utočište?' Odgovaraju 
mu: 'Od Džehennema\ Upitat će ih: 'Jesu li ga vidjeli?' Odgovorit 
će: ( Ne, Vallahi Bože, nisu ga vidjeli'. Pitat će ih: 'Kako bi bilo kada bi 
ga vidjeli?' Odgovorit će: 'Kada bi ga vidjeli (Džehennem), udaljili 
bi se i još više bi se bojali njega'. On će tada reći: Ja vas uzimam za 
svjedoke da sam im oprostio'." 

Definicija Dženneta i objaSnjekje 

Džennet je ogromna nagrada koju je Allah pripremio za one 
koji su ga voljeli i poštovali. On je ogromna blagodat koja nema 
mahana, čistoća koja neće nikada nestati i ono o ćemu su nam 
Allah i Njegov Poslanik govorili da oduzima razum, zato što 
razum ne može zamisliti i shvatiti veličinu te blagodati. 

Poslušaj Allahove riječi koje je rekao u hadisi-kudsiju (hadis 
kudsijj jeste onaj hadis čije je značenje od Allaha, a riječi su od 
Muhammeda, sallallahu alejhi ve sellem): "Mojim dobrim robovima 
sam (u Džennetu) pripremio ono što oko nije vidjelo, uho nije 
čulo i ljudsko srce nije zamislilo." Zatim je Allahov Poslanik rekao: 
"Ako hoćete, proučite ajet: 1 ni ko ne zna kakve ih, kao nagrada za ono šio su 
činili, skrivene radosti čekaju'" (Es-Sedžde, 17). 

Veličina te blagodati dolazi do izraza kada se usporedi s 
blagodatima ovoga svijeta, a blagodati ovoga svijeta u poređenju 
s blagodatima budućeg svijeta skoro su bez ikakve vrijednosti. 
Prenosi Buhari od Sehla ibn Sada es-Saidijja, r.a., da je Muhammed, 
s.a.v.s., rekao: "Mjesto koje je udarao bič (koje je neko pretrpio 
na Allahovom putu) u Džennetu je bolje (veće je vrijednosti) od 
čitavog dunjaluka i svega što je na njemu." 

Zbog ovoga, ulazak u Džennet i spas od vatre kada Allah bude 
sudio i određivao, jeste najveći spas i pobjeda. On kaže: 

". . . i ko bude od vatre udaljen i u Džennet uveden - taj je postigao staje želio" 
(Ali Imran, 185); 

"Allah obećava vjernicima i vjernicama dženetske bašče kroz koje će rijeke teći, 
u kojima će vječno boraviti, i divne dvorove u vrtovima edenskim. A i malo naklonosti 
Allahove veće je od svega loga; to će, doista, uspjeh veliki biti!" (Et-Tevbe, 72); 

"Onoga ko se pokorava Allahu i Poslaniku Njegovu - On će uvesti u dženetske 
bašče, kroz koje će rijeke teći, u kojima će vječno ostati, i to je uspjeh veliki" (En- 

Nisa, 13). 

ULAZAK U DŽENNET 




Nema sumnje da kada se vjernici upute prema lijepim baščama u 
skupinama radosni i sretni, osjetit će takvu sreću koju nije osjetio 
ruko prije toga. Kada stignu ispred njega, otvorit će im se vrata i 
čekat će ih časni meleki pozdravljajući ih selamom (mirom) nakon 
svih njihovih nesreća i poteškoća koje su doživjeli i vidjeli: "A oni koji 
su se Gospodara svoga bojali u povorkama će u Dieonet biti povedeni, i kad do njega 
doda, a bpije njegove već širom otvorene, čuvari njegovi će im reći: 'Mir vama, od 
grijeha ste cisti, zato uđite u nj, u njemu ćele vječno boraviti!'" (Ez-Zumer, 73). tj. 
vaša su djela dobra kao i vaše riječi i vaše vjerovanje, te su na taj 
naćin vaše duše postale neporoćne, a srca čista, čime ste zaslužili 
dženetske bašče. 

PRVA TAČKA 

PosrhiimStvo (sefaat) 

za ulazak u Himni 

Potvrđeno je vjerodostojnim hadisima da kada vjernici budu stajali 
dugo na Sudnjem danu, tražit će od Poslanika da im otvore vrata 
Džcnneta, a tada će svaki od njih tražiti oprost i govorit će: "To 

nije moja stvar", sve dok ta stvar ne stigne do našeg poslanika, 
Muhammeda s.a.v.s., koji će posredovati i njegovo će posredništvo 
biti primljeno. Prenosi Muslim od Huzejfe ibnul-jemama, r.a., 
da je Muhammed, s.a.v.s., rekao: "Uzvišeni Allah će sakupiti sve 
ljude (na Sudnjem danu), vjernicima će se približiti Džennet, a 
oni će ustati i otići kod Adema i reći će: 'Oče naš, otvori nam 
Džennet'. On će odgovoriti: 'Zar vas iz njega nije izvelo išta drugo 
osim moga grijeha, ja to ne mogu uraditi...'" U ovom je hadisu 
Muhammed, s.a.v.s., spomenuo traženje oprosta svih poslanika od 
vjernika zato što ne mogu uraditi tu stvar, sve dok vjernici ne odu 
kod Muhammeda, s.a.v.s., koji će posredovan za njih i posredništvo 
će mu biti primljeno. 

DRUfifl TflHKA 

ClSĆENJE VJERMKA 
PRIJE NJIHOVOG ULASKA li DŽLV.MiT 

Nakon što budu prešli Si rat, vjernici će stati na jednom mostu 
između Dženneta i Džehennema, gdje će se očistiti vraćanjem 
hakka (prava) jedan od drugoga, oni koji budu uzimali od drugih 
na ovom dunjaluku. Na taj način ući će u Džennet čisti i dobri, 
neće ostati nijedna nepravda i niko ni od koga neće tražiti ništa. 

Prenosi Buhari od Ebu Seida el-Hudrijja, r.a., da je Muhammed, 
s.a.v.s., rekao: "Spasit će se vjernici od vatre (kada predu preko 
sirat-ćuprije) i stat će na jednom mostu između Dženneta i 
Džehennema i osvetit će se jedan drugome (za stvari na ovom 
dunjaluku), a kada se pomire i očiste, dozvolit će im se ulazak u 
Džennet. Kunem se u Onoga u Čijoj je ruci Muhammedova duša, 



lOlifftVU Pnnt ivi jfc 

svaki od njih znat će svoje mjesto u Džennetu bolje nego što je 
znao svoju kuću na ovom dunjaluku." 

Ranije smo spomenuli da je naš Poslanik prvi čovjek koji će 
otvoriti vrata Dženneta zato što će ostali poslanici odbiti da to 
učine. 

TREfiA TAGKA 

Prvi koji Ći ući u Džexxkt 

Prvi čovjek od svih stvorenja koji će ući u Džennet jeste naš 
poslanik, Muhammed, s.a.v.s., i prvi ummet koji će ući u Džennet 
jeste njegov ummet, a prvi čovjek našega ummeta koji će ući u 

Džennet jeste Ebu Bekr, r.a. 

Ibn Kesir je spomenuo hadise koji ovo potvrđuju: 
Prenosi Muslim od Enesa, r.a., da je Muhammed, s.a.v.s., rekao: 
"Ja sam prvi čovjek koji će zakucati na vrata Dženneta." 

Također, prenosi Muslim od Enesa, r.a., da je Muhammed, 
s.a.v.s., rekao: "Ja ću se približiti do vrata Dženneta i potražit ću da 
mi se otvore, a njegovi će stražari upitati: 'Ko si ti?' Odgovorit ću: 
'Ja sam Muhammed'. Reći će: *Naređeno nam je da ova vrata ne 
otvorimo nikom prije tebe'." 

Prenose Buhari, Muslim i Nesai od Ebu Hurejre, r.a., da je 
Muhammed, s.a.v.s., rekao: "Mi smo posljednji (od svih ljudi na 
ovom dunjaluku) i prvi na Sudnjem danu, i mi smo prvi narod koji 

će ući u Džennet." 

Prenosi Ebu Davud od Ebu Hurejre, r.a., da je Muhammed, 
s.a.v.s., rekao: "Približio mi se Džibril i pokazao mi vrata Dženneta 
kroz koja će moj ummet ući." Tada je Ebu Bekr rekao: "O Allahov 

Poslaniče, želio bih da budem pored tebe i da ga vidim." Aliahov 
Poslanik, s.a.v.s., mu je rekao: "Ti si, Ebu Bekrc, prvi iz mog 
ummeta koji će ući u Džennet." 

ČETVRTA TtflKl 



Om koji će uči u DtaET 

ifŽ P0LAGA\'JA BAClIVA 

Prva skupina ovoga ummeta koji će ući u Džennet jesu osobe 
koje su imale ćvrsto vjerovanje, bogobojaznost, dobra djela i 
izvršavale su vjerske propise besprijekorno. Oni će u Džennet ući 
u koloni, a njihova će lica naličiti punom mjesecu. 

Prenosi Buhari od Ebu Hurejre, r.a., da je Muhammed, s.a.v.s., 
rekao: "Prva skupina koja će ući u Džennet izgledat će kao pun 
mjesec, u njemu neće pljuvati, neće im teći tećnost iz nosa niti će 
vršiti nuždu. U njemu će imati zlatno posuđe, njihovi će češljevi 
biti od srebra, njihove će saksije (kadionice) biti aloe (tropske 
biljke), njihov će znoj imati miris miška i svaki od njih imat će 
po dvije žene čija će se unutrašnjost vidjeti kroz njihovo tijelo, 
od tolike njihove ljepote. Između njih neće postojati svađa niti 
mržnja, njihova će srca biti kao jedno srce i slavit će Allaha ujutro 
i uvečer." 

Prenosi Buhari od Sehla ibn Sada, r.a., da je Muhammed, 
s.a.v.s., rekao: "Od moga će ummeta u Džennet ući sedamdeset 
hiljada ili sedam stotina hiljada ljudi, prvi od njih neće ući prije 
nego što uđu posljednji između njih, i njihova će lica biti poput 
punog mjeseca." 

Preneseno nam je vjerodostojnim putem da je Uzvišeni Allah 
dao Muhammedu, s.a.v.s., sa svakim od tih sedamdeset hiljada 
osoba, još sedamdeset hiljada drugih, kako se kaže u hadisu koji 
prenosi Imam Ahmed u svom Musnedu od Ebu Bekra, r.a., da je 
Muhammed, s.a.v.s., rekao: "Dato mi je iz mog ummeta sedamdeset 
hiljada osoba koje će ući u Džennet bez polaganja računa. Njihova 
lica su kao pun mjesec, a njihova srca kao srce jednog čovjeka. 
Ja sam tražio od mog Gospodara da taj broj poveća, a On je na 
svakog od njih dodao još po sedamdeset hiljada drugih." Prenose 
Imam Ahmed, Tirmizi i Ibn Hibban od Ebu Umame, r.a., da je 
Muhammed, s.a.v.s., rekao: "Obećao mi je moj Gospodar da će 
od mog ummeta bez polaganja računa i bez kazne ući u Džennet 
sedamdeset hiljada ljudi i na svaku hiljadu po sedamdeset i tri šake 
od šaka mog Gospodara." U ovom hadisu je, dakle, dodato još tri 
šake. 

Aliahov Poslanik, s.a.v.s., opisao je tih sedamdeset hiljada ljudi 
i kazao njihove osobine. Prenosi Buhari od Ibn Abbasa, r.a., da 
je Muhammed, s.a.v.s., rekao: "Pokazani su mi narodi, krenuo je 
jedan poslanik i za njim njegov ummet, drugi poslanik i za njim 
nekoliko osoba, treći poslanik i za njim desetak osoba, vidio sam 
jednog s pet osoba i jednog poslanika koji je bio usamljen (niko mu 
nije povjerovao), ja sam pogledao i vidio sam jednu veliku skupinu 
i pitao sam: 'O Džibrilu, jesu li oni moj ummet?' Odgovorio je: 
TSle, nego pogledaj gore\ Ja sam pogledao gore i vidio sam jednu 
ogromnu skupinu ljudi. On mi je rekao: 'Oni se nisu liječili vatrom, 
nisu tražili lijek (preko pisanja hamajlija itd.) nisu bili sujevjerni i 
na svog Gospodara su se oslanjali'. Ukaša ibn Musan je ustao i 
rekao: "Zamoli Allaha da me učini jednim od njih". On je rekao: 
"O Bože, učini ga jednim od njih." Zatim je jedan drugi čovjek 
rekao: "Zamoli Allaha i mene da učini jednim od njih." Rekao je: 
"Ukaša je bio brži od tebe." 

Možda su to oni koje je Allah nazvao - bliskim el-mukarrebun 
i prvacima es-sabikun: 

"... i oni prvi - uvijek prvi! Oni će Allahu bliski bili; u dženelskim baščama 
naslada; bit će ih mnogo od naroda drevnih; a malo od kasnijih..." (El-Vakia, 10- 

SlROJlAŠNI Cl! PRIJE BOGATIH 
UĆI U DŽENNET 

Prenosi Muslim od Abdullaha ibn Amra, r.a., da je Muhammed, 
s.a.v.s., rekao: "Siromašni muhadžiri (oni koji su učinili hidžru u 
Mekku) na Sudnjem danu ud će u Džennet četrdeset ljeta (godina) 
prije bogatih." 

Prenosi Tirmizi.od Ebu Seida, a u drugom predanju prenose 
Imam Ahmed, Tirmizi i Ibn Hibban od Ebu Hurejre, r.a., da je 
Muhammed, s.a.v.s., rekao: "Siromašni muhadžiri ući će u Džennet 
pet stotina godina prije bogatih iz njihovog vremena." 

Na drugom mjestu, Allahov Poslanik, s.a.v.s., objasnio je da 
oni neće imati za šta da polažu račun, uzimajući u obzir njihovo 
ratovanje i zasluge. Prenosi Hakim od Abdullaha ibn Amra, r.a., 
da je Muhammed, s.a.v.s., rekao: "Da li znaš koja skupina od mog 
ummeta će prva ući u Džennet?" Rekao sam: "Allah i Njegov 
Poslanik najbolje znaju". Rekao je: "To će biti siromašni iz redova 
muhadžira. Oni će se na Sudnjem danu približiti vratima Dženneta i 
tražit će da im se otvore, a čuvari Dženneta će ih pitati: 'Zar ste već 
završili s polaganjem računa?' Odgovorit će: 'Za šta da polažemo 

račun, nama su sablje bile na vratu dok smo ratovali na Allahovom 
putu sve dok nismo tako i umrli?!" Rekao je: "Tada će im se vrata 
otvoriti i tamo će biti četrdeset godina prije nego uđu drugi ljudi." 

Prenosi Buhari od Usame ibn Zejda, r.a., da je Muhammed, 
s.a.v.s., rekao: "Stajao sam ispred vrata Dženneta, većina onih koji 
su u njega ulazili bili su siromašni, a bogati su bili zadržani osim 
stanovnika vatre za koje je naređeno da se pošalju u vatru." 

Kako se vidi, u prvom hadisu spomenuto je da će siromašni 
ući u Džennet ispred bogataša četrdeset godina, a u drugom 
hadisu kaže se pet stotina godina. Ova dva hadisa ne proturječe 
jedan drugome zato što nisu svi siromasi isti, kao što i bogataši 
nisu svi isti, kako kaže Kurtubi. Siromašni su različiti u pogledu 
njihovog vjerovanja i isto se odnosi i na bogataše. Dakle, period 
ulaska prvih siromaha u Džennet i ulazak posljednjih bogataša 
jeste pet stotina godina, a period između posljednjih siromaha 
koji će ući u Džennet i prvih bogataša koji će ući u njega, jeste 
četrdeset godina. Allah zna najbolje. 

SFSTA TARKA 



Prve tri vrste osoba koje će ući u Džennet 

Prenosi Tirmizi od Ebu Hurejre, r.a., da je Muhammed, s.a.v.s., 
rekao: "Pokazane su mi prve tri vrste ljudi koje će ući u Džennet. To 
su: šehid, onaj koji je govorio i radio dobro i udaljavao se od zla, i rob 
koji je do kraja obožavao Allaha i savjetovao ostale robove (ili sve one 
koji su bili pod njegovim nadzorom) te bio iskren prema njima." 

ClAZAK VJHRMkA GRKŠMKA U DŽKVVET 

Njihov izlazak iz DŽehennema i ulazak u Ožennet putem 
posredništva - sefaata 

Prenosi Muslim od Ebu Seida, r.a, da je Muhammed, s.a.v.s., rekao: 
"Stanovnici DŽehennema koji će u njemu ostari neće umrijeti niti 
će živjeti, a neke ljude koji će biti kažnjavani vatrom zbog njihovih 
grijeha vatra će gorjeti u cijelosti sve dok ne postanu ugljenisani, i 
tada će se dozvoliti posredništvo za njih i u skupinama će ulaziti, 
u dženetskim rijekama, i tada će im biti rečeno: 'O stanovnici 
Dženneta, polijte ih vodom, a oni će nicati iz zemlje onako kako 
niču travnjaci poslije velike kiše." 

Prenosi Muslim od Džabira ibn Abdullaha, r.a, da je 
Muhammed, s.a.v.s, rekao: "Zaista će neki ljudi izaći iz vatre 
nakon što će u njoj gorjeti sve osim njihovih lica, a zatim će ući u 
Džennet" ! ■ ~*rrfWWf f^^&p 

Oni koji budu izašli iz DŽehennema i budu ušli u Džennet, 
stanovnici Dženneta nazvati će ih džehenemlijama, kako prenosi 
Buhari od Umrana ibn Husajna, r.a., da je Muhammed, s.a.v.s, 
rekao: "Neki će ljudi posredništvom Muhammeda, s.a.v.s., izaći iz 
vatre i ući u Džennet, a tamo će ih nazvati džehenemlijama." 

Prenosi Buhari od Džabira, r.a, da je Muhammed, s.a.v.s, 
rekao: "Neki će ljudi izaći iz Vatre posredništvom, oni će biti slićni 
'es-searirima'. Pitao sam: "Šta su 'es-seariri?" Odgovorio je: "To 
su oni s tragovima na koži kao brazde i bradavice." 

Prenosi Buhari od Enesa ibn Malika, r.a, da je Muhammed, 
s.a.v.s, rekao: "Neki će ljudi izaći iz vatre nakon što ih ona 

isprži i ući će u Džennet. Stanovnici Dženneta će ih nazvat će ih 
džehenemlijama." 

Prenosi Muslim od Ebu Hurejre, r.a, u jednom dugom hadisu 
koji opisuje ahiret, da je Muhammed, s.a.v.s, rekao: "... i kada Allah 
završi s obraćunom njegovih stvorenja i poželi da Njegovom 
milošću izvadi koga On hoće iz vatre, naredit će meiekima da izvade 
svakoga koji Allahu nije pripisivao druga i oni kojima Allah hoće 
da se smiluje, a to su oni koji su govorili: 'Nema drugog boga osim 
Allaha i koji se mogu u vatri prepoznati po tragovima sedžde, zato 
što džehenemska vatra gori Ademovim sinovima sve osim mjesta 
koje je padalo na sedždu, zato što je Allah zabranio vatri da gori to 
mjesto. Oni će izaći iz vatre isprženi i na njih će biti prolivena voda 
života, a oni će nići iz zemlje kao što niče sjeme poslije velike kiše." 

Također, prenosi se u nekoliko hadisa da će Allah izvaditi iz 
DŽehennema i one koji su u svojim srcima imali vjerovanja koliko 
iznosi jedan dinar, ili pola dinara, ili koliko jedno zrno. Zatim će 
iz DŽehennema izaći i neki koji nikada nisu uradili dobro. Prenosi 
Ebu Seid el-Hudrijj, r.a, da je Muhammed, s.a.v.s, rekao: "Allah će 
uvesti stanovnike Dženneta u Džennet. On će u njega uvesti onoga 
koga On hoće, i uvest će stanovnike DŽehennema u Džehennem, 
a zatim će reći: 'Pogledajte u njega i kada nadele nekoga u čijem srcu ima imana 
koliko zrno žita, izvadite ga odatle...'" 

U hadisu Džabira ibn Abdullaha prenosi se: "Zatim će se 
dozvoliti posredovanje - šefaat, pa će se posredovati sve dok iz 
DŽehennema ne izađe svako ko je rekao: 'La ilahe illallah', a u 
njegovom je srcu bilo dobra koliko jednog ječmenog zrna, Zatim 
će se sakupiti u predvorju Dženneta pa će ih stanovnici Dženneta 
polijevati vodom, nakon čega će se obnavljati njihova tijela kao 
što biljka nikne nakon bujice. Nestat će s njih opekotine, zatim će 
moliti pa će im se dati koliko dunjaluk i još toliko deset puta." 

Prenosi Enes ibn Malik, r.a, da je Muhammed, s.a.v.s, rekao: 
"Izaći će iz vatre onaj koji je rekao: *I-a ilahe illalkuV i koji je u 
srcu imao dobrote koliko jedno zrno ječma, zatim će izaći iz vatre 

onaj koji je rekao: 'La ilahe illallarT i koji je u srcu imao dobrote 
koliko jedno zrno Žita, i izaći će iz vatre onaj koji je rekao: 'La ilahe 
illallah' i koji je u srcu imao dobrote koliko jedno zrno." 
Ima mnogo hadisa koji govore o ovoj temi. 1 

Mišljenje nekih sekti o posredništvu (šefaatu) 

Neke sekte, kao što su havaridzi i mutezili, negiraju šefaat 
(posredništvo) za činioce velikih grijeha i za one koji će ući u 
Džehennem. Oni negiraju šefaat na osnovu svojih praznih načela 
koja se baziraju na njihovoj logici. Sekta murdžija prešla je u 
ekstremizam u drugom pravcu, misleći da niko od činilaca velikih 
grijeha neće biti kažnjen. Oni misle da će svi ući u Džennet i neće 
biti kažnjeni. Sve ove sekte suprotstavljaju se sunnetu Muhammeda, 
s.a.v.s., koji je potvrdio šefaat na Sudnjem danu. 

Ova izreka koja je protivna vjerodostojnim i mutevatir hadisima 
(najveći stepen tačnosti hadisa), spomenuta je još u vrijeme časnih 
ashaba. Prenosi Muslim u svom Sahihu od Jezida el-Fekira, koji 
kaže: "Veoma mi se dopalo jedno od mišljenja havaridža. Jednom 
smo izašli na hadi s jednom skupinom ljudi i tada smo prošli kroz 
Medinu, a tamo je Džabir Abdullah govorio narodu. On je sjeo u 
blizini jednog stuba i njima je kazivao hadise (izreke) Muhammeda, 
s.a.v.s. Dok je govorio, spomenuo je stanovnike Džehennema, a ja 
sam mu rekao: 'O ashabu Muhammeda, s.a.v.s., šta je ovo što ti 
govoriš, Allah kaže: 'Gospodaru naš, onoga koga Ti budeš u vatru ubacio Ti si 
već osramotio. . (Ali Imran, 192), i: kad god pokušaju da iz nje (vatre) izađu, 
bit će u nju vraćeni' (Es-Sedžde, 20). Zašto onda to govoriš?' Pitao je: 'Da 

'Vjernik nc treba pogrešno shvatiti i zloupotrijebiti ove hadise i ne prakticirati 
vjerska načela. Nema sumnje da je svaka stvar koju spominju hadisi istinita 
ali treba !mau na umu da je i najkraći boravak u Džehennemu težak i užasan' 
Dovoljno ,e samo staviti ruku u ovodunjalučku vatru pet sekundi ili jedan minut 
i zatim pormsha kakvo je stanje kada je čovjek čitav u vatri. Kakvo li će samo biti 
stanje onih koji će u Džehennemu boraviti jednu, pet ili deset godina?! Molim 
Uzv,senog Allaha da nas učini od onih koji ćc ući u Džennet bez polaganja 
računa i od onih koji neće okusiti džchencmsku kaznu. Amin! 

li ti čitaš Kur'an?' Odgovorio sam: 'Da\ Pitao je: 'Da li si čuo za 
mekam (visoki položaj) Muhammeda, s.a.v.s., na Sudnjem danu? 1 
Odgovorio sam: 'Jesam'. On je rekao: To je položaj Muhammeda, 
s.a.v.s., putem kojega će Allah izvaditi iz njega (Džehennema) 
onoga koga bude izvadio'. Zatim je opisao sirat-ćupriju i prelazak 
ljudi preko nje. Rekao je: 'Bojim se da se toga ne sjećam, on je 
rekao da će neki ljudi izaći iz Džehennema, a prije su u njemu 
bili, iz njega će izaći kada postanu kao crvi (es-samasim), zatim 
će ući u jednu od dženetskih rijeka i iz nje izaći kao da su listovi.' 
Kada smo ovo čuli, rekli smo: 'Teško nama, mislite li da ovaj starac 
iznosi laži na Muhammeda, s.a.v.s.?' Svi smo se mi, tako mi Allaha, 
povukli naše mišljenje osim jednoga." 

Ehli-sunnet vel-džemaat kažu da su činioci velikih grijeha pod 
Allahovom milošću, oprostit će im ako hoće, a ako neće, neće im 
oprostiti: "Allah neće oprostiti da Mu se neko drugi smatra ravnim, a oprostit će 
manje grijehe od toga, kome On hoće" (En-Nisa, 48). "Reci: '0 robovi moji koji ste se 
prema sebi ogriješili, ne gubite nadu u Allahovu milost! Allah će, sigurno, sve grijehe 
oprostiti. . (Ez-Zumer, 53). Dakle, Allah neće oprostiti širk, a svaki će 
drugi grijeh oprostiti onome kome On bude htio, i onaj koji se 
pokaje jeste kao onaj koji ne čini grijehe. 

Mnogi ajeti dokazuju šefaat na Sudnjem danu, a od njih 
izdvajamo: "Ko se može pred Njim zauzimati za nekoga bez dopuštanja Njegova?!" 
(El-Bekare, 255); 

". . .i oni će se samo za onoga kojim On bude zadovoljan zauzimati" (El-Enbija, 28); 
"Kod Njega će se moći zauzimati za nekoga samo onaj kome On dopusti" (Es- 
Sebe\23), itd... 

Prenosi Buhari od Ebu Hurejre, r.a., da je rekao: "Rekao sam 
Allahovom Poslaniku: 'Ko će od ljudi biti najviše obradovan (ko će 
najviše zaslužiti) tvojim šefaatom na Sudnjem danu?' Odgovorio 
je: 'O Ebu Hurejre, mislio sam da me niko prije tebe neće pitati o 
ovome zbog tvoje velike zainteresovanosti prema hadisu! Mojim 
posredništvom na Sudnjem danu najviše će se obradovati onaj koji 
iskreno srcem kaže: 'Nema drugog boga osim Allaha'." 

Posljednji Čovjek koji će ući u Džkhet 

AHahov Poslanik, s.a.v.s., kazao nam je događaj o čovjeku koji 
će posljednji izaći iz Džehennema i ući u Džennet, i razgovor koji 
će se voditi između njega i Allaha, kao i velike blagodati koje mu je 
Allah podario, lbn el-Esir je sakupio sva predanja o tom slučaju u 
Džamiul-Usul, a mi ćemo spomenuti nekoliko: 

1. prenosi Abdullah ibn Mesud, r.a., da je Muhammed, s.a.v.s., 
rekao: "Ja znam čovjeka koji će posljednji izaći iz Džehennema 
i posljednji ući u Džennet. To je čovjek koji će iz Džehennema 
izaći vukući se četveronoške, Allah će mu reći: 'Mi i idi u Džennet'. 
Kada dođe ispred njega, učinit će mu se da je prepun, vratit će se 
i reći: 'Bože, on je prepun'. Uzvišeni Allah će mu opet reći: 'Mi i uđi 
n Džennet; ti u njemu imaš koliko dunjaluk i deset puta više!'. Čovjek će reći: 
'Zar se izigravaš sa mnom, Gospodaru svih svjetova?!"' Abdullah 
ibn Mesud još kaže: "Allahov Poslanik, s^.v.s., nasmijao se toliko 
da smo mu vidjeli kutnjake. Govorio nam je da je to čovjek na 
najnižem stepenu u Džennetu"; 

2. prenosi Abdullah ibn Mesud, r.a., da je Muhammed, s.a.v.s., 
rekao: "Posljednji čovjek koji će ući u Džennet jeste čovjek koji će 
malo ići, zatim padati, kada mu se približi plamen vatre i on pređe 
preko njega, vratit će se kod nje i reći će joj: 'Neka je uzvišen Onaj 
koji me je spasio tebe, Allah je meni podario nešto što nije nikom 
prije podario\ Zatim će mu se pojaviti jedno stablo, a on će reći: 
'Bože moj, približi me onom stablu da bih stao pod njegovu sjenku 
i da pijem njegove vode'. Uzvišeni Allah reći će mu: 'Sine Ademov, ako 
li stablo podarim, hoćeš li tražiti još nešto? 1 Reći će: *Neću, Bože moj'. I dat 
će obećanje da neće tražiti ništa drugo." Rekao je (Muhammed, 

sallallahu alejhi ve sellem): "Njegov će mu Gospodar oprostiti 
zato što će se pojaviti stvari za koje neće imati strpljenja, pa će 
ga približiti do stabla, ući će pod njegovu sjenku i pit će njegove 
vode. Zatim će mu biti prikazano drugo stablo koje će biti ljepše 
od prvog, a on će reći: Tiože moj, približi me onom stablu da bih 
stao pod njegovu sjenku i pio njegove vode, neću više ništa tražiti'. 
Uzvišeni Allah reći će mu: 'Sine Ademov, zar ni nisi obećao da nećeš tražiti 
ništa drugo?' 1 pitat će ga: 'Ako ti i njega približim, hoćeš li opet još nešto tražiti?' 
On će obećati da neće tražiti ništa drugo. Njegov će mu Gospodar 
oprostiti zato što će se pojaviti stvari za koje neće imati strpljenja, 
pa će ga približiti do stabla, ući će pod njegovu sjenku i pit će 
njegove vode. Zatim će mu biti prikazano jedno stablo ispred 
vrata Dženneta koje će biti puno ljepše nego prva dva. On će 
reći: 'Bože moj, približi me onom stablu da bih stao pod njegovu 
sjenku i pio njegove vode, neću više ništa tražiti'. Uzvišeni Allah 
će mu reći: 'Sine Ademov, zar mi nisi obećao da nećeš tražiti ništa drugo?' Reći 
će: 'Više ti nikako, Bože moj, neću tražiti ništa drugo'. Njegov će 
mu Gospodar oprostiti zato što mu pokazuje stvari za koje neće 
imati strpljenja, pa će ga zato približiti do njih. Kada se tu približi 
i čuje glasove stanovnika Dženneta, reći će: 'Bože moj, uvedi me 
unutra'. Uzvišeni Allah će reći: 'Sine Ademov; šta će te zadovoljiti, hoće li te 
zadovoljiti ako ti dam koliko čitav dunjaluk i još jednom toliko?' Čovjek će reći: 
'Zar se sa mnom poigravaš, Gospodaru svih svjetova?"' U ovom 
trenutku Abdullah ibn Mesud se nasmijao i rekao: "Hoćete li me 
pitati zašto sam se nasmijao?" Pitali su ga: "Zašto si se nasmijao?" 
Odgovorio je: "Ovako se nasmijao i Allahov Poslanik, s.a.v.s., i 
pitali su ga: "Zašto si se nasmijao, Allahov Poslaniče?" Odgovorio 
je: "Od smijeha Gospodara svih svjetova. Kada je čovjek rekao: 
'Zar se sa mnom poigravaš. Gospodaru svih svjetova?' Reći će 
mu: 'Ja se s tobom ne poigravam, već Ja radim šta poželim'." Ebu Seid, r.a., na 
kraju predanja dodao je i ovo: "... Allah će ga podsjetiti da potraži 
ovako i ovako, a kada izgubi sve nade, Allah će mu reći: 'Dobit ćeš to i 

još deset puta više'." Rekao je (Muhammed, sallallahu alejhi ve sellem): 
"Zatim će ući u njegovu kuću, a u njoj će mu doći dvije njegove 
žene hurije i reći mu: 'Zahvalnost pripada Allahu koji te je oživio 
za nas i nas oživio za tebe\" Rekao je (Muhammed, sallallahu 
alejhi ve sellem): "On će reći: 'Nikome nije data nagrada kao što 
je data meni'." 

DEVETA TACKA 



0.\l KOJI ĆE (IĆI U DŽENNiET 

prije Sudnjeg daka 

Prvi čovjek koji je ušao u Džennet jeste otac čovječanstva, 
Adem, alejhis-selam: "I Mi rekosmo: 4 0 Ademe, živite, ti i žena tvoja u Džennetu 
i jedite u njemu koliko god želite i odakle god hoćete. (El-Bekare, 35); 

"A ti, o Ademe, i žena tvoja u Džennetu stanujte i odakle god hoćete jedite, 

samo se ovom drvetu ne približujte, da se prema sebi ne ogriješite!" (EI-E'raf, 19). 

Adem, alejhis-selam, prekršio je Allahovo naređenje zato što je jeo 
plod spomenutog drveta nakon što ga je šejtan prevario i zato ih je 
AIlah iz njega izvadio i spustio na ovaj svijet. 

Allahov Poslanik, s.a.v.s., vidio je Džennet. Prenosi Buhari od 
Umrana ibn Husajna, r.a., da je Muhammed, s.a.v.s., rekao: "Vidio 
sam Džennet i primijetio sam da su njegovi stanovnici siromašni 
(na ovom svijetu, tj. većina njegovih stanovnika) i vidio sam 
Džehennem i primijetio sam da su njegovi stanovnici žene (tj. 
većina njegovih stanovnika)." 

Oni koji će ući u Džennet prije Sudnjeg dana jesu šehidi. 
Prenosi Muslim od Mesruka, koji je rekao: "Pitali smo Abdullaha 

ibn Mesuda za ajet: 'Nikako ne smatraj mrtvima one koji su na Allahovu 
putu izginuli! Ne, oni su živi i u obilju su kod Gospodara svoga* (Ali Imran, 169). 

Odgovorio nam je: 'I mi smo upitali za ovo Muhammeda, s.a.v.s., a 
on nam je rekao: 'Njihove duše su unutar nekoliko zelenih pećina 
čije su svjetiljke obješene na Aršu, kreću se u Džennetu kud god 
zažele, a zatim staju kod svjetiljki. Njihov Gospodar ih je pogledao 
i pitao: 'Da li želite nešto?' Odgovorili su: 'Šta da poželimo kada se 
krećemo kroz Džennet gdje god želimo 1 . On ih je pitao tako tri 
puta, i kada su vidjeli da neće biti oslobođeni dok ne odgovore, 
rekli su: 'Bože naš, želimo da naše duše povratiš u tijela da budemo 
opet ubijeni na Tvom putu'. Kada je AUah vidio da oni nemaju 
potrebu za nečim drugim, oslobodio ih je." 

Također, onome koji umre pojavit će se njegovo mjesto u 
Džennetu ili Džehennemu, ujutro i uvečer. Prenosi Muslim od 
Ibn Omera, r.a., da je Muhammed, s.a.v.s., rekao: "Kada neko od 
vas umre, njegovo će mu se mjesto pojaviti ujutro i uvečer, ako 
bude stanovnik Dženneta, pokazivat će mu se mjesto u Džennetu, 
a ako bude stanovnik Džehennema pokazivat će mu se mjesto u 
Džehennem i govorit će mu se: 'Ovo je tvoje mjesto na kojem će 
te Allah oživiti na Sudnjem danu." 



'i 

II 

DŽENNET JE VJEČAN I NJEGOVI 
STANOVNICI SU BESMRTNI 



P R VA T AČKA 

Džennet je vječan i neće nikada nestati, i njegovi stanovnici 

su besmrtni, neće iz njega nigdje ići niti će ikada nestati: "... u 
njima, poslije one prve smrti, smrt više neće okusiti i On će ih patnje u ognju 
sačuvati" (Ed-Duhan, 56); "Onima koji budu vjerovali i dobra djela činili - dženetske 
bašče će prebivalište biti; vječno će u njima boraviti i neće poželjeti da ih nečim 
drugim zamijene" (El-Kehf, 107-108). Kada smo spomenuli hadise koji 
su govorili o vječnosti Džehennema, spomenuli smo i hadise 
Muhammeda, s.a.v.s., o klanju smrti na prostoru između Dženneta 
i Džehennema. Stanovnicima Dženneta i Džehennema reći će 
se: "O stanovnici Dženneta, vi ćete u njemu ostati vječno i za 
vas nema smrti. O stanovnici Džehennema, vi ćete u njemu ostati 
vječno i za vas nema smrti." 

Prenosi Ebu Hurejra, r.a., da je Muhammed, s.a.v.s., rekao: 
"Onaj koji uđe u Džennet u njemu će postati bogat i u njemu neće 



* 

postati siromašan, njegova odjeća neće ostarjeti i njegova mladost 
ostat će vječna." 

Poslušaj božanski poziv koji će pozivati stanovnike Dženncta 
kada budu ulazili u njega: "... i njima će se doviknuti: 'Taj Džennet ste u 
nasljedstvo dobili za ono što ste činili!*" (El-E'raf, 43). 



DRUGA TAČKA 



0\l KOJI SD REKLI 

da ćn Džennet nestat] 

Džehm bin Safvan brani mišljenje da će Džennet i Džehennem 
nestati. 

Ovo mišljenje ne podržava nijedan od prethodnika selefa, tj. 
od ashaba i tabiina, niti iko od autoritativnih islamskih učenjaka. 
Međutim, Ebu Huzejl el-A'laf, učenjak mutezilijskih redova, 
misli da su pokreti oni koji će odmarati, da će u realnosti ljudi 
zauvijek biti nepokretna tijela. Sva ova mišljenja su netačna i 
pogrešna. Autor knjige Šerh Tahavijje kaže: "Što se tiče vječnosti 
Dženneta, odnosno to što njega neće nestati i neće imati kraja, 
jeste aksiomatička stvar (nužno se prihvata), zato što je Allahov 
Poslanik dao objašnjenja o njemu. U vezi toga, Uzvišeni Allah 
kaže: "A srećni će u Džennet; dok je nebesa i Zemlje, u njemu će boraviti, - osim 
ako drukčije Gospodar tvoj ne odredi; bit će to dar koji će neprekidno trajati" (Hud, 
108). 

Dakle, bit će neprekidno. Ovo ne demantiraju ni riječ "illa ma ša'e 
rabbuke"-".. . osim ako drukčije Gospodar tvoj ne odredi. . ." Autor spomenute 
knjige naveo je mišljenja učenjaka koja se odnose na ovu odvojnu 



5 

(istisna) rečenicu: Mišljenja selefa razlikuju se o pitanju ove 
rečenice. Cilj je: "Period koliko će ostati u vatru", misleći na one 
koji će jedan period biti u vatru, a zatim izaći iz nje, a ne za sve 
njegove stanovnike. Neki drugi kažu: "Period koliko će se zadržati 
nakon oživljenja prije obračuna." Postoji i mišljenje: "Period koliko 
će biti u grobovima pa sve do završetka obračuna." Također, treba 
spomenuti i ovo mišljenje: "Ovaj izuzetak akcentiran je da bi dao 
do znanja da će se oni, i pored besmrtnosti, pokoriti Allahovoj 
volji i neće postojati mogućnost da se nje oslobode. Ovo, također, 
ne smeta odlučnosti Allaha da ih učini besmrtnim na budućem 
svijetu, kako stoji u Allahovim riječima: "A da hoćemo, Mi bismo učinili 
da iščezne ono što smo ti objavili, i ti, poslije, ne bi nikoga našao ko bi ti protiv Nas 

pomogao" (El-Isra, 86); 

"A Allah će, ako hoće, srce Koje učiniti nepokolebljivim" (Eš-Sura, 24); 

"Reci: 'Da Allah nije htio, ja vam ga ne bi kazivao niti bi vas On s njim upoznao'" 
(Junus, 16). Kako ovima, tako i mnogim drugim ajetima Uzvišeni 
Allah kazuje Svojim robovima da su sve stvari u okviru Njegove 
volje; šta On želi događa se, a šta ne želi, neće se dogoditi. 






\ 

III 

OPIS DŽENNETA 




PRVA TAČKA 



Ništa rije slično Džennetu 

Opis dženetskih blagodati prevazilazi svaki opis koji spada u 
okvire ljudske mašte. Blagodati Dženneta nemaju ništa slično s 
ovim dunjalukom koliko god ljudi napredovali na njemu. Ljudski 
razvoj upoređen s ahiretskim blagodatima jeste veoma prosta stvar, 
zato što Džennet, kako se u nekim citatima opisuje, nema primjer 
koji mu je sličan: "... on je svjetlost koja sija, živi rejhan (mnoštvo mirišljivog 
cvijeća), tvrđave i palate, pun sreće i širok, zrelo voće, dobre i prelijepe žene, mnogi 
ukrasi, vječito boravište, mnoštvo blagodati, visoke, začuđujuće i ukrašene kuće." 

Ashabi su upitali Allahovog Poslanika, s.a.v.s., od čega je 
Džennet izgrađen, a on ga je opisao na čudesan način i rekao: 
"Neke su cigle od zlata a neke od srebra, njegova je ilovača od 

mirišljivog miška, njegov je šljunak od skupocjenog kamena i 
bisera, a njegova zemlja je od šafrana. Ko u njega uđe postat će 
bogat i nikada neće osiromašiti, u njemu će vječno boraviti i neće 
umrijeti, njegova odjeća nikad neće ostarjeti i njegova će mladost 
trajati vječno." Uzvišeni Allah govori isdnu kada kaže: "! kud god 
pogledaš, vidjet ćeš udobnost i carstvo prostrano" (El-lnsan, 20). 

Džcnetske blagodati koje nam je Allah sakrio velike su stvari 
koje um ne doseže i čija kakvoća nije poznata: "I niko ne zna kakve ih, 
kao nagrada za ono što su činili, skrivene radosti čekaju" (Es-Sedžde, 1 7). Također, 
prenosi Ebu Hurejra, r.a., da je Muhammed, s.a.v.s., rekao: "Allah 
je rekao: 'Pripremio sam Mojim dobrim robovima (u Džennetu) ono što oko nije 
vidjelo, uho nije čulo i ljudsko srce nije zamislilo'. Proučite ako hoćete: 'I niko 
ne zna kakve ih, kao nagrada za ono što su činili, skrivene radosti čekaju" 1 (Es- 
Sedžde, 17). Prenosi Muslim od Sehla ibn Sa'da es-Sa'idijj da je rekao: 
"Prisustvovao sam jednoj sjedeljki Allahovog Poslanika, s.a.v.s., 
na kojoj je on opisao Džennet a na kraju svog govora Poslanik, 
s.a.v.s., reče: 'U njemu je ono što oko vidjelo nije, niti je uho čulo, 
niti srce može zamisliti 1 , a zatim je kazao ajet: 'I niko ne zna kakve ih, 
kao nagrada za ono što su činili, skrivene radosti čekaju"' (Es-Sedžde, 17). 

DRUGA TACKA 



DžliMiTSKA VRATA 

Džennet ima vrata kroz koja će ulaziti vjernici i meleki: "Edenski 
vrtovi, čije će kapije biti za njih otvorene" (Sad, 50). "Mir neka je vama, zato što 
ste trpjeli, a divno li je najljepše prebivalište!" (Er-Rad, 24). Uzvišeni Allah 
obavijestio nas je da će se ta vrata otvarati vjernicima kada se 

približe njima, a meleki će ih pozdravljati selamom: "I kad do njega 
dodu, a kapije njegove već širom otvorene, čuvari njegovi će im reći: "Mir vama, od 
grijeha ste čisti, zato uđite u nj, u njemu ćete vječno boraviti!" (Ez-Zumer, 73). 

Broj dženetskih vrata jeste osam, jedna od njih zovu se "Babu 
Rejjan - Vrata Rejjan", a ona su namijenjena za postače. Prenose 
Buhari i Muslim od Sehla ibn Sada, r.a., da je Muhammed, s.a.v.s., 
rekao: "Džennet ima osam vrata, jedna od njih zovu se Er-Rejjan, 
kroz njih ulaze samo postaći. A kada oni uđu, ona će se zatvoriti i 
niko drugi neće ući kroz nju." 

Jedna dženetska vrata su za one koji pored farza često obavljaju 
nafila-namaze, jedna su za one koji dijele milostinju, jedna su za 
mudžahide itd. Kako prenose Buhari i Muslim od Ebu Hurejre, 
r.a., da je Muhammed, s.a.v.s., rekao: "Onaj koji udjeljuje dvije 
vrste imetka na AUahovom putu bit će pozvan na sva vrata 
Dženneta, a on ima osam vrata. Onaj koji bude obavljao namaz 
bit će pozvan na vrata namaza, oni koji udjeljuju bit će pozvani na 
vrata sadake, mudžahidi će biti pozvani na vrata džihada a postači 

će biti pozvani na vrata posta." 

Ebu Bekr, r.a., rekao je: "Vallahi nema štete s bilo kojih bude 
pozvan, a da li će neko, o Allahov Poslaniče, biti pozvan na sva 
vrata?" Odgovorio je: "Da, i nadam se da ćeš ti biti jedan od 
njih." 

Ebu Bekr, r.a., mislio je na osobe koje imaju sve osobine koje 
su spomenute u hadisu, tako da će biti pozvani na sva vrata. 

Poslanik, s.a.v.s., obavijestio nas je da će onaj koji udjeljuje dvije 
vrste imetka na AUahovom putu biti pozvan na sva vrata. Također, 
obavijestio nas je da: "onaj koji lijepo uzme abdest, zatim uperi 
pogled u nebo i kaže: 'Ešhedu en la ilahe illallahu vahdehu la šerike lehu, 
ve ešhedu enne Muhammeden abduhu ve resuluhu', otvorit će mu se osam 
dženetskih vrata i ući će kroz koja hoće od njih" (Muslim i Imam 
Ahmed od Omera ibn Hattaba). 

Također, Allahov Poslanik, s.a.v.s., obavijestio nas je da je 
Uzvišeni Allah pripremio posebna vrata Dženneta za one koji će 
ući u njega bez polaganja računa, a to su desna vrata Dženneta. 
Prenosi Ebu Hurejre, r.a., da je Muhammed, s.a.v.s., u hadisu u 
kojem se govori o šefaatu, rekao: "Allah će reći: O Muhammede, 
uvedi iz tvog ummeta one koji neće polagati raćun kroz desna 
(dženetska) vrata, oni će učestvovati sa ulaskom na svim vratima 
sa ostalim stanovnicima dženeta". U hadisu je kasnije spomenuo 
širinu dženetskih vrata, a ta širina približna je razdaljini između 
Mekke i Hedžera ili Mekke i Basre (u Iraku). U tom hadisu rekao 
je i: "Kunem se Onim u Čijoj je ruci Muhammedova duša, da je 
razdaljina između dvoja dženetska vrata, ili između dva dovratka 
koliko je između Mekke i Hedžera, ili između Mekke i Basre." 

Muhammed, s.a.v.s., obavijestio nas je da se dženetska vrata 
otvaraju u ramazanu, kako prenose Buhari, Muslim i Imam Ahmed 
od Ebu Hurejre, r.a., da je rekao: "Kada nastupi mjesec ramazan, 
otvaraju se vrata nebesa", a u drugom predanju: "otvaraju se 
dženetska vrata, a zatvaraju se džehenemska vrata". 

U nekoliko hadisa spominje se da je širina između dvoja 
dženetska vrata koliko je putovanje četrdeset godina. Prenose 
Imam Ahmed i Ebu Neim od Hakima ibn Muavije, r.a., a on od 
svog oca, da je Muhammed, s.a.v.s., rekao: "Između dvoja vrata 
Dženneta je koliko putovanje četrdeset godina. Doći će dan kada 
će se ona napuniti." Isti hadis prenosi se i od Utbe ibn Gazevana, 
r.a., i Abdullaha ibn Selama, r.a. 1 



1 Za više informacija pogledati "« » . >. .n U i^u-Vl ...i ... " D tl šcjha Nasiruddi 
el-Albanija 4/273. 

Dhkeuže (stepeni) Dženneta 

Dokazi da u Džennetu i među njegovim 
stanovnicima ima raznih deredža (stepena) 

Džennet ima razne deredže (stepene) i njegovi stanovnici vrednuju 
se prema mjestu u kojem se nalaze. Uzvišeni Allah kaže: "A one koji 
pred Njega iziđu kao vjernici, a koji su dobra djela činili - njih sve čekaju visoki 

stepeni" (Ta-Ha, 75). 

Ovu stvar je lijepo objasnio šejhu-l-islam Ibn Tejmijja, koji je 

rekao: "Džennet ima više deredža koje se u mnogo čemu razlikuju, 
a Allahovi bogobojazni i voljeni robovi bit će u njima prema 
njihovom stepenu bogobojaznosti i vjerovanja." 

Uzvišeni Allah kaže: "Onome ko želi ovaj svijet, Mi mu brzo dajemo što 
hoćemo i kome hoćemo, ali ćemo mu poslije Džehennem pripremiti, u kome će se 
osramoćen i odbačen peći. A onaj koji želi onaj svijet i trudi se da ga zasluži, a 
vjernik je, trud će mu hvale vrijedan biti. Svima njima, ijednima i drugima, dajemo 
darove Gospodara tvoga; a darovi Gospodara tvoga nisu nikome zabranjeni. Gledaj 
kako jednima dajemo prednost nad drugima; a na onom svijetu razlika u stepenima i 
prednostima bit će, doista, veća" (El-Isra, 18-21). 

Uzvišeni Allah objasnio nam je u ovim ajetima da On poklanja 
kome hoće blagodati dunjaluka a kome hoće blagodati ahireta, a 
njegove blagodati nisu posebne samo za nevjernike ili vjernike, 
zatim nam je objasnio kako će se ljudi na budućem svijetu 
razlikovati po deredži ili mjestu mnogo više nego što se razlikuju 
na ovom svijetu. Čak će i poslanici biti na različitim mjestima na 
budućem svijetu, kako Uzvišeni kaže: "Neke od tih poslanika odlikovali 
smo više nego druge. S nekima od njih Allah je govorio, a neke je za više stepeni 
uzdigao. A Isau, sinu Merjeminu, jasne smo dokaze dali i Džibrilom ga podržali" 
(El-Bekare, 253); "Mi smo jedne vjerovjesnike nad drugima odlikovali, a Davudu 
smo Zebur dali" (El-Isra, 55). 

Prenosi Muslim od Ebu Hurejre, r.a., da je Muhammed, s.a.v.s., 
rekao: "Jak vjernik je bolji i voljeniji kod Allaha od slabog vjernika, 
iako u obojici ima hajra. Idi za onim što ti čini hajr, traži pomoć od 
Allaha i nemoj slabiti, a ako te neko zlo pogodi, nemoj reći: kada bih 
uradio ovako, bilo bi ovako, već reci: Allah je tako odredio i uradio 
kako želi, zato što riječ leu (kada bi) otvara šejtanu vrata." Prenose 
Buhari i Muslim od Ebu Hurejre i Amra ibnul-Asa, radijallahu 
anhuma, da je Muhammed, s.a.v.s., rekao: "Kad se mudžtehid trudi 
(da nade odgovor za neko pitanje) i pogodi, ima dvije nagrade, a 
ako se trudi i pogriješi, ima samo jednu nagradu." 

Uzvišeni Allah kaže: 

"Nisu jednaki među vama koji su davali priloge prije pobjede i lično se borili - 
oni su na višem stupnju od onih koji su poslije davali priloge i lično se borili, a Allah 
svima obećava nagradu najljepšu" (El-Hadid, 10); 

"Vjernici koji se ne bore - osim onih koji su za borbu nesposobni - nisu jednaki 
onima koji se na Allahovu putu bore imecima svojim i životima svojim. One koji se 
budu borili ulažući imetke svoje i živote svoje Allah će odlikovati čitavim stepenom nad 
onima koji se ne budu borili, i On svima obećava lijepu nagradu. Allah će borcima, a 
ne onima koji se ne bore, dati veliku nagradu; počasti od Sebe i oprost i milost. Allah 
prašta i samilostan je" (En-Nisa, 95-96); 

"Zar smatrale daje onaj koji hodočasnike vodom napaja i koji vodi brigu o časnom 
hramu ravan onome koji u Allaha i u onaj svijet vjeruje i koji se na Allahovu putu bori? 
Nisu oni jednaki pred Allahom. A Allah neće ukazati na Pravi put onima koji sami 
sebi nepravdu čine. U većoj su časti kod Allaha oni koji vjeruju i koji se iseljavaju i 
koji se bore na Allahovu putu zalažući imetke svoje i živote svoje; oni će postići što 
žele. Gospodar njihov im šalje radosne vijesti da će im milostiv i blagonaklon biti i da 
će ih u dženetske bašče uvesti, u kojima će neprekidno uživati; vječno i zauvijek će u 
njima boraviti. Uistinu, u Allaha je nagrada velika" (Et-Tevbe, 19-22); 

"... i Allah će na visoke stepene uzdignuti one među vama koji vjeruju i kojima 
je dato znanje. - A Allah dobro zna ono što radite" (El-Mudžadele, 11). 

Prenosi Buhari od Ebu Hurejre, r.a., da je Muhammed, s.a.v.s., 
rekao: "Onaj koji bude vjerovao u Allaha i Njegovog Poslanika, 
klanjao namaz i postio mjesec Ramazan, Allah će ga uvesti u 
Džennet, bez obzira da li je ratovao na Allahovom putu ili je ostao 

u mjestu gdje se rodio." Ashabi su pitali: "O Allahov Poslaniče, 
da li da obrađujemo ljude ovim?" Odgovorio je: "U Džennetu 
je sto deredža koje je Allah pripremio za mudžahide (ratnike) na 
Allahovom putu, između dvije od njih je koliko između nebesa i 
Zemlje. Pa, kada molite Allaha, molite ga za Firdevs, zato što je to 
sredina Dženneta i najuzvišenije mjesto", i čini mi se da je rekao: 
"iznad njega je Arš Milostivoga (Uzvišenog Allaha) i iz njega izviru 
dženetske rijeke". Također, prenosi Buhari od Enesa, r.a., da je 
majka Harisa, r.a., došla kod Poslanika, s.a.v.s., nakon što je pao 
kao šehid u Bici na Bedru, i rekla: "Allahov Poslanice, ti znaš koje 
je mjesto Harisa u mom srcu, ako je on u Džennetu, neću za njim 
plakati, a ako nije, vidjet ćeš šta ću uraditi (ovo je rekla plačući)." 
On je rekao: "Zar ima samo jedan Džennet? Dženneta ima puno, 
a on (Haris) je u najuzvišenijem Firdevsu." 

Allahov Poslanik, s.a.v.s., objasnio je da su stanovnici Dženneta 
na različitim stepenima u njemu. Prenose Buhari i Muslim od Ebu 
Seid el-Hudrijja, r.a., da je Muhammed, s.a.v.s., rekao: "Stanovnici 
Dženneta gledat će stanovnike u sobama iznad njih onako kako 
se u daljini vidi zvijezda danica na horizontu od istoka do zapada, 
zbog njihove razlike." Ashabi su pitali: "Allahov Poslaniče, da li su 
to stepeni Poslanika koje neće postići niko osim njih?" Odgovorio 
je: "Ne, kunem se Onim u Čijoj je ruci moja duša, tu ima i ljudi koji 
su vjerovali u Allaha i poslanike." Prenose Imam Ahmed, Tirmizi, 
Ibn Madža i Ibn Hibban od Ebu Seida, r.a., da je Muhammed, 
s.a.v.s., rekao: "Stanovnici najviših stepena (u Džennetu) gledat 
će one koji su ispod njih onako kako vidite zvijezdu Danicu na 
nebeskom horizontu. Ebu Bekr i Omer su od njih, koliko su oni 
dobri." Kurtubi je rekao: "Znaj da su te sobe različite u visini i 
opisu prema razlici djela njihovih stanovnika, neke od njih će biri 
visoćije od ostalih..., a njegove riječi: "Kunem se Onim u Čijoj je 
ruci moja duša, tu ima i ljudi koji su vjerovali u Allaha i poslanike", 
u njima Allahov Poslanik, s.a.v.s., nije spomenuo djela, već samo 

iman i vjerovanje u poslanike, a od toga se može razumjeti da 
je mislio na potpun iman i potpuno vjerovanje u poslanike bez 
ikakve sumnje ili pitanja. Kako će oni drukčije stići do visokih 
mjesta osim imanom i vjerovanjem u poslanike, što je ljudima 
opća stvar? Kada bi bilo tako, svi koji vjeruju da je Bog Jedan, bili 
bi na visokim mjestima, a to je nemoguće zato što Allah kaže: "... 
oni će biti, za ono što su trpjeli, odajama dženetskim nagrađeni..." (El-Furkan, 
75). Dakle, ovdje Allah potencira da su oni postigli visoka mjesta 
zato što su strpljivo obavljali AUahova naređenja i udaljavali od 
Njegovih zabrana u ratu koji su vodili u ime Allaha. 

U drugom ajetu, Uzvišeni Allah kaže: "Ni bogatstva vaša ni djeca vaša 
neće vas učiniti Nama bliskim; samo one koji budu vjerovali i dobra djela činili čeka 
višestruka nagrada za ono što su radili, i oni će u visokim odajama biti sigurni" (Es- 
Sebe', 37). Na ovom mjestu spomenuto je da se te sobe i mjesta ne 
postižu imetkom i djecom, već vjerovanjem i dobrim djelima. Zog 
toga će imati različita mjesta od drugih. 

Stanovnici visokih mjesta imat će puno veće blagodati od onih 
koji budu ispod njih. Allah spominje da je, onima koji Ga se budu 
bojali, pripremio dva perivoja: "A za onoga koji se stajanja pred Gospodarem 
svojim bojao, bit će dva perivoja" (Er-Rahman, 46). Nakon opisivanja rekao 
je: "Osim ta dva, bit će još dva neznatnija perivoja" (Er-Rahman, 62), tj. na 
nižim mjestima i stepenima od prva dva perivoja. Onaj koji bude 
promatrao karakteristike dva perivoja koji su kasnije spomenuti, 
primijetit će da su oni manje vrijednosti od prva dva. Prva dva su 
za "bliske" ili "lil mukarrebine", a druga dva su za "desne stanovnike" 
ili "ashabul jemin", kako su rekli Ibn Abbas i Ebu Musa el-Ešari, 
radijallahu anhuma. Kurtubi veli: "Nakon što je opisao oba 
perivoja, pokazao je razliku između njih. Za prve je rekao: "... u 
kojima će biti dva izvora koja će teći" (Er-Rahman, 50), a za druge: "Sa izvorima 
koji prskaju..." (Er-Rahman, 66). To znači da posljednja dva nisu kao 
prva dva koja teku, zato što prskanje nije isto što i tok. Zatim, za 
prve je rekao: "U njima će od svakog voća po dvije vrste bili" (Er-Rahman, 52), 

poznatog i nepoznatog, svježeg i suhog, dao im je opće značenje 
i nije ih odredio, a za druga dva je rekao: "U njima će biti voća i palmi i 
šipaka" (Er-Rahman, 68), ali ovdje nije spomenuto da ima dvije vrste 
svakog voća. Zatim, za prve je rekao: "Naslonjeni na posteljama čije će 
postave od kadife biti, a plodovi u oba perivoja nadohvat ruke će stajati" (Er-Rahman, 
54), a za druga dva je rekao: "Oni će biti naslonjeni na uzglavlja zelena, 
prekrivena ćilimima čarobnim i prekrasnim" (Er-Rahman, 76). Nema sumnje 
da je kadifa bolja od čarobnih čilima i da su postelje s naslanjanjem 
bolje od zelenih uzglavlja. Dalje, opisujući dženetske hurije, za 
prve je rekao: "U njima će biti ljepotica naravi divnih" (Er-Rahman, 70). Svako 
dobro nije isto kao ljepota dževahira i dijamanata. Zatim, za prve je 
rekao: ". . .puna stabala granatih" (Er-Rahman, 48), a za druga dva je rekao: 
"(Bit će još dva neznatnija perivoja) ... modrozelena" (Er-Rahman, 64). Dakle, 
prve je opisao da su pune granatih stabala, a druge zelenilom." 

Prenose Buhari i Muslim od Ebu Musaa el-Ešarija, r.a., da 
je Muhammed, s.a.v.s., rekao: "To su dva perivoja od srebra, 
posuđe u njemu je od srebra i sve ostalo u njemu je od srebra, 
i dva perivoja od zlata, posuđe u njemu je od zlata i sve ostalo u 
njemu je od zlata, a između njih i pogleda njihovog Gospodara 
nema nikakvih prepreka osim zastor preko Njegovog Lica (rida'ul 
kibrija'i vedžhihi) u Dženneru-l-Adnu." U Tirmizijevom predanju 
stoji: "U Džennetu ima dva perivoja od srebra..." i naveo je ovaj 
hadis. 

Uzvišeni Allah spomenuo je da će najbolji piti iz čaša koje 
će imati miris kafura: "Čestiti će iz pehara piti kamforom začinjeno piće" 
(El-lnsan, 5). Na drugom mjestu spominje se: "U njemu će iz čaše piće 
zendžebilom začinjeno piti" (El-lnsan, 17). Kako vidimo, a Allah najbolje 
zna, ovo piće je za "desne stanovnike", a u drugom ajetu kaže se: 
"... pomiješano s vodom iz Tesnima će biti; s izvora iz kojeg će Allahu bliski piti" 
(El-Mutaffifin, 27-28). Dakle, desni stanovnici će piti piće pomiješano s 
vodom Tesnima, to je izvor u Džennetu, a bliski će piti iz Tesnima 
bez ikakvog miješanja. 

Dženetlije najvećeg i najnižeg stepena (deredže) 

Prenosi Muslim od El-Mugire ibn Šu'be, r.a., da je Muhammed, 
s.a.v.s., rekao: "Musa je pitao svog Gospodara: 'Ko su stanovnici 
najnižeg stepena Dženneta?' On mu je odgovorio: 'To su ljudi koji 
će doći nakon što dženetlije uđu u D^ennet, i njima će biti rećeno: Uđi u 
Dfennet'. On će reći: 'Gospodaru moj, kako da uđem kada su svi ^au^eli 
svoja mjesta i stvari u njemu?' Bit će mu rečeno: T>a li ćeš hiti zadovoljan 
ukoliko budeš imao koliko jedan vladar od dunjalučkih vladara?' Odgovorit 
će: 'Bit ću zadovoljan, Gospodaru moj'. On (Allab) će mu reći: Ti imaš 
koliko je imao taj (vladar), taj taj taj i taj'. Kod petog on će reći: 'Zadovoljan 
sam, Gospodaru moj'. Bit će mu rečeno: Ti ćeš imati desetestruko od toga i u 
njemu ima šta god duša pojeli i šta oko pogleda'. Reći će: 'Zadovoljan sam, 
Gospodaru moj\ 1 * J 'VTOMipfe 'fto ,,sr 

Rekao je (Musa):' Gospodaru, kakvo će biti stanje onih koji će 
biti na najvisočijim stepenima u njemu?' Odgovorio je: 'To su oni 
koje sam Ja volio, njihovu plemenitost sam Mojom Rukom usadio u njih i 
udario joj pečat (sp njih.) U njemu će biti ono što oko nije vidjelo, uho nije 
čulo i ljudsko srce nije osjetilo. Rekao je (Muhammed, sallallahu alejhi 
ve sellem): istinitost ovog nalazi se u Allahovoj knjizi (Kur'anu): 
'I niko ne zna kakve ih, kao nagrada za ono što su činili, skrivene radosti čekaju" 
(Es-Sedžđe, 17). 

Najviši stepen Dženneta - El-Mekamu-I-Mahmud 

Najviši stepen Dženneta, koji se naziva el-vesiletu (posredništvo), 
postići će samo jedan čovjek. Njega će postići (ako Bog da) 
odabrani poslanik i najodabranije od svih stvorenja, Muhammed, 
s.a.v.s. Ibn Kesir je u svojoj knjizi En-Nihaje rekao: "Spominjanje 
najvišeg stepena Dženneta, ili el-vesileta, a to je mjesto Allahovog 
Poslanika, s.a.v.s., zatim je spomenuo Buharijevo predanje od 
Džabira ibn Abdullaha, r.a., da je Muhammed, s.a.v.s., rekao: 
"Kada se čuje ezan, onaj koji izgovori: Allahumme rabbe hazihi 
daVeti tammeti, ves salatil kaime, ati Muhammedenil vesilete vel 

fadilete, veb'ashu mekamen mahmudenillezi ve'adtehu - Molim te 
Bože ovog potpunog poziva i namaza na koji se poziva, da podariš 
Muhammedu 'vesilu' (visoko mjesto, posredništvo) i fadilet 
(vrijednost) i da ga uzdigneš na visoko mjesto koje si mu obećao 
— za njega će biti posredovano na Sudnjem danu." 

Zatim je spomenuo Muslimovo predanje od Amra ibn Asa, 
r.a., da je Muhammed, s.a.v.s., rekao: "Kada čujete mujezina, 
ponavljajte ono što on izgovara, zatim donesite salavat na mene 
(molite se za mene riječima: Allahumme salli ala Muhammedin 
ve ala ali Muhammed), zato što onaj koji se bude molio za mene 
jednom, Allah će mu vratiti desetestruko, zatim tražite za mene 
'vesilu' (visoko mjesto, posredništvo), zato što onaj koji bude 
molio AUaha da mi podari vesilu, za njega će biti posredovano." 

Ashabi su upitali Poslanika, s.a.v.s.: "Šta je 'el-vesileh'?" On je 
odgovorio: "To je mjesto najvišeg stepena u Džennetu, i njega 
neće dostići niko osim jedne osobe, i nadam se da ću to biti ja". 
(Prenosi Ahmed od Ebu Hurejre). Također, Imam Ahmed prenosi 
od Ebu Seida, r.a., da je Muhammed, s.a.v.s., rekao: "El-vesileh je 
mjesto kod AUaha i nema većeg mjesta od toga, molite Allaha da 
ga podari meni." 

Osobe koje će dobiti visoka mjesta 

Od onih koji će dobiti visoka mjesta u Džennetu jesu šehidi - borci 
na Allahovom putu, a najbolji među šehidima bit će oni koji budu 
ratovali u prvim redovima, koji se nisu okretali (bježali) sve dok 
nisu bili ubijeni. Prenose Imam Ahmed i Et-Taberani od Neima ibn 
Hemmara, r.a., da je Muhammed, s.a.v.s., rekao: 'Najbolji šehidi jesu 
oni koji ratuju u prvim redovima, ne okreću svoja lica sve dok ne budu 
ubijeni. Takvi će biti u najvećim sobama (stepenima) u Džennetu, 
njihov Gospodar njima će se nasmješiti, a kada se tvoj Gospodar 
nekome bude nasmiješio, za takve više neće biti obračuna." 

Poziciju ratnika na Allahovom putu imat će i oni koji brinu o 
udovicama i siromasima. Prenosi Muslim od Ebu Hurejre, r.a., 
da je Muharnmed, s.a.v.s., rekao: "Onaj koji brine o udovicama i 
siromasima (miskinima), isti je kao onaj koji ratuje na Allahovom 
putu", mislim da je, također, rekao: "i kao onaj koji klanja bez 
prekida i posti svaki dan." 

Pozicija onih koji brinu o jetimima bliža je poziciji Poslanika, 
s.a.v.s. Prenosi Muslim od Ebu Hurejre, r.a., da je Muharnmed, 
s.a.v.s., rekao: "Brižnik jetima, koji uzme sebi dužnost da o njemu 
brine ili ga ostavi da neko drugi o njemu brine, ja i takav bit ćemo 
u Džennetu kao ova dva (spojio je kažiprst i srednji prst)." 

Ponekad će Uzvišeni Allah uzdići poziciju roditelja zbog dova 
njihove djece. Prenosi Imam Ahmed od Ebu Hurejre, r.a., da je 
Muharnmed, s.a.v.s., rekao: "Allah će uzdići neke dobre ljude u 
Džennetu, a oni će pitati: 'Odakle ovo?' Allah će mu odgovoriti: 
'Ovo je v$og dove tvog djeteta'." Ovaj hadis potvrđuje Muslimovo 
predanje od Ebu Hurejre, r.a., da je Muharnmed, s.a.v.s., rekao: 
"Kada umre Ademov sin, prestaju mu sva djela osim ova tri: trajna 
sadaka, nauka koja je korisna i dobro dijete koje će se moliti za 
njega (umrlog)." 



ČETVRTA Tfl^Kfl 



Zemlja u Džennetu 

Prenose Buhari i Muslim od Enesa ibn Malika, on od Ebu Zerra, 
radijallahu anhuma, da je Muharnmed, s.a.v.s., u hadisu o Miradžu 
(kada se Muharnmed, sallaliahu alejhi ve sellem, uzdigao iznad 
sedam nebesa i kada je vidio Džennet i Džehennem) rekao: "... 

zatim su me odveli u Džennet, a tamo je bilo velikih stijena od 
dragog kamena i njegova je zemlja bila od miška." 

Prenose Imam Ahmed i Muslim od Ebu Seida, r.a., da je Ibn 
Sajjad pitao Allahovog Poslanika, s.a.v.s., za zemlju Dženneta, a 
on mu je odgovorio: "Ona je kao bijelo brašno, čisti misk (jak 
miris)." Prenosi Imam Ahmed od Džabira ibn Abdullaha, r.a., da 
je rekao: "Muharnmed, s.a.v.s., rekao je: 'Hljeb je dragi kamen'." 
Prenose Imam Ahmed, Tirmizi i Darimi od Ebu Hurejre, r.a., 
da je rekao: "Rekao sam: 4 0 Allahov Poslanice, od čega su sva 
stvorenja stvorena?' Odgovorio je: 'Od vode'. Zatim smo pitali: 
'Od čega su dženetski domovi?' Rekao je: 'Jedna cigla od zlata, 
druga od srebra, njegova ilovača je od mirišljivog miška, a njegov 
pijesak je od dragog kamenja i dijamanata, njegova je zemlja od 
šafrana; onaj koji u njega uđe postat će bogat i nikada neće biti 
siromašan, živjet će zauvijek i neće umrijeti, njegova odjeća neće 
stariti i bit će vječno mlad'." 

PFTA TAČKA 



DŽENETSKE RIJEKE 

Uzvišeni Allah kazuje nam da u Džennetu teku rijeke: 

"A one koji vjeruju i dobra djela čine obraduj dženetskim baščama kroz koje će 
rijeke teći. . * (EI-Bekare, 25), a na drugom mjestu spominje se da rijeke 
teku ispod njih: "... čekaju sigurno edenski vrtovi, kroz koje će rijeke teći. . ." 
(El-Kehf, 31). 

Muharnmed, s.a.v.s., govorio nam je veoma jasno o dženetskim 
rijekama u hadisu o Miradžu: "Tamo (iznad sedam nebesa, kod 
Sidretu-l-Muntehaa) vidio sam četiri rijeke koje su izvirale iz 

njegove sredine (Sidretu-l-Muntehaa), dvije su bile jasne a dvije 
su bile skrivene. Pitao sam: 'O Džibrile, koje su ovo rijeke?' 
Odgovorio je: 'Dvije rijeke su skrivene dženetske rijeke, a ostale 
dvije su Nil i Eufrat'." 

Prenosi Bunari od Enesa ibn Malika, r.a., da je Muhammed, 
s.a.v.s., rekao: "Prikazan mi je Sidretu-l-Munteha. Tamo sam vidio 
četiri rijeke: dvije jasne i dvije skrivene, one jasne bile su Nil i 
Eufrat, a ostale dvije bile su dženetske rijeke." 

Prenosi Muslim od Ebu Hurejre, r.a., da je Muhammed, s.a.v.s., 
rekao: "Sihan, Džihan, Eufrat i Nil, sve su Dženetske rijeke." 

Nasiruddin el-Albani, r.a., rekao je: "Možda je cilj spominjanja 
ovih dženetskih rijeka to da je njihova osnova iz Dženneta, isto 
kao što je osnova čovjeka dženetska. Dakle, ovo nije suprotno 
onome što vidimo kako ove rijeke teku od njihovih poznatih 
izvora na Zemlji. Ukoliko je objašnjenje hadisa ovo, onda je hadis 
jedna od tajnosti u koje treba vjerovati i prepustiti Onome koji nas 
je o njima obavijestio." 

El-Karijj je rekao: "Ove četiri rijeke nazvane su dženetskim 
zbog njihove bistrine i pitkosti, i zato što sadrže u sebi Božiju 
blagodat, a poslanici su na njima pili vodu. 

Rijeka Kevser je dženetska rijeka. To je rijeka koju je Uzvišeni 
Allah podario Muhammedu, s.a.v.s.: "Mi srao li (Muhammede), 
uistinu, dali Kevser" (EI-Kevser, 1). 

Muhammed, s.a.v.s., nju je vidio i o njoj nam je govorio. 
Prenosi Buhari od Enesa ibn Malika, r.a, da je rekao: "Dok sam 
hodao kroz Džennet, vidio sam jednu rijeku čiji su bregovi bili 
kupole od suhog dragog kamenja. Pitao sam: 'Šta je ovo Džibrile?' 
Odgovorio je: 'Ovo je Kevser koji ti je tvoj Gospodar podario'. 
Šta da vidiš, zemlja je u njemu bila od mirišljivog miška." 

Ibn Abbas, r.a., na ovaj način je komentirao Kevser: "To su 
najveće blagodati koje je Allah podario Svom Poslaniku, s.a.v.s." 
Ebu Bišr rekao je prenosiocu prethodno navedenog komentara 

Ibn Abbasa, Seidu ibn Džubejru, r.a.: "Neki ljudi misle da je 
Kevser dženetska rijeka", a Seid mu je rekao: "Rijeka koja je u 
Džennetu je jedno od dobara koje je njemu Allah podario." 

Ibn Kesir sabrao je hadise u kojima nas Poslanik, s.a.v.s., 
obavještava o Kevseru. Među tim hadisima jeste i Muslimovo 
predanje od Enesa, r.a., zato što, kada je objavljen ajet "Mi smo ti 
(Muhammede), uistinu, dali Kevser", on je rekao: "Da li znate šta je 
Kevser?" Odgovorili su: "Allah i Njegov Poslanik najbolje znaju." 
Rekao je: "To je jedna rijeka koju mi je Uzvišeni Allah obećao, ne 
uzimajući u obzir puno ostalih dobara." 

U jednom predanju Imama Ahmeda od Enesa r.a. prenosi se da 
je Muhammed, s.a.v.s., rekao: "To je jedna rijeka u Džennetu koju 
mi je Allah podario, zemlja u njemu je od miška, voda u njemu je 
bjelja od mlijeka i slađa od meda, u njemu ima ptica čiji su vratovi 

Ibn Kesir je spomenuo još puno drugih predanja povezanih 
s ovom temom, a opširnije o tome može se pronaći u njegovoj 
knjizi En-Nihaje, 2 (246). 

Dženetske rijeke ne sastoje se samo od vode, neke od njih su 
od mlijeka, neke od vina i neke od čistog meda. 

Uzvišeni Allah kaže: 

"Zar je Džennet, koji je obećan onima koji se Allaha boje - u kome su rijeke od 
vode neustajale i rijeke od mlijeka nepromijenjena okusa, i rijeke od vina, prijatna 
onima koji piju, i rijeke od meda procijeđenog. . ." (Muhammed, 15). 

Prenosi Tirmizi od Hakima ibn Muavije, r.a., da je Muhammed, 
s.a.v.s., rekao: "U Džennetu ima more od meda, more od vina 
(koje ne opija i ima fin okus), more od mlijeka i more od vode, 
zatim se od njih rijeke granaju." 

Dakle, dženetske rijeke izviru iz mora koja je spomenuo 
Muhammed, s.a.v.s. On nas je obavijestio da se jedna rijeka na 
vratima Dženneta naziva Barik (koja obasjava). Sehidi u svom 
životu u berzahu (životu u grobu) nalaze se kod ove rijeke. 

Prenose Imam Ahmed, Taberani i Hakim od Ibn Abbasa, r.a., da 
je Muhammed, s.a.v.s., rekao: "Šehidi se nalaze kod rijeke Barik 
ispred vrata Dženneta, i dolazi im dženetska opskrba ujutro i 
uvečer iz jednog zelenog kubbeta." 

Šesta tačka 



DŽE.VETSKI IZVORI (VRELA) 

U Džennetu ima puno izvora koji su različiti: 

"Oni koji su se Allaha bojali i onog šio im je zabranjeno klonili, oni će u 
dženetskim baščama pored izvora bili" (El-Hidžr, 45); 

"Oni koji su se Allaha bojali bit će među izvorima, u gustim baščama" (El- 
Murselat, 41). 

Opisujući dvije bašče namijenjene za one koji se Njega boje, 
Uzvišeni AUah kaže: 

"... u kojima će bili dva izvora koja će teći" (Er-Rahman, 50). 

Dalje, opisujući druge dvije bašče koje se nalaze ispod hlada 
ranije spomenutih, kaže: 

"S izvorima koji prskaju. . ." (Er-Rahman, 66). 

U Džennetu imaju dva izvora iz kojih piju Allahu bliski, el- 
mukarrebun, njihova je voda čista i nije ni sa čim pomiješana, dok 
će ostali dobri ljudi (koji ne pripadaju u skupinu el-mukarrebuna) 
piti iz iste vode, ali ona će biti pomiješana s nekom drugom 
vodom. 

Prvi izvor je vrelo Kafara. Uzvišeni Allah kaže: 

v 

"Čestiti će iz pehara piti kamforom začinjeno piće; s izvora iz kojeg će samo 
Allahovi štićenici piti, i koji će kuda hoće bez muke razvoditi" (El-lnsan, 5-6). 

Uzvišeni Allah obavještava nas da će oni dobri koji su nazvani 

el-ebrar, piti piće koje je za njih namijenjeno s izvora Kafura, a 
Allahovi bliski robovi (el-mukarrebun) pit će tu čistu vodu, bez 

ikakvog miješanja. 

Drugi izvor je vrelo Tesnima. Uzvišeni Allah kaže: 
"Dobri će, zaista, u nasladama boraviti. S divana gledati; na licima njihovim 
prepoznat ćeš radost sretna života; dat će im se pa će piće zapečaćeno piti; fiji će pečat 
mošus biti - i neka se za to natječu oni koji hoće da se natječu! ftmijesano s vodom iz 
Tesnima će biti; s izvora iz kojeg će Allahu bliski piti" (El-Mutaffifin, 22-28). 

Jedan od dženetskih izvora zove se Selsebil. Uzvišeni Allah 

kaže: 

"U njemu će iz čaše piće inbirom začinjeno piti; s izvora u Džennetu, koji će se 
Selsebil zvati" (El-lnsan, 17-18). 

Možda je ovaj izvor onaj prvi. Allah najbolje zna. 

srnMA TAČKA 



D'ŽENETSKE PALATE I ŠATORI 

Uzvišeni Allah je stanovnicima Dženneta izgradio veoma lijepe 

kuće, kako stoji u ajetu: 

. . i divne dvorove u vrtovima edenskim" (Et-Tevbe, 72). 

Na nekoliko drugih mjesta, Uzvišeni Allah je te kuće nazvao 

gurufat - sobe: 

"1 oni će u visokim odajama biti sigurni" (Es-Sebe, 37). 

O nagradi robova Milostivoga, kaže: 

"Oni će biti, za ono što su trpjeli, odajama dženetskim nagrađeni i u njima će 
pozdravom i blagoslovom biti susretani" (EI-Furkan, 75). 

Opisujući te sobe, kaže: 

"A one koji se Gospodara svoga boje čekaju odaje, sve jedne iznad drugih 
sagrađene, ispred kojih će rijeke teći, • obećanje je Allahovo, a Allah neće obećanje 
prekršiti" (Ez-Zumer, 20). 

Ibn Kesir je rekao: "Uzvišeni Allah obavještava nas da će 
Njegovi sretni robovi imati sobe u Džennetu, a to su visoke palate 
"iznad kojih su izgrađene druge sobe", one su izgrađene jedna iznad 
druge, lijepo su izgrađene, ukrašene i veoma su visoke. Allahov 
Poslanik, s.a.v.s., opisao nam je te palate, kako stoji u predanjima 
Imama Ahmeda i Ibn Hibbana, koji prenose od Ebu Malika el- 
Ešarija i Tirmizija, a oni od Alije, r.a., da je Muhammed, s.a.v.s., 
rekao: "U Džennetu ima soba kojima se njihova vanjska strana 
vidi iznutra i njihova unutrašnja strana vidi izvana, njih je Allah 
pripremio za one koji dijele hranu, govore toplim riječima, uvijek 
poste i klanjaju u noći dok ostali ljudi spavaju." 

Uzvišeni Allah kazuje nam da u Džennetu ima šatora. On kaže: 
"... hurija u šatorima skrivenih" (Er-Rahman, 72). 
Ti šatori su izvanredni, izrađeni su od raznih vrsta dragulja, 
njihova visina je šezdeset milja, a prema nekim predanjima i 
njihova širina dostiže šezdeset milja. Prenosi Buhari od Abdullaha 
ibn Kajsa, r.a., da je Muhammed, s.a.v.s., rekao: "Šator (dženetski) 
je od suhih dragulja, njegova visina je trideset milja i u svakom 
njegovom ćošku za vjernika ima porodica (možda se ovdje misli 
na ženu) koju ostali neće vidjeti", dok u Ebu Imranovom predanju 
stoji da je njihova visina: "... šezdeset milja..." 

Prenosi Muslim od Abdullaha ibn Kajsa, r.a., da je Muhammed, 
s.a.v.s., rekao: "Vjernik će u Džennetu imati šator od suhih dragulja, 
njegova će visina biti šezdeset milja, i u njima će imati porodicu 
(možda se ovdje misli na žene) koje će vjernik posjećivati, a oni se 
neće između sebe vidjeti (vjernici koji će biti u njemu." 

U drugom Muslimovom predanju stoji: "U Džennetu ima 
šatora od suhih dragulja, u svakom njihovom ćošku ima porodica 
(možda se misli na žene), a one se između sebe neće vidjeti, vjernik 
će njih posjećivati." 

Allahov Poslanik, s.a.v.s., opisao nam je neke pojedinosti palata 
njegovih supruga i drugova. Prenose Buhari i Muslim od Ebu Hurejre, 
r.a., da je rekao: "Došao je Džibril, alejhis-selam, kod Muhammeda, 
s.a.v.s., i rekao mu: 'O Allahov Poslanice, Hatidža dolazi s jednom 
posudom u kojoj ima začina i hrane. Kada dođe, poselami je od 
njenog Gospodara i od mene i obraduj je jednom kućom u Džennetu 
koja je od trske i u kojoj neće biti galame niti neugodnosti'." 

Prenose Buhari i Muslim od Džabira, r.a., da je Muhammed, 
s.a.v.s., rekao: "Ušao sam u Dženneti tamo sam vidio Er-Rumesanu, 
Ebu Talhinu ženu, zatim sam čuo kako neko hoda, i pitao sam: 
'Ko je ovo?', a ona je odgovorila: To je Bilal (Poslanikov, s.a.v.s., 
mujezin)'. Zatim sam vidio jednu palatu u čijem dvorištu je bila jedna 
žena, tada sam pitao: 'Za koga je ovo?' Odgovorili su mi: 'Za Omera 
ibnul-Hattaba'. Htio sam da uđem i da je razgledam, ali sam se sjetio 
tvoje ljubomore'. Tada je Omer rekao: 'O Allahov Poslaniče, ti si mi 
kao otac i majka, kako mogu biti ljubomoran na tebe?'" 

Muhammed, s.a.v.s., također nam je objasnio način na koji 
jedan vjernik može dobiti što više kuća u Džennetu. Onaj koji 
bude izgradio jednu džamiju na dunjaluku, Allah će njemu izgraditi 
jednu kuću u Džennetu. Prenosi Imam Ahmed od Ibn Abbasa, r.a., 
da je Muhammed, s.a.v.s., rekao: "Onaj ko izgradi jednu džamiju 
u ime AUaha, makar ona bila koliko i gnijezdo u kojem kanarinac 
nosi jaja, Allah će njemu izgraditi kuću u Džennetu." 

Prenose Buhari i Muslim, Imam Ahmed, Tirmizi i Ibn Madža 
od Osmana, r.a., da je Muhammed, s.a.v.s., rekao: "Onaj koji izgradi 
jednu džamiju i za to ne očekuje ništa drugo osim Allahovo lice, 
On će mu izgraditi u Džennetu sličnu takvoj." 

Prenose Muslim, Imam Ahmed, Ebu Davud, Nesai i Ibn Madža 
od Ummi Habibe, radijallahu anha, da je Muhammed, s.a.v.s., rekao: 
"Onaj ko u toku dana i noći klanja dobrovoljno dvanaest rekata 
(nafile, pored farzova), Allah će mu izgraditi kuću u Džennetu." 

OSMA TAĆKA 



DŽE.VETSKO SVJETLO 

Kurtubi je rekao: "Učenjaci kažu: V Džennetu neće biti 
dana i noći, njegovi će stanovnici biti u vječitom svjetlu, noć će 
se označavati spuštanjem zavjesa i zatvaranjem vrata, a dan će 
se označavati podizanjem zavjesa i otvaranjem vrata*. Ovo je 
spomenuo Ebu Feredž ibnul-Dževzijj." 

"U njima će i ujutro i navečer opskrbljeni biti. Dat ćemo da takav Džennet 
naslijedi onaj od robova Naših bji se bude grijeha klonio" (Merjem, 62-63). 

Ibn Kesir je u komentaru ajeta rekao: "Ovo znači doba slično 
jutru i večeri, a ne znači da u njemu ima dan i noć, ali prolaskom 
vremena, oni će znati da ima promjena zbog promjena svjetla." 

Ibn Tejmija je o ovoj temi rekao: "U Džennetu nema sunca niti 
mjeseca, dana niti noći, već će se o jutru i večeri znati pojavljivanjem 
jedne svjetlosti sa strane Arša." 

DEVFTA TtElU 



Miris Dženneta 

Džennet ima jak i čist miris koji obuhvata sve njegove strane. 
Taj će miris vjernici osjetiti iz veoma velikih daljina. Prenose Imam 
Ahmed, Nesai, Ibn Madža i Hakim da je Muhammed, s.a.v.s., 
rekao: "Neće osjetiti miris Dženneta onaj koji ubije jednog čovjeka 

od Ehli zimmija (nevjernici kojima je data sigurnost u islamskoj 
državi), a njegov miris dostiže razdaljinu putovanja sedamdeset 
godinV 

Prenose Buhari, Imam Ahmed, Nesai i Ibn Madža od Abdullaha 
ibn Amra, r.a., da je Muhammed, s.a.v.s., rekao: "Neće osjetiti miris 
Dženneta onaj ko ubije čovjeka kojem je data sigurnost, a njegov 
miris dostiže razdaljinu putovanja četrdeset godina." 

DESETA TAČKA 



DŽENETSKA STABLA I VOĆKE 

Dženetska stabla i voćke su različite, mnogobrojne i vječne 

Dženetskih stabla je veoma puno i bit će ih raznih vrsta. 
Uzvišeni Allah obavještava nas da u Džennetu ima hurmi, grožđa, 

nara, stabla lotosa i banane, riječima: 

"A onima bji su se Allaha bojali želje će se ostvarili: bašče i vinogradi ..." 
(En-Nek 31-32); 

"U njima će biti voća i palmi i šipaka" (Er-Rahman, 68); 

"A oni sretni - ko su sretni?! Bit će među lotosovim drvećem bez bodlji; i među 
bananama plodovima nanizanim; i u hladovini prostranoj; pored vode tekuće; i usred 
voća svakovrsnog" (El-Valria, 27-32). 

Ova dženetska stabla koja se spominju u Kur'anu samo su mali 
broj stabala koja se nalaze u Džennetu, i zato je Uzvišeni Allah 
rekao: 

"U njima će od svakog voća po dvije vrste biti" (Er-Rahman, 52). 

Zbog mnogobrojnosti ovih stabala, stanovnici Dženneta od 
njih će birati ona koja požele: 

"U kojima će se odmarati, i raznovrsno voće i piće tražiti" (Sad, 51); 

"... i voćem koje će sami birali" (El-Vakia, 20); 

"Oni koji su se AIlaba bojali bit će među izvorima, u gustim baščama; i među 
voćem koje budu željeli" (El-Murselat, 41-42). 

Općenito možemo reći da u Džennetu ima raznih voćki i 
blagodati svih vrsta koje duša može poželjeti: 

"U njemu će biti sve što duše zažele i cime se oći naslađuju, i u njemu ćete vječno 
boraviti" (Ez-Zuhruf, 71). 

Ibn Kesir izabrao je veoma lijepe riječi kada je opisivao 
izvanrednost dženetskih plodova, rekavši da je Uzvišeni AUah 
učinio da voćke u Džennetu, koje su na ovom dunjaluku imale 
samo trnje i neukusne plodove, imaju plodove veoma lijepog 
okusa, a tih će okusa biti više od sedamdeset i isto toliko različitih 
boja. Tako će biti s plodovima voćki koje su na ovom dunjaluku 
bile samo ukras i koje su imale samo trnje, a kakvi li će biti plodovi 
voćki koje su već imale fin okus kao što su jabuke, hurme, grožđe 
itd? Kakve li će samo biti vrste cvijeća u njemu? Općenito možemo 
reći da u njemu ima ono što oko nikada prije nije vidjelo, uho nije 
čulo i ljudsko srce nije osjetilo. Molimo Allaha da ih okusimo (En- 
Nihajetu 2/262). 

Dženetske voćke uvijek će davati plodove, neće biti kao 
ovodunjalučke voćke koje daju plodove samo u određenim 
vremenskim dobima i sezonama. Njihov okus i plodovi bit će 
vječni: 

"Ovakav Džennet obećan je onima koji se budu Allaha bojali: vrtovi s rijekama, s 

plodovima kojih uvijek ima i s trajnom hladovinom" (Er-Rad, 35); 

"... i usred voća svakovrsnog; kojeg će uvijek imati i koje neće zabranjeno biti" 
(El-Vakia, 33-34). 

Jedna od dženetskih ljepota jeste da kada dženetlije budu okusili 
plodove, učinit će im se sličnim, ali će se njihov okus mijenjati: 

"Svaki put kada im se iz njih da kakav plod, oni će reći: 'Ovo smo i prije jeli 1 , - a 
bit će im davani samo njima slični" (El-Bekare, 25). 

Dženetske voćke su bujne, pune granja i lišća: 

"A za onoga koji se stajanja pred Gospodarem svojim bojao, bit će dva perivoja . . . ; 

Pa, koju blagodat Gospodara svoga poričete?! ... puna stabala granatih..." (Er- 
Rahman, 46-48); 

"Osim ta dva, bit će još dva neznatnija perivoja...; Pa, koju blagodat Gospodara 
svoga poričete?! . . . modrozelena" (Er-Rabman, 62-64). 

Plodovi tih voćki bit će blizu i nisko tako da će stanovnicima 

Dženneta biti na dohvat ruke: 

"Naslonjeni na posteljama čije će postave od kadife biti, a plodovi u oba perivoja 
nadohvat ruke će stajati" (Er-Rahman, 54); 

"... i blizu će im hladovina njegova biti, a plodovi njegovi na dohvat ruke će im 

stajati" (El-Insan, 14). 

Opisujući njihov hlad, Uzvišeni Mah kaže: 
"... i u debelu hladovinu ćemo ih uvesti" (En-Nisa, 57); 
"... i u hladovini prostranoj. . ." (El-Vakia, 30); 

"Oni koji su se Allaha bojali bit će medu izvorima, u gustim baščama" (El- 
Murselat, 41). 



Opis xekih dženetskih stabala 

Muhammed, s.a.v.s., čudesno nam je govorio o nekim 
dženetskim stablima, o ogromnim stvorenjima koje je veoma 
teško ili nemoguće zamisliti. 

Mi ćemo spomenuti samo nekoliko njih: 

1. Stablo u čijoj sjenci konjanik putuje stotinu godina 

To je jedno ogromno stablo čiju veličinu ne poznaje niko osim 
Onoga ko ga je stvorio. Muhammed, s.a.v.s., govorio je o veličini 
tog stabla kazivajući da konjanik koji jaše konja pripremljenog 
za trke najvećom mogućom brzinom, može preći to stablo za 
sto godina. Prenose Buhari i Muslim od Ebu Seida, r.a., da je 
Muhammed, s.a.v.s., rekao: "U Džennetu ima jedno stablo ispod 
kojeg putuje konjanik s jakim razvijenim konjem stotinu godina, i 

ne uspijeva proći njegovu razdaljinu." 

Prenosi Buhari od Ebu Hurejre, r.a., da je Muhammed, s.a.v.s., 
rekao: "U Džennetu ima jedno stablo ispod čije sjenke konjanik 
putuje stotinu godina. Ako hoćete proučite (AUahove riječi: i u 
hladovini prostranoj../" 

Muslim prenosi od Ebu Hurejre i Sehla ibn Sada, radijallahu 
anhuma, da je Muhammed, s.a.v.s., rekao: "U Džennetu ima jedno 
stablo ispod čije sjenke konjanik putuje stotinu godina i ne uspijeva 
ga preći." 

2. Stablo Sidretu-I-Munteha: 

Ovo stablo Uzvišeni Allah spomenuo je u Kur'anu i obavijestio 
nas je da je naš Poslanik, s.a.v.s., kod tog stabla vidio Džibrila u 
onom obliku u kojem ga je AIlah stvorio, i da je Džennet kod 
tog stabla, i da su ga obuhvatile stvari o kojima jedino Allah ima 
znanje: 

"On ga je i drugi put vidio; kod Sidretu-i-Muntehaa; kod kojeg je dženetsko 
prebivalište; kad je Sidru pokrivalo odo stoje pokrivalo; pogled mu nije skrenuo, nije 
prekoračio" (En-Nedžm, 13-17). 

AUahov Poslanik, s.a.v.s., govorio nam je o nekoliko stvari koje 
je vidio kod tog stebla: "... i tada mi je prikazan Sidretu-1-Munteha, 
u njemu su datulina stabla bila nalik tornjevima Hedžra (grad u 
Saudijskoj Arabiji), a njegovo lišće je bilo poput slonovih ušiju. 
Rekao je (Džibril): 'Ovo je Sidretu-1-Munteha\ Tamo sam vidio 
četiri rijeke: dvije su bile skrivene, a dvije jasne. Pitao sam: 'Šta 
je ovo, o Džibrile?' Odgovorio je: 'Dvije skrivene su dženetske 
rijeke, a dvije jasne su Nil i Eufrat'." 

3. Stablo Tuba 

To je jedno ogromno stablo od kojeg se kroji dženetska odjeća. 
Prenose Imam Ahmed, Ibn Džerir u svom Tefsiru i lbn Hibban od 
Ebu Seida el-Hudrijja, r.a., da je Muhammed, s.a.v.s., rekao: "Tuba 
je jedno dženetsko stablo, njegova dužina iznosi stotinu godina a 

odjeća stanovnika Dženneta donosi se s njegovog vrha." 

Dokaz za to da odjeća stanovnika Dženneta izlazi iz dženetskih 
plodova jeste hadis koji prenosi Ahmed u svom Musnedu od 
Abdullaha ibn Umera, r.a., gdje on kaže: "Došao je neki čovjek 
Allahovom Poslaniku, s.a.v.s., i upitao ga: 'O, Allahov Poslaniče, 
obavijesti nas o odjeći stanovnika Dženneta, da li je ona nešto 
stvoreno ili će se siti?' Neki od prisutnih se nasmijaše, pa im 
Allahov Poslanik, s.a.v.s., reće: 'Cemu se smijete, neznalici koji 
je upitao učenog?' Zatim se okrenuo i upitao o onome koji je 
postavio pitanje, i kad mu se ovaj javi, odgovori mu: Ne, već će se 
izdvajati od džennetskih plodova, ovo je ponovio tri puta. 



Najljepše cvijeće Dženneta 

Uzvišeni Allah govori da u Džennetu ima cvijeća: "I ako bude 
jedan od onih koji su AUahu bliski; udobnost i opskrba lijepa i 
dženetske blagodati njemu!" (El-Vakia, 88-89). Allahov Poslanik, 
s.a.v.s., kazao nam je da je najljepše cvijeće u Džennetu cvijet kana. 
Prenosi Taberani vjerodostojnim lancem prenosilaca od Abdullaha 
ibn Amra, r.a., da je Muhammed, s.a.v.s., rekao: "Najljepše cvijeće 
Dženneta je kana." 

Korijenje dženetskih stabala je od zlata 

Jedna od izvanrednih stvari o kojima nas je Allahov Poslanik, 
s.a.v.s., obavijestio jeste da je korijenje dženetskih stabala od zlata. 
Prenose Tirmizi, Ibn Hibban i Bejheki od Ebu Hurejre, r.a., da je 
Muhammed, s.a.v.s., rekao: "Nema nijedno stablo u Džennetu, a 
da njegovo korijenje nije od zlata." 

Kako vjernik može dobiti više stabala u Džennetu? 

Voljenik Uzvišenog Allaha i otac svih poslanika, Ibrahim, 
alejhis-selam, u noći Isre i Miradža zatražio je od Muhammeda, 

s.a.v.s., da poselami svoj ummet i da ih obavijesti o načinu na 
koji mogu dobiti više stabala u Džennetu. Prenosi Tirmizi od 
Abdullaha ibn Mesuda, r.a., da je Muhammed, s.a.v.s., rekao: "Sreo 
sam Ibrahima u noći Israa, a on mi je rekao: 'O Muhamrnede, kaži 
svom ummetu da je dženetska zemlja lijepa, njegova voda je slatka 
i on je prepun stabala, a ta se stabla zasađuju riječima: 'Subhanallahi 
vel bamdu Hlahi ve la ilahe illallahu vallahu ekber'." 

JFRANAF-STA TACKA 



DŽI; NETSKE PTICE I ŽIVOTINJE 



U Džennetu ima životinja i ptica za koje zna samo AUah. 

Opisujući blagodati dženetlija, On kaže: 

"... i mesom ptičijim kakvo budu željeli. U njima će bili i hurije očiju krupnih" 

(El-Vakia, 21-22). 

Prenosi Tirmizi od Enesa, r.a., da je rekao: "Neko je pitao 
Allahovog Poslanika, s.a.v.s., o Kevseru. On je odgovorio: 'Kevser 
je jedna rijeka koju mi je Allah podario (u Džennetu), ona je bjelja 
od mlijeka, slađa od meda i pored nje ima ptica čiji su vratovi kao 
vratovi deva*. Omer je rekao: 'Ovo je jedna blagodat*. Allahov 
Poslanik, s.a.v.s., rekao je: 'Oni koji ih budu jeli bit će više obasipani 

blagodatima od njihV 

Prenose Ebu Neim i Hakim od Abdullaha ibn Mesuda, r.a., 
da je rekao: "Došao je jedan čovjek s vezanom devom i rekao: 'O 
Allahov Poslaniće, ovu devu poklanjam na Allahovom putu'. On 
mu je odgovorio: 'Za nju ćeš imati sedam stotina vezanih deva u 
Džennetu'." 

Prenosi Muslim od Ebu Mesuda el-Ensarija, r.a., da je rekao: 

"Došao je jedan čovjek s vezanom devom i rekao: 'Ovu devu 
poklanjam na Allahovom puru'. Allahov Poslanik, s.a.v.s., rekao mu 
je: 'Za nju ćeš imati sedam stotina vezanih deva na Kijametskom 
danu'." 

IV 

STANOVNICI DŽENNETA 




PRVA TAČKA 



Djela za koja se zaslužuje Džexxet 

Stanovnici Dženneta bit će svi oni koji vjeruju u AUahovu jednoću, 
a svakom onom koji Mu bude pripisivao druga, koji Ga negira ili 
smatra neku osnovu imana neistinitom, bit će zabranjen ulazak u 
Džennet i postat će stanovnik Džehennema. 

Uzvišeni Kur'an na puno mjesta spominje da su stanovnici 
Dženneta vjernici koji su radili dobra djela. Ponekad on detaljizira 
dobra djela čiji počinilac zaslužuje Džennet (Allahovom voljom). 
Uzvišeni kaže: 

"A one koji vjeruju i dobra djela čine obraduj dženetskim baščama kroz koje će 
rijeke leći; svaki put kada im se iz njih da kakav plod, oni će reći: 'Ovo smo i prije 
jeli', - a bit će im davani samo njima slični. U njima će čiste žene imati, i u njima će 
vječno boraviti" (El-Bekare, 25); 

"A one koji vjeruju i čine dobra djela uvest ćemo, sigurno, o dženetske bašće, 
kroz koje će rijeke leći; u njima će vječno i zauvijek ostali, a u njima će čiste žene 
imati, i u debelu hladovinu ćemo ih uvesti" (En-Nisa, 57); 

"One koji vjeruju i čine dobra djela Gospodar njihov će na Pravom putu podržati, 
zato što vjeruju; rijeke će teći ispred njih u džennetima zadovoljstva; molitva njihova 
bit će u njima: 'Hvaljen neka si, Allahu!', pozdrav njihov: 'Mir vama! 1 , a njihova 
posljednja molitva: 'Tebe, Allaha, Gospodara svjetova hvalimo!'" (Junus, 9-10). 

Ponekad se kaže da oni zaslužuju Džennet zbog njihovog 
vjerovanja i pripadnosti islamu (bit će rečeno vjernicima koji su se 
družili u ime Allaha): 

"0 robovi Moji, za vas danas straha neće biti, niti ćete i za čim tugovati; oni koji 
su u ajete Naše vjerovali i poslušni bili; uđite u Džennet, vi i žene vaše, radosni!" 
(Ez-Zuhruf, 68-70). 

Ponekad se kaže da će oni zaraditi Džennet zato što su vjerovali, 
samo zbog Allaha (bili su iskreni u vjeri): 

"A Allahovi iskreni robovi; posebnu će opskrbu imati; razno voće, i bit će 
poštovani; u dženetskim baščama naslada" (Es-Saffat, 40-43). 

Na nekim mjestima spominje se da su zaslužili Džennet zbog 
njihove jake povezanosti s Allahom, njihove nade u Njega i 
obožavanja Njega: 

"U Naše riječi vjeruju samo oni koji, kad se njima opomenu, licem na tle padaju, 
i koji Gospodara svoga veličaju i hvale i koji se ne ohole; bokovi njihovi se postelja 
lišavaju i oni se Gospodaru svome iz straha i želje klanjaju, a dio onog što im Mi 
dajemo udjeljuju. I niko ne zna kakve ih, kao nagrada za ono što su činili, skrivene 
radosti čekaju" (Es-Sedzde, 15-17). 

Među ta djela spadaju i sabur (strpljivost na Allahovom čistom 
putu) i oslanjanje na Allaha: 

"One koji budu vjerovali i dobra djela činili smjesti! ćemo u dženetske odaje, 
ispred kojih će rijeke teći, u njima će vječno boraviti. Kako će divna biti nagrada 
onima koji su se trudili; onima koji su trpjeli i u Gospodara svoga se uzdali!" (El- 
Ankebut, 58-59). 

Od tih djela je istikama (istrajnost i odlučnost na Pravom 
putu): 

"Oni koji govore: 'Naš Gospodar je Allah!' - i istraju na Pravom putu, neka se 
ničega ne boje i ni za čim nek ne tuguju! Oni će stanovnici Dženneta biti, i u njemu će 
vječno boraviti, i to će im biti nagrada za ono što su radili" (El-Ahkaf, 13-14). 

U kategoriju djela koja vode u Džennet jeste i poniznost prema 

Uzvišenom Allahu: 

"Oni koji budu vjerovali i dobra djela činili i koji Gospodaru svome budu odani 

bit će stanovnici Dženneta, u njemu će vječno boraviti" (Hud, 23). 

Među tim djelima jeste i mržnja prema nevjernicima i ne 
uzimanje njih za prijatelje: 

"Ne treba da ljudi koji u Allaha i u onaj svijet vjeruju budu u ljubavi s onima 
koji se Allahu i Poslaniku Njegovu suprotstavljaju, makar im oni bili očevi njihovi, 
ili braća njihova, ili rođaci njihovi. Njima je On u srca njihova vjerovanje usadio i 
svjetlom Svojim ih osnažio, i On će ih uvesti u dženetske bašče kroz koje će rijeke 
teći, da u njima vječno ostanu. Allah je njima zadovoljan, a i oni će biti zadovoljni 
Njime. Oni su na Allahovoj strani, a oni na Allahovoj strani sigurno će uspjeti" (El- 
Mudžadele, 22). 

U nekim slučajevima kur'anski ajeti opširnije objašnjavaju 
dobra djela za čije su izvršavanje njihovi činioci zaslužili Džennet, 
kao naprimjer, u suri Er-Rad objašnjeno je kako su oni zaslužili 
Džennet zbog vjerovanja da je sve ono što je objavljeno Allahovom 
Poslaniku, s.a.v.s., istina, također zbog izvršavanja obaveza i 
dogovara i njihovog nekršenja, zbog održavanja rodbinskih veza, 
zbog njihove bogobojaznosti i predostrožnosti prema lošim 
djelima, zbog strpljivosti, zbog klanjanja namaza, zbog tajnog i 
javnog udjeljivanja i zato što su zlo zamjenjivali dobrim: 

"Zar je onaj koji zna daje istina ono što ti se objavljuje od Gospodara tvoga kao 
onaj koji je slijep? A pouku samo razumom obdareni primaju; oni koji obavezu prema 
Allahu ispunjavaju i ne krše obećanje; i oni koji poštuju ono Što je Allah naredio da 
se poštuje i Gospodara svoga se boje i obračuna mučnog plaše; i oni koji trpe da bi 

postigli naklonost Gospodara svoga, i koji molitvu obavljaju, i koji od onoga što im 
Mi dajemo i tajno i javno udjeljuju, i koji dobrim zlo uzvraćaju - njih čeka najljepše 
prebivalište; edenski vrtovi u koje će ući oni i roditelji njihovi i žene njihove i porod 
njihov - oni koji su bili čestiti - i meleki će im ulaziti na svaka vrata: "Mir neka je 
vama, zato što ste trpjeli, a divno lije najljepše prebivalište!" (Er-Rad, 19-24). 

Također, na početku sure El-Mu'minun spomenuto je da 
su vjernici spašeni, zatim su spomenuta djela koja vjernike čine 
spašenim i rezimirano je da je njihovo spasenje ulazak u Džennetu- 
1-Firdevs u kojem će biti vječno: 

"Ono što žele - vjernici će postići; oni koji molitvu svoju ponizno obavljaju; i 
koji ono što ih se ne tiče izbjegavaju; i koji milostinju udjeljuju; i koji stidna mjesta 
svoja čuvaju; osim od žena svojih ili onih koje su u posjedu njihovu, oni, doista, 
prijekor ne zaslužuju; a oni koji i pored toga traže, oni u zlu sasvim pretjeruju; i koji 

0 povjerenim im amanetima i obavezama svojim brigu brinu; i koji molitve svoje na 
vrijeme obavljaju - oni su dostojni nasljednici; koji će Džennet naslijediti, oni će u 
njemu vječno boraviti" (El-Mu'minun, 1-1 1). 

Allahov Poslanik, s.a.v.s., također je govorio o tri dobra djela 
velikog značaja za koja se zaslužuje Džennet. Prenosi Muslim 
od Ijada ibn Himara el-Medžasija, r.a., da je tokom jedne hutbe 
Muhammed, s.a.v.s., rekao: "... i stanovnici Dženneta će biti 
trojica: pravedni vladar kojeg će ostali voljeti (onaj koji je prirodno 
istinoljubiv), milostiv čovjek koji je mehkoga srca prema bliskima i 
ostalim muslimanima i svaki čovjek koji je čestit, pun dobrih vrlina 

1 ima puno djece." 

DRUfiA TAČKA 

Put ka Džexxetu jii težak 

Džennet je jedna visoka stepenica i zato je logično da dostizanje 
te stepenice zahtijeva veliki trud. Na putu ka Džennetu trebaju se 
ostaviti strasti i zahtjevi duše, a to zahtijeva ogromnu odlučnost 

i volju. Prenose Buhari i Muslim od Ebu Hurejre, r.a., da je 
Muhammed, s.a.v.s., rekao: "Džehennem je okružen strastima 
(onim za čime duša žudi), a Džennet je okružen mrskim stvarima 
(dobrim djelima)." 

Prenose Nesai, Tirmizi i Ebu Davud od Ebu Hurejre, r.a., da je 
Muhammed, s.a.v.s., rekao: "Kada je Allah stvorio Džennet, rekao 
je Džibrilu: Idi i pogledaj ga' . Džibril je otišao i pogledao ga, zatim 
je rekao: 'Kunem se u Tvoju moć, neće biti nikoga ko će za njega 
čuti, a da ne uđe u njega'. Zatim je Allah učinio da oko njega sve 
bude okruženo mrskim stvarima i rekao je Džibrilu: 'Idi i pogledaj 
ga. On je otišao i pogledao, zatim se vratio, rekavši: 'Kunem se u 
Tvoju moć, bojim se da niko neće u njega ući'." 

Imam Nevcvi rekao je da su ove riječi Muhammeda, s.a.v.s., 
veoma lijepe i sa puno detalja, te da je njihovo značenje da niko 
neće moći ući u Džennet bez da čini te, na prvi pogled, mrske 
stvari, i da niko neće ući u Džehennem bez da učini dijelom neke 
od stvari za kojima duša žudi, zato što su Džennet i Džehennem 
njima okruženi. Onaj koji otkrije zavjesu vidjet će skriveno... U 
klasifikaciji ovih "mrskih" stvari (koje su samo naizgled mrske, a u 
suštini su veoma dobra i pohvalna djela, prim. prev.) spada ibadet 
i istrajnost u njemu, strpljenje i poteškoće unutar njega, ostavljanje 
ljutnje, oprost, blagost, davanje sadake, vraćanje dobrim onome 
koji ti učini zlo, ostavljanje duševnih želja i strasti itd... 

TBFfjft TAiiKA 

Stanovnici Dženneta 
naslijedit će neka mjesta u džennetu 

Uzvišeni Allah je za svakog čovjeka stvorio dva mjesta: jedno 
u Džennetu i jedno u Džehennemu. Nevjernici i mnogobošci 

kojima je određeno da budu džehenemlije naslijedit će mjesta u 
Džehennemu koja su prethodno stvorena za one kojima je određeno 
da budu dženetlije, i obratno, vjernici kojima je određeno da budu 
dženetlije naslijedit će mjesta u Džennetu koja su prethodno 
stvorena za one kojima je određeno da budu džehenemlije. Nakon 
što spominje djela koja su stanovnike Dženneta odvela u Džennet, 
Uzvišeni Allah kaže o njima: 

"Oni su dostojni nasljednici; koji će Džennet naslijediti, oni će u njemu vječno 
boraviti" (El-Mu 'minira, 10-11). 

U komentaru spomenutog ajeta, Ibn Kesir navodi hadis koji 

prenosi Ebu Hurejre, r.a.: "Nema nijedan od vas, a da mu nisu 

određena dva mjesta, jedno u Džennetu i jedno u Džehennemu. 

Vjernik će izgraditi svoju kuću (mjesto) u Džennetu i srušiti kuću u 

Džehennemu." Slično ovom, Seid ibn Džubejr, r.a., prenosi drugo 

predanje. Vjernici će naslijediti mjesta nevjernika zato što su svi 

oni stvoreni samo da obožavaju Allaha, a nakon što su vjernici 

radili ono čime su bili zaduženi, a nevjernici nisu, svako će dobiti 

ono što je zaslužio, a da su poštovali Uzvišenog Allaha, dobili bi ta 

mjesta. Pogledajmo sljedeće predanje koje prenosi Muslim od Ebu 

Musaa, r.a., u kojem Muhammed, s.a.v.s., kaže: "Na Sudnjem danu 

neki će se vjernici pojaviti s grijesima poput planina (po veličini). 

Allah će im oprostiti i te grijehe će dati jevrejima i kršćanima." 

U drugom predanju stoji da je Muhammed, s.a.v.s., rekao: "Kada 

nastupi Sudnji dan, Allah će za svakog muslimana kompenzirati 

po jednog jevreja ili kršćana i reći će muslimanima: 'Ovaj će tebe spasiti 

vatre../" Ovaj hadis sličan je Allahovim riječima: 

"Dat ćemo da takav Džennet naslijedi onaj od robova Naših koji se bude grijeha 
klonio" (Merjem, 63); 

"Eto, loje Džennet koji vam je darovan kao nagrada za ono što ste radili..." 
(Ez-Zuhruf, 72). 

Dakle, vjernici će u Džennetu naslijediti mjesta nevjernika. 

iETVRTA TAČKA 



Nemoćni će biti 
većina stanovnika dženneta 

Većina stanovnika Dženneta bit će nemoćni (siromašni i potlačeni) 
ljudi, oni prema kojima se ostali ljudi nisu obazirali, ali oni će kod 
Allaha biti veliki ljudi, zato što su bili ponizni i pokorni Njemu, i 
u obožavanju Njega bili su dosljedni. Prenose Buhari i Muslim od 
Harisa ibn Vehba, r.a., da je Muhammed, s.a.v.s., rekao: "Hoćete 
li da vas obavijestim o stanovnicima Dženneta?" Odgovorili su: 
"Svakako." Rekao je: "To je svaki onaj ko je slab i potlačen, koji, 
kada bi se zakleo na Allaha, ja bih mu se odazvao." 

U Muslimovom komentaru ovog hadisa, Imam Nevevi rekao 
je: "Ovo znači da su takvi ljudi oni koje ostali ljudi smatraju 
slabim i potlačenim, mrze ih i ponašaju se oholo prema njima 
zbog njihove slabosti na ovom svijetu. Poruka hadisa jeste da će 
većina stanovnika Dženneta biti takvi, ali ne znači da će svi njegovi 
stanovnici biti takvi." 

Također Buhari, Muslim i Imam Ahmed prenose od Usame 
bin Zejda, r.a., da je Muhammed, s.a.v.s., rekao: "Stao sam ispred 
vrata Dženneta, a većina onih koji su ulazili bili su siromasi. 
Bogati su bili zadržani sve dok nije naređeno da stanovnici vatre 
budu bačeni u vatru. Zatim sam stao ispred vrata Džehennema i 
vidio da su većina onih koji ulaze u njega žene." Također, Buhari 
i Muslim prenose od Ibn Abbasa, r.a., da je Muhammed, s.a.v.s., 
rekao: "Pogledao sam u Džennet i vidio sam da su većina njegovih 
stanovnika siromasi, a zatim sam pogledao u Džehennem i vidio 
da su većina njegovih stanovnika žene." 

PETA TAČKA 



DA LI U U DŽEKNETU BITI VEĆINA MUŠKARCI ILI ŽENE? 

O ovom pitanju je počela rasprava između muškaraca i žena u 
vrijeme dok su ashabi bili živi. Prenosi Muslim od Ibn Sirrina da je 
rekao: "Raspravljali su se muškarci i žene o tome koga će biti više 
u Džennetu. Tada su upitali Ebu Hurejru. Ebu Hurejre je rekao da 
će biti većina žene, uzimajući za dokaz riječi Allahovog Poslanika, 
s.a.v.s.: "Prva skupina ljudi koji će ući u Džennet izgledat će kao 
pun mjesec, a skupina poslije njih bit će kao zvijezda koja blista 
na nebu. Svaki od tih ljudi imat će po dvije žene kojima će se kroz 
meso vidjeti srž kostiju, i neće biti niko u Džennetu, a da ne bude 
oženjen." 

Nema sumnje da ovaj hadis dokazuje da će većina stanovnika 
Dženneta biti žene. Ipak, neki drugi koji tvrde da će većina dženetlija 
biti muškarci, za dokaz uzimaju sljedeći hadis: "Ja sam vidio (o žene) 
da vi činite većinu stanovnika Džehennema." Odgovor ovome je, 
ukoliko je činjenica da su žene većina stanovnika Džehennema, 
ne mora značiti da su u Džennetu manjina. Iz svega proizlazi da 
će žene biti većina stanovnika u Džennetu i Džehennemu, kako 
to tvrdi Ibn Hadžer el-Askalani. Postavlja se i sljedeće pitanje: 
Hoće li u Džennetu biti većina žene ili muškarci ovoga svijeta (ne 
brojeći dženetske hurije)? Kurtubi je rekao: "Žene će biti većina 
stanovnika Džehennema prije posredništva i izlaska grešnika iz 
Džehennema pored onih koji vjeruju u AUahovu jednoću, a kada 
izađu iz vatre posredništvom posrednika i milošću Najmilostivijeg, 
postat će većina stanovnika Dženneta." 

Dokaz za malobrojnost žena u Džennetu jeste predanje koje 
prenose Ahmed i Ebu Jala od Amra ibn Asa, r.a., koji kaže: "Dok 
smo s Allahovim Poslanikom, s.a.v.s., bili u ovoj dolini, pitao nas 

je: 'Pogledajte i recite mi šta vidite'. Odgovorili smo: 'Vidimo 
nekoliko gavrana među kojima se nalazi jedan gavran a'sam, koji 
ima crvene noge i kljun*. Muhammed, s.a.v.s., je rekao: 'Neće u 
Džennetu ući od žena osim koliko je ovaj gavran između svih ovih 
ostalih gavrana'." 1 

Šesta tačka 



Om koji umru prije nm što postanu odgovorni za svoja 

DJELA 

Djeca vjernika 

Djeca vjernika koja ne postignu potpunu zrelost bit će, ako Bog 

da, u Džennetu AUahovom milošću. On kaže: 

"Onima koji su vjerovali i za kojima su se djeca njihova u vjerovanju povela 
priključit ćemo djecu njihovu, a djela njihova nećemo nimalo umanjiti - svaki čovjek 
je odgovoran za ono što sam čini" (Et-Tur, 21). 

Alija, r.a., uzeo je za dokaz Allahove riječi: "Svaki čovjek odgovoran 
je za ono stoje radio" (El-Muddessir, 38), za tvrdnju da će djeca vjernika 
biti u Džennetu, zato što oni nisu uradili ništa da bi bili odgovorni. 
Prenosi Buhari od Enesa, r.a., da je Muhammed, s.a.v.s., rekao: 
"Nema niti jedan od muslimana kome umre troje djece prije nego 
što postignu zrelost, a da ga Allah ne uvede u Džennet zbog 

'Nema sumnje da su žene većina u svim društvima i sredinama. Također, jedan 
od predznaka Sudnjega dana jeste povećanje broja žena i smanjivanje broja 
muškaraca. Ukoliko usporedimo žene muslimanke s nemuslimankama, možemo 
vidjeli da su muslimanke daleko manjeg broja nego nemuslimanke, ne uzimajući 
u obzir to što ima veliki broj muslimanki koje pripadaju islamu samo imenom. Iz 
ovoga se jasno vidi da će žene ovoga svijeta biti većina u Džehennemu, a manjina 
u Džennetu. Allah zna najbolje (prim. prcv.). 

Njegove milosti i dobrote prema njima." U hadisu koji prenosi Ebu 
Seid, r.a., kaže se da su žene rekle AUahovom Poslaniku, s.a.v.s.: 
"'Odredi nam jedan dan za savjetovanje', a on ih je savjetovao i 
rekao: 'Svakoj ženi kojoj umre troje djece, ona će joj biti zaštita od 
Vatre'. Neka je žena pitala: 'A dvoje?' Odgovorio je: 1 dvoje'." 

Također, prenosi Buhari od Ebu Hurejre, r.a., da je Muhammed, 
s.a.v.s., rekao: "Onaj kome umre troje djece koja ne postignu 
potpunu zrelost, ona će mu biti zaštita od Vatre ili će ući u 
Džennet." U predanju Beraa, r.a., stoji da je rekao: "Kada je umro 
Ibrahim (sin Muhammeda, sallallahu alejhi ve sellem), on je rekao: 
"On ima svoju dojilju u Džennetu." 

Iz ovih hadisa koje prenosi Buhari jasno se vidi da će djeca 
vjernika biti u Džennetu, što potvrđuje Ibn Hadžer: "Neko ko je 
razlog da neko drugi (u ovom slučaju roditelji) bude sačuvan od 
Vatre, mora sam biti sačuvan od nje zato što je on osnova milosti 
i njen uzrok." iiim*rtf « ■»Ml 

Postoje jasni tekstovi da će nasljednici vjernika biti u Džennetu. 
Prenosi Abdullah, sin Imama Ahmeda od Alije, r.a., da je Muhammed, 
s.a.v.s., rekao: "Muslimani i njihova djeca bit će u Džennetu." 

Također, Imam Ahmed prenosi od Ebu Hurejre, r.a., da je 
Muhammed, s.a.v.s., rekao: "Nema niti jedan od muslimana kome 
umre troje djece prije nego što postignu potpunu zrelost, a da 
AIlah njih ne uvede Svojom dobrotom i milošću u Džennet." 

Prenose Muslim i Imam Ahmed od Ebu Hurejre, r.a., da je 
Muhammed, s.a.v.s., rekao: "Njihova djeca su dženetske sluge, 
svakom od njih doći će njegov otac (ili je rekao: njegovi roditelji) 
i uhvatit će se za njegovu odjeću (ili je rekao: njegovu ruku), kao 
da ja uhvatim ovaj dio tvoje odjeće, i neće se od nje odvojiti (ili je 
rekao neće prestati) sve dok ga zajedno s njim AUah ne uvede u 
Džennet." 

Prenose Imam Ahmed, Ibn Hibban i Hakim od Ebu Hurejre, 
r.a., da je Muhammed, s.a.v.s., rekao: "Nasljednici muslimana 

(njihova djeca) bit će u Džennetu, o njima će se brinuti Ibrahim, 
alejhis-selam." 

Također, Ebu Neim, Dejlemi i Ibn Asakir prenose od Ebu 
Hurejre, r.a., da je Muhammed, s.a.v.s., rekao: "Djeca vjernika bit 
će u Džennetu, o njima će brinuti Ibrahim i Sara (njegova žena) 
sve do Sudnjega dana, kada će ih predati njihovim roditeljima." 

Međutim, ne možemo potvrditi posebno niti za jednog čovjeka 
da će biti među stanovnicima Dženneta, iako možemo potvrditi sve 
ovo što je do sada općenito spomenuto. Također, nije u redu da 
ljudi na decidan način govore takve stvari, kao što je slučaj s ljudima 
našeg vremena koji govore da će umrli čovjek iz njihove sredine biti 
sigurno u Džennetu, a možda je to najveći pokvarenjak od ljudi. 

Rekao je Ibn Tejmijja: "Ne može se reći posebno ni za jedno 
dijete vjernika da će biti u Džennetu, iako se to (da će ući u 
Džennet) može prihvatiti kao općenito pravilo." 

Djeca mnogobožaca 

Buhari je u svojem Sahihu odvojio poglavlje koje je nazvao Sta 
je rečeno o djeci mnogobožaca. Tamo je spomenuo hadis koji 
prenosi Ibn Abbas, r.a., da je rekao: "Neko je pitao Allahovog 
Poslanika, s.a.v.s., o djeci mnogobožaca, a on je odgovorio: "Njih 
je Allah stvorio i On najbolje zna šta će s njima biti." 

Prenosi se da je Ebu Hurejre, r.a., rekao: "Neko je pitao 
Muhammeda, s.a.v.s., za sljedbenike (djecu) mnogobožaca, a on je 
rekao: Allah najbolje zna šta će s njima biti'." 

Još jednom Ebu Hurejre, r.a., prenosi da je Muhammed, s.a.v.s., 
rekao: "Svako se dijete rađa u fitri (u čistoj Allahovoj vjeri), pa ga 
zatim roditelji učine jevrejem, kršćanom ili obožavaocem vatre, a 
to je slično kao kada životinja rađa životinju, da li primjećujete kod 
nje neku krnjavost." 

Da se primijetiti da se Buhari drži mišljenja da će djeca 
mnogobožaca biti u Džennetu, zato je kasnije spomenuo dugačak 

hadis na čijem kraju stoji da je Muhammed, s.a.v.s., rekao: "... a 
djeca oko njega (Ibrahima, alejhis-selam) su djeca ljudi." U drugom 
poglavlju spomenuo je ovo predanje: "... a djeca koja su bila oko 
njega, jesu sva djeca koja su rođena u fitri." Neki muslimani su 
pitali: "Zar i djeca mnogobožaca?" Odgovorio je: "Da, i djeca 
mnogobožaca." 

Ovo potvrđuje i hadis koji Imam Ahmed prenosi od Hanse, 
kćerke Muavije ibn Sarima, a ona od svoje tetke, da je rekla: "Pitala 
sam: 'O Allahov Poslanice, ko će biti u Džennetu?' Odgovorio je: 
'Poslanik će biti u Džennetu, šehid će biti u Džennetu i dijete će 
biti u Džennetu'." 

Dokaz za ovo su, također, riječi Muhammeda, s.a.v.s.: "Djeca 
mnogobožaca bit će dženetske sluge." Ovaj hadis prenose 
Neim i Ebu Jala i za njega je Nasiruddin Albani rekao da je 
vjerodostojan. \ , . , . , 

Većina islamskih učenjaka podržava mišljenje da će djeca 
mnogobožaca biti u Džennetu, a s ovim mišljenjem nije se složio 
Ebu Feredž ibn Dževzijj, dok je Nevevi rekao: "Ovo je jednoglasno 
mišljenje koje su istraživači izabrali zbog Allahovih riječi: 

"A Mi nijedan narod nismo kaznili dok poslanika nismo poslali!" (EMsra, 15). 
Zatim je spomenuo dokaze koje je Buhari naveo. 

Ovo mišljenje podržao je i Kurtubi. 

Neki drugi učenjaci rekli su da će oni biti pod milošću Uzvišenog 
Allaha, kako se prenosi od Hammada ibn Zejda, Hammada ibn 
Selema, Ibnul-Mubareka i Ishaka. Isto mišljenje za Šafija prenosi 
Bejheki u svojoj knjizi El-Itikad, prema kojoj se ovo odnosi samo 
na djecu nevjernika. Isto mišljenje kao i Šafija, podržavaju učenici 
Imama Malika, tj. da će djeca muslimana biti u Džennetu, a djeca 
nevjernika biti pod milošću Uzvišenog Allaha, uzimajući za dokaz 
hadis: "Allah najbolje zna šta će sa njima biti." 

Ovo mišljenje podržao je i Ebu Hasan el-Ešari, govoreći da 

je to mišljenje ehli-sunneta. Isto mišljenje izabrao je i Šejhu-1- 
islam Ibn Tejmijja. On je rekao da će djeca mnogobožaca biti pod 
Allahovom milošću i da će biti iskušani na Sudnjem danu i ovo 
mišljenje pripisao je Ebu Hasanu el-Ešarijju i Imamu Ahmedu. 
Ibn Tejmijja je rekao: "Ispravno je za njih reći: 'Allah najbolje 
zna šta će se s njima dogoditi'. Ne može se niti za jedno od njih 
reći da će sigurno biti u Džennetu ili u Džehennemu. U nekoliko 
hadisa spomenuto je da će ona na Sudnjem danu biti iskušana 
na Arasatu 13 , bit će im date neke obaveze i neke zabrane, pa ono 
koje ispuni obaveze i kloni se zabrana ući će u Džennet, a ono 
koje ne ispuni obaveze i ne čuva se zabrana ući će u Džehennem. 
Ovo mišljenje, koje je spomenuo Ebu Hasan el-Ešari, kaže da je 
mišljenje ehli-sunneta vel džema'ata." Na drugom mjestu rekao je: 
"Djeca mnogobožaca, koja nisu bila odgovorna za svoja djela na 
dunjaluku, bit će odgovorna na Ahiretu, zato što se o tome navode 
mnogobrojni hadisi." Ovo je mišljenje o djeci mnogobožaca koje 
je dao Ebu Hasan el-Ešari. Kako prenose Buhari i Muslim, kada 
je bio upitan Muhammed, s.a.v.s., o njima, odgovorio je: "Allah 
najbolje zna šta će biti s njima." 

Ibn Hadžer je spomenuo da će na Ahiretu biti iskušani tako što 
će se ispred njih pojaviti vatra, pa ona djeca koja budu pristala da u 
nju uđu, ona će biti hladna i spas za njih, a ona koja budu odbijala 
da u nju uđu bit će kažnjena. Ovo prenosi Bezzari od Enesa i Ebu 
Seida i Taberani od Muaza ibn Džebela, r.a. Pitanje ovog iskušenja 
potvrđeno je vjerodostojnim predan jima o ludim osobama i 
osobama koje su živjele kada poslanika nije bilo. Bejheki je u svojoj 
knjizi Kitabul I'tikad rekao da je ovo jednoglasno mišljenje svih. 

Ovu izjavu potvrđuje i kur'ansko kazivanje o dobrom čovjeku 
koji se susreo s Musaom, alejhis-selam, na mjestu gdje se susreću 
dva mora. O tajni koja se nalazila u ubijanju dječaka, on je rekao 
Musau: "Sto se onoga dječaka tiče, - roditelji njegovi su vjernici, pa smo se pobojali 



'Mjesto suđenja na sudnji dan. 

da ih on neće na nasilje i nevjerovanje navratiti" (EI-Kehf, 80). Prenosi Muslim 
od Ibn Abbasa, r.a.: "AIlahov Poslanik, s.a.v.s., rekao je o dječaku 
kojeg je ubio Hidr: 'Kada je on (dječak) stvoren, određen je da 
bude nevjernik, i kada bi ostao u životu (i ne bi bio ubijen), otjerao 
bi njegove roditelje u gubitak i nevjerovanje'." Govoreći o ovom 
hadisu, Ibn Tejmijja je rekao: "Ovaj hadis znači da je AlJah to 
odredio u Ummul-Kitab (Knjiga sudbine) i tamo je zapisano da 
dječak bude nevjernik, a kada bi bio živ, negirao bi Istinu." 

Kurtubi osporava ovo mišljenje, uzimajući za dokaz činjenicu 
da je ahiret mjesto nagrade, a ne iskušavanja. Zatim, El-Hulejmi 
u vezi ovoga rekao je: "Ovaj hadis nije vjerodostojan i suprotan 
je osnovnim vjerovanjima muslimana, zato što ahiret nije mjesto 
iskušavanja i spoznaja Uzvišenog Allaha tamo je neminovna, i 
poslije toga nema potrebe za daljnja iskušenja." 

u-l-islam Ibn Tejmijja suprotstavio se ovom mišljenju, 
govoreći da čovjekova dužnost da ispunjava obaveze ne prestaje 
njegovom smrću, i među ostalim, kaže: "Prestanak odgovornosti 
čovjeka počinje njegovim ulaskom u svoju vječnu kuću, Džennet 
ili Džehennem. Dok na Sudnjem danu, na Arasatu, ljudi će biti 
iskušavani onako kako su bili iskušavani u životu Berzaha. Neko 
će tada biti upitan: 'Ko je tvoj Gospodar? Koja je tvoja vjera? Ko 
je tvoj poslanik?' Uzvišeni Allah kaže: "Na Dan kada bude nepodnošljivo 
i kada budu pozvani da licem na lle padnu pa ne budu mogli..." (El-Kalem, 42). 
Kaže se da je Muhammed, s.a.v.s., rekao u nekoliko vjerodostojnih 
hadisa: "Allah će se pojaviti Svojim robovima kada bude obračun, 
kada bude rečeno: TSJeka svaki narod slijedi ono što je obožavao, 
mnogobošci će slijediti svoja lažna božanstva, dok će vjernici ostati 
tamo gdje su bili i tada će se pojaviti njihov istinski Gospodar u 
liku koji će njima biti nepoznat, i neće im se taj lik svidjeti, zatim 
će se On pojaviti u liku koji će njima biti poznat i učinit će mu 
sedždu, a leđa munafika (licemjera) postat će kao rogovi krave, oni 
će htjeti da učine sedždu ali neće moći to učiniti'. To su Allahove 

riječi: "Na Dan kada bude nepodnošljivo i kada budu pozvani da licem na tle padnu 
pa ne budu mogli. . (El-Kalem, 42). 

Dakle, iskušenja ne prestaju sve do čovjekovog ulaska u 
Džennet ili Džehennem. Ono što je rekao Kurtubi, da je spoznaja 
Allaha tog dana neminovna, jeste istina, ali to iskušenje bit će 
realizirano putem naređenja i zabrana, kako je već spomenuto u 
nekim tekstovima da će Uzvišeni Allah zapovijedati da se uđe u 
vatru, i onaj koji bude u nju ušao bit će spašen, a onaj koji to 
odbije propast će. 

SEDMA TAČKA 



Koliko će ljudi iz ovog ummeta 
ući u Džennet 

Iz našeg ummeta u Džennet će ući mnogobrojne grupe, čiji broj 
zna jedino Allah. Prenosi Buhari od Seida ibn Džubejra, r.a., da 
je Muhammed, s.a.v.s., rekao: "Pokazani su mi svi narodi, vidio 
sam jednog poslanika iza kojeg je bio njegov narod, vidio sam 
drugog poslanika iza kojeg je bilo nekoliko osoba, jedan poslanik 
je bio zajedno s još deset osoba, jedan je bio s pet osoba pored 
sebe i jedan je bio potpuno sam. Zatim sam vidio jednu ogromnu 
skupinu i pitao sam: 'O Džibrile, jesu li ovi ljudi moj ummet?' 
Odgovorio je: *Nisu, ali pogledaj horizonte'. Kada sam pogledao, 
vidio sam nevjerovatno ogromnu skupinu ljudi. Tada je Džibril 
rekao: 'Ovo je tvoj ummet, a za prvih sedamdeset hiljada njih neće 
biti niti obračuna, niti kazne*. 

Prva skupina koju je Muhammed, s.a.v.s., vidio jesu Benu Israil, 
zato što se u nekoliko predanja prenosi: "... ja sam se ponadao da 
su oni moj ummet, ali neko mi je rekao da su to Musa i njegov 
ummet." 

Nema sumnje u to da će Muhammedov, s.a.v.s., ummet biti 
većeg broja od Benu Israila, zato što iza njih on vidi još jednu 
skupinu koja je puno veća od nje. U hadisu koji prenosi Ibn Mesud 
kaže se: "... i kada je pogledao horizonte, bili su pokriveni ljudskim 
licama", dok u predanju Imama Ahmeda stoji: "... vidio sam moj 
ummet koji je prekrivao polja i planine, zadivio me je njihov 
broj i izgled. Neko me je pitao: Jesi li zadovoljan, o Muhamrmde?' 
Odgovorio sam: 'Jesam, Gospodaru moj'." 

U nekoliko hadisa spominje se da svaka hiljada od sedamdeset 
hiljada znači drugih sedamdeset hiljada i još tri ruke od Allahovih 
ruku. Prenose Imam Ahmed, Tirmizi i Ibn Madža od Ebu Umame, 
r.a., da je rekao: "Čuo sam da je AUahov Poslanik, s.a.v.s., rekao: 
'Moj Gospodar je obećao da će iz mog ummeta uvesti u Džennet 
sedamdeset hiljada ljudi bez obračuna i kazne, i na svaku hiljadu 
njih biti će dodato još sedamdeset hiljada drugih i još tri ruke 
od ruku mog Gospodara". Nema sumnje da tri ruke Uzvišenog 
AIlaha mogu uvesti u Džennet ogroman broj vjernika. 

AUahov Poslanik, s.a.v.s., nadao se da će ovaj ummet sačinjavati 
polovinu stanovnika Dženneta. Prenose Buhari i Muslim od Ebu 
Seid el-Hudrijja, r.a., da je Muhammed, s.a.v.s., na kraju hadisa 
rekao: '"... kunem se u Onoga u Čijoj je Ruci moja duša, nadam se 
da ćete biti četvrtina stanovnika Dženneta'." Mi smo veličali AIlaha 
(izgovarajući: Allahu ekber). On je rekao: *Nadam se da ćete biti 
trećina stanovnika Dženneta*. Mi smo opet veličali AIlaha. Tada 
je rekao: 'Nadam se da ćete biti polovina stanovnika Dženneta'. 
Mi smo opet veličali AIlaha. Zatim je rekao: 'Vi ćete u odnosu na 
druge biti kao crna dlaka na koži bijelog konja, ili kao bijela dlaka 
na koži crnog konja'." 

U nekoliko drugih hadisa govori se da će ovaj ummet 
sačinjavati dvije trećine stanovnika Dženneta. Prenose Tirmizi, 
Darimi i Bejheki od Burejda, r.a., da je Muhammed, s.a.v.s., rekao: 
"Stanovnici Dženneta bit će poredani u sto i dvadeset redova, 
osamdeset redova bit će iz mog ummeta, a ostalih četrdeset bit će 
iz drugih ummeta." 

Prenosi Muslim od Enesa, r.a., da je Muhammed, s.a.v.s., 
rekao: "Ja sam prvi posrednik u Džennetu, niti jedan poslanik nije 
prihvaćen onako kako sam ja prihvaćen i između svih poslanika 
bit će jedan poslanik kome je povjerovao samo jedan čovjek." 

Tajna tako velike brojnosti vjernika našeg ummeta jeste u 
najvećoj mu'džizi koja je data Poslaniku, s.a.v.s., a to je Objava 
koja govori razumu i srcu, i koja će trajati sve do Sudnjeg dana. 
Prenose Buhari i Muslim od Ebu Hurejre, r.a., da je Muhammed, 
s.a.v.s., rekao: "Nema nijedan poslanik kome nije data mudžiza u 
koju su ljudi vjerovali, dok je meni od AIlaha data Objava koju mi 
je objavio, i ja se nadam da ću na Sudnjem danu imati najveći broj 
sljedbenika," 

OSMA TAČKA 

Prvaci stanovnika Dženneta 
Dva prvaka staraca u Džennetu 

Prenosi grupa ashaba od kojih su Alija ibn Ebu Talib, Enes ibn 
Malik, Ebu Džuhafe, Džabir ibn Abdullah i Ebu Seid ibn Džubejr, 
radijallahu anhum, da je Muhammed, s.a.v.s., rekao: "Ebu Bekr 
i Omer će biti prvaci staraca u Džennetu, od prvih pa sve do 
posljednjih ovog ummeta." 

Nasiruddin AJbani rekao je da je ovaj hadis sahih (Silsiletul 
ehadis es sahiha 12/486). 

Dva prvaka mladića u Džennetu 

AUahov Poslanik, s.a.v.s., obavijestio nas je da će Hasan i 
Husejn, radijallahu anhuma, biti prvaci mladića u Džennetu. Ovo 
potvrđuju mnogobrojni hadisi koji dostižu stepen mutevatir-hadisa. 
Nasiruddin Albani je te hadise skupio u zbirci vjerodostojnih 
hadisa koju smo već spomenuli. 

Prenose Tirmizi, Hakim, Taberani i Imam Ahmed od Ebu 
Seida el-Huderijja, r.a, da je rekao: "Poslanik, s.a.v.s, rekao je: 
'Hasan i Husejn bit će prvaci mladića u Džennetu'." 

Prenose Tirmizi, Ibn Hibban, Imam Ahmed, Taberani i 
drugi prenosioci od Huzejfe, r.a., da je rekao: "Otišao sam kod 
Allahovog Poslanika, s^vs., i s njim sam klanjao akšam, on je 
nastavio klanjati do jacije, zatim je izašao, a ja sam krenuo za njim, 
a on mi je rekao: "Pojavio mi se jedan melek koji je tražio dozvolu 
od svog Gospodara da me poselami i da me obavijesti da će Hasan 
i Husejn biti prvaci mladića u Džennetu." 

Također, prenose Hakim i Ibn Asakir od Abdullaha ibn Omera, 
r.a., da je AUahov Poslanik, s.a.v.s., rekao: "Ova moja dva sina bit 
će prvaci mladića u Džennetu." 1 

Prvakinje žena u Džennetu 

Prvakinje žena u Džennetu su: Hatidža (Poslanikova supruga), 
Fatima (Poslanikova kćerka), Merjema (Isaova, alejhis-selam, 
majka) i Asija (Faraonova žena). Prenose Imam Ahmed, Tahavi i 
Hakim od Ibn Abbasa, r.a., da je rekao: "Allahov Poslanik, s.a.v.s., 
nacrtao je na zemlji četiri crte, a zatim je rekao: 'Da li znate šta 

' Iz ovoga što smo spomenuli ne podrazumijeva se da će stanovnici Dženneta 
biti starci ili mladići, nego će oni biti smatrani prvacima tih masa ili tog stepena 
(prim. prev.). 



165 iCtTVITO Poguuje 



one znače?' Odgovorili su: 'Allah i Njegov Poslanik najbolje 
znaju'. Rekao je: TSiajvrednije žene u Džennetu su: Hatidža kći 
Huvejlidova, Fatima kći Muhammedova, Merjema kći Imranova i 
Asija kći Mezahimova, Faraonova žena'." 

Merjema i Hatidža su najvrednije od svih četiri, kako prenosi 
Buhari od Alije ibn Ebu Taliba, r.a., da je Allahov Poslanik, s.a.v.s., 
rekao: "Najbolja od svih njih jeste Merjema, a najbolja poslije nje 

Merjema je uopće prvakinja svih žena u Džennetu i najvrednija 
od svih njih. Prenosi Taberani od Džabira, r.a., da je Muhammed, 
s.a.v.s., rekao: "Prvakinje svih žena u Džennetu poslije Merjeme 
kći Imranove, jesu Fatima, Hatidža i Asija, Faraonova žena." 

I Plemeniti Kur'an svjedoči da je Merjema najbolja od svih 

žena uopće: ™ • » * ' 

"I kada meleki rekoše: '0 Merjema, tebe je Allah odabrao i čistom stvorio, i 
boljom od svih žena na svijetu učinio" (Ali Imran, 42). Kako neće biti tako, 
kada je AUah rekao za nju: "I Gospodar njezin primi je lijepo i učini da uzraste 
lijepo, i da se o njoj brine Zekerijja" (Ali Imran, 37). 

Te četiri žene sjajan su primjer potpunih žena i žena koje čine 
dobro. Allah je pohvalio Merjemu, kći Imranovu, riječima: 

"Merjemu, kćer Imranovu, koja je nevinost svoju sačuvala, a Mi smo udahnuli 
u nju život i ona je u riječi Gospodara svoga i knjige Njegove vjerovala i od onih koji 
provode vrijeme u molitvi bila" (Et-Tahrim, 12). 

Također, bez ikakve sumnje Hatidža, koja je povjerovala 
Poslaniku, s.a.v.s., podržala ga i ojačala, braneći ga svojim srcem i 
bogatstvom. Uzvišeni Allah obradovao je dok je bila živa s jednom 
palatom u Džennetu u kojoj neće biti nemira niti umora. Prenosi 
Buhari od Ebu Hurejre, r.a.: 'TDošao je Džibril kod Poslanika, s.a.v.s., 
rekavši mu: 'O Allahov Poslaniče, sada dolazi Hatidža, a u ruci drži 
posudu sa začinima, ili sa jelom i pićem. Kada dođe, prenesi joj 
selam od njenog Gospodara i od mene i obraduj je jednom kućom 
u Džennetu, od trske, u kojoj neće biti nemira niti umora'." 

Također, Asija, Faraonova žena, koja nije htjela vlast na ovom 
svijetu i njegove blagodati, pa je negirala Faraona i obožavanje 
njega, a on se prema njoj loše ophodio sve dok nije umro: 

"A onima koji vjeruju - Allah kao pouku navodi ženu faraonovu, kad je rekla: 
'Gospodaru moj, sagradi mi kod Sebe kuću u Džennetu i spasi me od faraona i mučnja 
njegova, i izbavi me od naroda nepravednog! m (Et-Tahrim, 1 1). 

Također, i čista Fatima^ Poslanikova, s.a.v.s., kćerka, koja je bila 
strpljiva, bogobojazna, velika vjernica, grana čistog stabla i učenica 
učitelja čovječanstva. 

DEVETA TAĆKA 

Deset osoba koje su 
obradovane džexxetom 

Muhammed, s.a.v.s., na otvoren način obavijestio je da će 
deset njegovih ashaba biti stanovnici Dženneta. Prenose Imam 
Ahmed od Seida ibn Zejda i Tirmizi od Abdurrahmana ibn Avfa, 
radijallahu anhum, da je rekao: "Ebu Bekr je u Džennetu, Omer 
je u Džennetu, Osman je u Džennetu, Alija je u Džennetu, Talha 
je u Džennetu, Zubejr je u Džennetu, Abdurrahman ibn Avf je u 
Džennetu, Sad ibn Ebi Vekkas je u Džennetu, Seid ibn Zejd je u 
Džennetu i Ubejd ibnul-Džerrah je u Džennetu." 

Slično ovom predanju prenose i Imam Ahmed, Ebu Davud, Ibn 
Madža i Dijai od Seiad ibn Zejda, r.a., s jednom malom promjenom: 
"Deseterici je obećan Džennet: Poslanik je u Džennetu, Ebu Bekr 
je u Džennetu...", u ovom hadisu spominje se i Sad ibn Malik, a 
Sad ibn Vekkas i Ubejd ibnul-Džerrah ne spominju se. Oba hadisa 
su vjerodostojna. 

U hadiskim knjigama spominje se da je Poslanik, s.a.v.s., 
jednom odmarao kod mjesta Bi'r Eris, a Ebu Musa el-Ešari čuvao 
mu je stražu. Tada je Ebu Bekr potražio dozvolu da ude kod njega. 
Allahov Poslanik, s.a.v.s., rekao je: "Pusti ga neka uđe i obraduj ga 
Džennetom ." Zatim je došao i Omer, pa je rekao i za njega: "Pusti 
ga neka uđe i obraduj ga Džennetom." Zatim je došao i Osman, 
pa je i za njega rekao: "Pusti ga neka uđe i obraduj ga Džennetom, 
nakon jedne nesreće koja će mu se dogoditi (to je nesreća zbog 
koje je kasnije pao kao šehid)." 

Prenosi Ibn Asakir od Ibn Mesuda, r.a., da je Muhammed, 
s.a.v.s., rekao: "Onaj koji dođe poslije mene jeste u Džennetu, onaj 
koji dođe poslije njega jeste u Džennetu, i treći i četvrti jesu u 
Džennetu." Riječima "onaj koji dođe poslije mene" misli se na 
one koji će njega zamijeniti u vođenju muslimana nakon njegove 
smrti. Oni koji su ga zamijenili bili su Ebu Bekr, Omer, Osman i 
Alija, radijallahu anhum. 

Prenose Tirmizi i Hakim od Aiše, radijallahu anha, da je Allahov 
Poslanik, s.a.v.s., rekao Ebu Bekru: "Ti si oslobođen vatre." 

DESETA TAČKA 



Nekoliko osoba koje će ii Džennet, osim onih koji su do 

sada spomenuti 

1. i 2. Džafer ibn Taiib i Hamza ibn Abdul Mutalib 

Među onima o kojima nas je Muhammed, s.a.v.s., obavijestio 
da će biti u Džennetu jesu Džafer i Hamza, radijallahu anhuma. 
Prenose Tirmizi, Ebu Jala, Hakim i drugi od Ebu Hurejre, r.a., da 

je Muhammed, s.a.v.s., rekao: "Vidio sarn Džafera kako leti kroz 
Džennet, kao da je bio melek sa dva krila." 

Također prenose Taberani, Ibn Adijj i Hakim od Ibn Abbasa, 
r.a., da je Muhammed, s.a.v.s., rekao: "Ušao sam u Džennet i vidio 
sam Džafera kako leti s melecima, a Hamza je bio naslonjen na 
jednoj postelji." 

Muhammed, s.a.v.s., također je rekao: "Prvak svih šehida jeste 
Hamza sin Abdul Mutalibov." 

3. Abdullah ibn Selam (koji je bio medinski jevrej) 

Prenose Imam Ahmed, Taberani i Hakim od Muaza ibn 
Džebela, r.a, da je rekao: "Rekao je Muhammed, s.a.v.s.: Abdullah 
ibn Selam je deseti od desetorice kojima je obećan Džennet'." 

4. Zejd ibn Haris 

Prenose Er-Ruvejani i Dijai od Burejda, r.a, da je AIlahov 
Poslanik, s.a.v.s, rekao: "Ušao sam u Džennet i susreo sam jednu 
mladu djevicu. Pitao sam je: <Za koga si ti?' Odgovorila je: 'Za 
Zejda ibn Hansa'." 

5. Zejd ibn Amr ibn Nufejl 

Prenosi Ibn Asakir hasen-predanje od Aiše, radijallahu anha, da 
je rekla: "Rekao je AIlahov Poslanik, s.a.v.s.: "Ušao sam u Džennet 
i vidio sam dva stepena za Zejda ibn Amra ibn Nufejla." 

Zejd je u vrijeme džahilijjeta (predislamsko doba) pozivao u 
tevhid (vjerovanje u jednog Boga). On je pripadao čistoj vjeri 
Ibrahima alejhis-selam. 

6. Haris ibn Numan 

Prenose Tirmizi i Hakim od Aiše, radijallahu anha, da je 
Muhammed, s.a.v.s, rekao: "Ušao sam u Džennet i čuo kako neko 
nešto uči (vjerovatno Kur'an). Pitao sam: <Ko je to?' Odgovorili 
su mi: To je Haris ibn Numan. Ovako se nagrađuje dobročinstvo, 
ovako se nagrađuje dobročinstvo'." 

7. Bilal ibn Ebu Rebbah (Poslanikov mujezin) 

Prenose Taberani i Ibn Adijj od Ebu Umame, r.a., da je 
Muhammed, s.a.v.s., rekao: "Ušao sam u Džennet i čuo tihi šum 
ispred mene i pitao sam: 'Šta je to?' Neko je odgovorio: To je Bilal 
koji hoda ispred tebe*." 

Također, Imam Ahmed prenosi od Ibn Abbasa, r.a., da je 
Muhammed, s.a.v.s., rekao: "Dok sam bio na noćnom putovanju 
Isra'a (kada je prešao sedam nebesa, vidio Džennet i Džehennem 
i razgovarao s Uzvišenim Allahom), ušao sam u Džennet i čuo 
šaputanje. Pitao sam: 'O Džibrile, šta je to?' Odgovorio je: To je 
Bilal, tvoj mujezin'." 

8. Ebu Dahdah 

Prenose Muslim, Ebu Davud, Tirmizi i Imam Ahmed od 
Džabira ibn Sumre, r.a., da je AIlahov Poslanik, s.a.v.s., rekao: 
"Koliko je samo plodova hurmi pripremljeno za Ebu Dahdaha u 

Džennetu." I v - ) u y, i_y.il vMtf'/ ■ - • >■ >«•• * 
Ebu Dahdah je onaj koji je kao sadaku podario svoju bašću 

koja se zvala Bejreha i koja je bila najljepša bašča u Medini. On 
ju je podario na Allahovom putu nakon što je čuo Allahove riječi: 
"Koje laj koji će Allahu drage volje zajam dati, pa da mu ga On mnogostruko vrati?" 
(El-Bekare, 245). 

9. Vereka ibn Neufel 

Prenosi Hakim od Aiše, radijallahu anha, da je Muhammed, 
s.a.v.s., rekao: "Nemojte govoriti ružno o Vereki ibn Neufelu, jer 
sam u Džennetu vidio jednu ili dvije bašče za njega." 

Vereka je Hatidžin amidža koji je povjerovao u objavu 
Muhammedu, s.a.v.s., na njenom samom početku i žudio da će 
doživjeti doba kada će se javno obznaniti poslanstvo Muhammeda, 
s.a.v.s., da bi ga on pomogao. 

JEDANAESTA TflČKfl 

lIlKKET VIJE REZULTAT DJELA 

Džennet je veoma velika stvar i njega čovjek ne zarađuje 
svojim djelima, već se postiže milošću i dobrotom Uzvišenog 
Allaha. Prenosi Muslim od Ebu Hurejre, r.a., da je rekao: "Allahov 
Poslanik, s.a.v.s., rekao je: 'Nijednog od vas neće u Džennet uvesd 
njegovo djelo'. Ashabi su pitali: 'Zar ni tebe, o Allahov Poslanice?' 
Odgovorio je: *Ni mene, jedino ako me Allah obuhvati Svojom 
dobrotom i milošću'." 

Na prvi pogled, neki tekstovi kao da konstatiraju da je Džennet 
nagrada za djela, kao što su naprimjer, Allahove riječi: "I niko ne zna 
kakve ih, kao nagrada za ono što su činili, skrivene radosti čekaju" (Es-Sedžde, 17); 
"Taj Džennet ste u nasljedstvo dobili za ono što ste činili!" (El-E'raf, 42). 

Nema kontradikcije između ovih ajeta i spomenutog hadisa, 
zato što ajeti ukazuju da su dobra djela razlog (sebeb) ulaska u 
Džennet, ali nisu cijena ulaska u Džennet. Hadis potvrđuje da djela 
nužno ne rezultiraju Džennetom. Na ovom pitanju skrenule su 
dvije sekte: el-džeberije: koji tvrde da spomenuti hadis dokazuje da 
se nagrađivanje Džennetom ne oslanja na djela, zato što čovjekova 
djela nisu u njegovim rukama. Druga sekta su kaderije, koji su 
uzeli ajete kao dokaz da su djela cijena nagrađivanja Džennetom i 
da čovjek nužno zaslužuje od svoga Gospodara da uđe u Džennet 
svojim djelima. 

Jednoglasno mišljenje ehli-sunneta vel-džemaata jeste da su 
djela razlog ulaska u Džennet, ali nisu uvjet. I da se u Džennet 
ulazi jedino Allahovom dobrotom i milošću, a ne djelom koje 
čovjek čini. (Opširnije Tahavijev komentar, str. 495). 

V 

OPIS STANOVNIKA DŽENNETA I 
DŽENETSKIH BLAGODATI 




Stanovnici Dženneta u njega će ući potpuno lijepog izgleda, u liku 
njihovog praoca Adema, alejhis-selam. Nema potpunijeg izgleda i 
ljepšeg stvorenja od onog kako je Uzvišeni Allah stvorio Adema, 
alejhis-selam. Allah ga je stvorio Svojom Rukom, usavršio njegovo 
stvaranje i uljepšao njegov lik, tako da, svako ko bude ušao u 
Džennet, bit će njegovog lika. Također, Uzvišeni Allah stvorio ga 
je visokim kao palma, visina koja dostiže šezdeset laktova. Prenosi 
Muslim od Ebu Hurejre, r.a. da je Muhammed, s.a.v.s., rekao: 
"Allah je stvorio Adema u njegovom liku, a njegova je visina bila 
šezdeset laktova... i svako ko uđe u Džennet bit će Ademovog lika 
i njegova će visina biti šezdeset laktova. Poslije Adema, ljudi su se 

počeli smanjivati." 

Kao što će spoljašnjost stanovnika Dženneta biti slična, tako 
će i njihova unutrašnjost, njihove duše, biti čiste. Prenosi Muslim 
od Ebu Hurejre, r.a., u hadisu u kojem Poslanik, s.a.v.s., opisuje 
ulazak stanovnika u Džennet, da će prva skupina izgledati poput 
punog mjeseca: "... njihov će moral biti kao jedne osobe, igledat će 
kao njihov otac Adem, i bit će visoki šezdeset laktova." 

Razlog njihovog lijepog izgleda jeste to što oni neće imati dlake 
po tijelu, neće imati bradu i oći će im biti kao da su namazane 
surmom, kao i činjenica da će svi u Džennet ući u uzrastu pune 
snage i mladosti, starosti od trideset i tri godine. Prenose Imam 
Ahmed i Tirmizi od Muaza ibn Džebela, r.a., da je Muhammed, 
s.a.v.s., rekao: "Stanovnici Dženneta u njega će ući bez dlaka, bez 
brade, oči će im biti kao da su namazane surmom, i svi će biti 
starosti od trideset i tri godine." 

Stanovnici Dženneta, također, kako prenose Buhari i Muslim 
od Ebu Hurejre, r.a.: "... ne pljuju, ne teče im iz nosa i ne vrše 
nuždu." 

Stanovnici Dženneta neće imati potrebe za spavanjem. Prenose 
Džabir ibn Abdullah i Abdullah ibn Evfa, radijallahu anhuma, 
da je Allahov Poslanik, s.a.v.s., rekao: "San je brat smrti tako da 
stanovnici Dženneta neće spavati." 



173|Š«To Poglavlje 



VI 

BLAGODATI STANOVNIKA 

DŽENNETA 




PRVA TAČKA 

Vrijednost dženetskih blagodati iznad ovosvjetskiii 

UŽITAKA 

Ovosvjetski užici stvari su koje vidimo, a dženetske blagodati su 
skrivena tajna. Ljudi veoma često žele ono što vide i što je u njihovoj 
blizini, a teško prihvataju stvari koje ih čekaju u budućnosti, čak i 
kada je ta budućnost bliska, a šta reći za dženetske blagodati koje 
su obećane nakon smrti? Zbog toga, Uzvišeni Allah uspoređuje 
ovosvjetske užitke i naslade sa dženetskim blagodatima i objašnjava 
da su dženetske blagodati bolje i vrednije od ovosvjetskih užitaka, 
i istovremeno kudi ovaj svijet i hvali ahiret, da bi zbog toga ljudi 
ustrajali u potrazi za ahiretom i njegovim blagodatima. 

Uzvišeni AIlah u mnogim ajetima kudi dunjaluk i hvali ahiretske 

blagodati: 

"A one koji se Gospodara svoga boje čekaju dženetske bašce kroz koje će rijeke 
teći, u kojima će vječno ostati, - takav će biti Allahov doček. A ono što ima u Allaha 
bolje je za one koji budu dobri" (Ali Imran, 198); 

"I nikako ne gledaj dugo ljepote ovoga svijeta koje Mi kao užitak raznim sortama 
nevjernika pružamo, da ih time na kušnju stavimo, ta nagrada Gospodara tvoga je 
bolja i vječna" (Ta-Ha, 131); 

"Ljudima se čini daje lijepo samo ono za čim žude: žene, sinovi, gomile zlata i 
srebra, divni konji, stoka i usjevi. To su blagodati u životu na ovom svijetu; a najljepše 
mjesto povratka je u Allaha; Reci: 'Hoćete li da vam kažem staje bolje od toga? Oni 
koji se budu Allaba bojali i grijeha klonili imat će u Gospodara svoga dženetske bašče, 
kroz koje će rijeke leći, u njima će vječno boraviti, i čiste žene, i Allahovu naklonost' 
- a AIlah dobro poznaje robove Svoje" (Ali Imran, 14-15). 

Kada bismo ispitivali i tražili tajnu vrijednosti dženetskih 
blagodati iznad ovosvjetskih užitaka, našli bismo je u nekoliko 
aspekata: 

■ 

prvi: Ovosvjetski užici malobrojni su. Uzvišeni AIlah kaže: 
"Uživanje na ovom svijetu kratko je, a onaj svijet je bolji za one koji se grijeha 
klone" (En-Nisa, 77). 

Allahov Poslanik, s.a.v.s., opisao nam je jednim primjerom 
malobrojnost ovosvjetskih užitaka u poređenju sa dženetskim 
blagodatima, te kaže: "Tako mi Allaha, ovosvjetska dobra u poređenju 
s ahiretskim jesu kao kada neko od vas stavi ovaj prst (pokazao je 
svoj kažiprst) u more i zatim pogleda šta mu se vratilo." Ako stavimo 
prst u more, prst neće iz njega izvaditi čak ni koliko jednu kap vode. 
U tolikoj razmjeri je razlika između ahireta i dunjaluka. 

Zato što su dunjalučki užici malobrojni, AIlah upozorava one 
koji više vole njih od ahiretskih blagodati: 

"0 vjernici, zašto ste neki oklijevali kada vam je bilo rečeno: 'Krenite u borbu na 
Allahovu putu!' kao da ste za zemlju prikovani? Zar vam je draži život na ovom svijetu 
od onoga svijeta? A uživanje na ovom svijetu, prema uživanju na onom svijetu, nije 
ništa" (Et-Tevbe, 38). 

I prije smo spomenuli ogromni broj ahiretskih blagodati i 
njihove vječnosti. 

dmgi: Što se tiče njihove vrijednosti, ahiretske blagodati su 
daleko vrednije. Odjeća, hrana, piće, ukrasi i palače Dženneta 
vrednije su od dunjalučkih, štaviše, nemoguće ih je usporediti. 
)edan primljeni udarac kamšike na Allahovom putu bolji je od 
čitavog dunjaluka i svega što je na njemu. Prenose Buhari i Muslim 
od Ebu Hurejre, r.a., da je Muhammed, s.a.v.s., rekao: <( Mjesto na 
ljudskom tijelu koje je udario bič u Džennetu je bolje nego čitav 
dunjaluk i sve što je na njemu." Usporedi dženetske žene s ženama 
ovoga svijeta da bi primijetio vrijednost onih iz Dženneta. Prenosi 
Buhari od Enesa, r.a., da je Muhammed, sallallahu alejhi ve selem, 
rekao: "Kada bi jedna od dženetskih žena pogledala zemlju, 
obasjala bi sve što je između neba i Zemlje, njen miris obuhvatio 
bi sve što je između neba i Zemlje a njen ukras na glavi bolji je od 
čitavog dunjaluka i svega što je na njemu." 

Ako želiš znati više o vrijednosti dženetskih blagodati nad 
ovosvjetskim užicima, pročitaj dio ove knjige koji posebno opisuje 

dženetske blagodati. 

treći: U Džennetu nema nečistoća koje postoje na ovom svijetu. 
Ovosvjetsko jelo i piće rezultiraju malom i velikom nuždom 
neugodnog mirisa. Ako čovjek na ovom svijetu pije vino on 
automatski gubi svijest, a žene na ovom svijetu imaju menstruaciju 
i rađaju djecu, a menstruacija je nečistoća. U Džennetu neće biti 
ovih stvari, njegovi stanovnici neće imati potrebu za vršenjem 
nužde, neće pljuvati i dženetsko vino će biti onako kako ga je AIlah 
opisao: "... bistrim i prijatnim onima koji budu pili; od njega neće glava boljeti i 
od njega se neće pamet gubiti" (Es-Saffat, 46-47). Također, dženetska voda 
će biti čista, a mlijeko u njemu neće mijenjati okus: "... u kome su 
rijeke od vode neustajale i rijeke od mlijeka nepromijenjena okusa. . ." (Muhammed, 
15). Žene u Džennetu neće imati menstruaciju i bit će lišene svih 
ostalih nečistoća koje su na ovom svijetu postojale: "U njima će čiste 
žene imati. . ." (El-Bekare, 25). 

Srca stanovnika Dženneta bit će čista. Njihove će riječi i djela 
biti samo dobra, u njemu neće biti ružnog govora koji uznemirava. 
Stanovnici Dženneta bit će lišeni svih praznih riječi i djela: "Zbog 
njih neće biti praznih besjeda i pobuda na grijeh" (Et-Tur, 23); "U njima neće slušati 
prazne besjede ni govor grešni; nego samo riječi: 'Mir, mir!"' (El-Vakia, 25-26). 

Kada stanovnici Dženneta budu spašeni Džehennema, stat 
će na jednom mostu između Dženneta i Džehennema, tu će se 
očistiti i halaliti jedni drugima sve, zatim će ući u Džennet čistih 
srca, nakon što će iz njihovih srca izaći ljubomora, mržnja i slično. 
Muhammed, s.a.v.s., o stanovnicima Dženneta rekao je: "... između 
njih neće biti prepirki niti mržnje, njihova će srca biti kao srce 
jedne osobe i veličat će AIlaha ujutro i navečer." Uzvišeni AUah 
kaže: "I Mi ćemo zlobu iz grudi njihovih istisnuti, oni će kao braća na divanima 
jedni prema drugima sjediti. . * (El-Hidžr, 47). 

Prenosi se od Ibn Abbasa i Alije ibn Ebu Taliba, radijallahu 
anhuma, da su rekli: "Kada stanovnici Dženneta budu ulazili u 
Džennet, pit će vodu sa jednog izvora i AUah će učiniti da se iz 
njihovih srca izgubi mržnja, zatim će piti sa drugog izvora i Allah 
će obasjati njihova lica." Možda se njihova izjava oslanja na sljedeći 
ajet: "... i dat će im Gospodar njihov da piju čisto piće" (El-Insan, 21). 

Četvrti: Ovosvjetski užici privremeni su, a dženetske blagodati 
su vječne: 

"Ono što je u vas - prolazno je, a ono stoje u AIlaha - vječno je" (En-Nahl, 96); 
"To će, doista, blagodat Naša biti, koja nikada neće preslajati!" (Sad, 54); 
"... s plodovima kojih uvijek ima i s trajnom hladovinom" (Er-Rad, 35). 

Uzvišeni Allah u nekoliko primjera veoma jasno spominje 
prolaznost ovosvjetskih užitaka: "Navedi im kao primjer da je život na 
ovom svijetu kao bilje, koje i poslije natapanja vodom, koju Mi s neba spuštamo, ipak 
postane suho, i vjetrovi ga raznesu. A Allah sve može! Bogatstvo i sinovi su ukras u 
životu na ovom svijetu, a dobra djela, koja vječno ostaju, bit će od Gospodara tvoga 
bolje nagrađena i ono u što se čovjek može pouzdati" (El-Kehf, 45-46). 

Dakle, takav je i ovaj dunjalučki život, u jednom trenutku 
izgleda lijep, zatim veoma brzo postane prah koji raznese vjetar 

i tako nestane: "Oni koji čine dobra djela imat će još na ovom svijetu lijepu 
nagradu, a onaj svijet je, sigurno, još bolji. 0 kako će boravište onih koji su se AIlaha 
bojali - divno biti: edenski perivoji u koje će ući, kroz koje će rijeke teći" (En-Nahl, 
30-31). 

peti: Ko bude žudio za užicima ovoga svijeta i bude zaboravlja i 
na ahiret, ukoliko se ne pokaje, zaslužit će Džehennem: "Svako živo 
biće smrt će okusiti! I samo na Sudnjem danu dobit ćete u potpunosti plate vaše, i ko 
bude od vatre udaljen i u Džennet uveden - taj je postigao staje želio; a život na ovom 
svijetu samo je varljivo naslađivanje" (Ali Imran, 185). 

DRUGA TAČKA 



Jelo i piče stanovnika raffNETA 

Ranije smo govorili o dženetskim plodovima i voću, njihovom 
hladu i blizini. Također, spomenuli smo da će stanovnici Dženneta 
uzimati one plodove koje budu poželjeli, i da će u njemu imati jela 
i pića kakve god požele: "... i voćem koje 6e sami birati; i mesom ptičijim 
kakvo budu željeli" (El-Vakia, 20-21); "U njemu će biti sve što duše zažele i čime se 
oči naslađuju" (Ez-Zuhruf, 71). Allah će njima dozvoliti da jedu i piju šta 
god požele: "Jedite i pijte radosni, za ono što ste u danima minulim zaradili!" 
(El-Hakkah, 24). 

Spomenuli smo da će u Džennetu bid i mora: more ćija će se 
voda piti, more od vina, more od mlijeka i more od meda, i da će 
dženetske rijeke izlaziti iz tih mora, i da će u Džennetu biti puno 
izvora i da će sa tih izvora, rijeka i mora stanovnici Dženneta piti. 
Uzvišeni Allah kaže: 

"Čestiti će iz pehara piti komforom začinjeno piće; sa izvora iz kojeg će samo 
Allahovi štićenici piti, i koji će kuda hoće bez muke razvoditi" (El-Insan, 5-6); 

"U njemu će iz čaše piće inbirom začinjeno pili; sa izvora u Džennelu, koji će se 
Selsebil zvati" (El-Insan, 17-18); 

"... pomiješano s vodom iz Tesnima će biti; sa izvora iz kojeg će Allahu bliski 
piti" (EI-Mutaffifin, 27-28). 

Dženetsko vino 

Jedno od pića koja je Uzvišeni Allah pripremio za stanovnike 
Dženneta jeste i vino koje će biti čisto od nedostataka i utjecaja na 
čovjeka koje je imalo na ovom svijetu. Ovosvjetsko vino oduzima 
razum, od njega zaboli glava i stomak, tijelo malaksa i izaziva veliki 
broj bolesti, dok će dženetsko vino biti slobodno od svih ovih stvari 
i bit će finog okusa i čisto: "Bit će posluženi pićem - iz izvora koji će stalno teći; 
bistrim i prijatnim onima koji budu pili; od njega neće glava boljeti i od njega se neće 
pamet gubiti" (Es-Saffal, 45-47); "... i rijeke od vina, prijatna onima koji piju..." 
(Muhammed, 15). Dakle, to vino je bijelo, ukusno i ne oduzima razum 
čovjeku. Uzvišeni Allah na drugom mjestu kaže: "Služit će ih vječno 
mladi mladići; sa čašama i ibricima i peharom punim pića iz izvora tekućeg; od koga ih 
glava neće boljeti i zbog kojeg neće pamet izgubiti" (El-Vakia, 17-19). 

Prenosi Dahak da je Ibn Abbas, r.a., rekao: "Vino ima četiri 
osobine: opija, izaziva glavobolju, povraćanje i vršenje male nužde. 
Allah spominje dženetsko vino i kazuje da je ono lišeno svih ovih 
osobina." 

Na drugom mjestu, Uzvišeni Allah kaže: "Dat će im se pa će piće 
zapečaćeno piti; čiji će pečat mošus biti" (EI-Mutaffifin, 25-26). 

Dakle, to vino je zapečaćeno, zatvoreno i kada se pije širi 
prijatan miris. 

Dženetska hrana 

Prvo jelo kojim će Uzvišeni Allah počastiti stanovnike Dženneta 
bit će produžetak ribljih džigerica. Prenose Buhari i Muslim od 
Ebu Seida el-Hudrijja, r.a., da je Muhammed, s.a.v.s., rekao: "Na 
Sudnjem danu zemlja će biti kao parče hljeba, El-Džebbar (Uzvišeni 

Allah) će je umotati Svojom Rukom onako kako vi umotavate 
vašu hranu kada krećete na put i to će pripremiti kao jednu od 
dobrodošlica stanovnicima Dženneta." Jedan od jevreja došao je i 
pitao: "Er-Rahman (Milostivi) te blagoslovio, o Ebu Kasime, da li 
si obaviješten o dobrodošlici stanovnicima Dženneta na Sudnjem 
danu?" Odgovorio je: "Svakako." Zatim je rekao: "Zemlja će biti 
kao parče hljeba...", i rekao je onako kako je rekao Allahov Poslanik, 
s.a.v.s., zatim Allahov Poslanik pogleda u nas i nasmija se tako da smo 
mogli vidjeti njegove kutnjake, i reče: "Hoćeš li da te obavijestim o 
njegovim začinjenim jelima balam i nun?" Pitali su (ashabi): "Šta je 
to?" Odgovorio je: "To je bik (meso od bika) i riba, a od produžetka 
njihovih džigerica jest će sedamdeset hiljada ljudi." 

Prenosi Buhari od Abdullaha ibn Selama, r.a., da je ovaj 
postavljao Muhammedu, s.a.v.s., brojna pitanja na početku njegove 
selidbe u Medinu, a među njima je bilo i sljedeće: "Koje je prvo 
jelo koje će stanovnici Dženneta jesti?" Odgovorio je: "Produžetak 
ribinih džigerica." 

U Muslimovom Sahihu prenosi se od Sevbana da je neki jevrej 
upitao Allahovog Poslanika, s.a.v.s.: "Čime će proslavljati dženetlije 
kada udu u Džennet, a Allahov Poslanik, s.a.v.s., odgovori mu: 
"Produžecima ribinih džigerica", zatim ga je upitao: "Odakle će 
se napajati", a Allahov Poslanik, s.a.v.s., odgovori mu: "Sa vrela 
zvanog Selsebil". Na to jevrej reče: "Istinu si rekao." 

Dženetska hrana i piće ne izazivaju nečistoće 

Može se pomisliti da će nakon jela i pića u Džennetu biti izazvane 
iste potrebe koje se pojavljuju nakon jela i pića na ovom svijetu, ali 
nije tako zato što je Džennet prebivalište koje je lišeno nečistoća 
i njegovi su stanovnici, također, lišeni svih ovosvjetskih mahana. 
Prenose Buhari i Muslim od Ebu Hurejre, r.a., da je Muhammed, 
s.a.v.s., rekao: "Prva skupina ljudi koji će ući u Džennet izgledat 
će kao pun mjesec, neće baliti, neće imati fiziološke potrebe i neće 

pljuvati." 

Ovo ne važi samo za prvu skupinu ljudi koja će ući u Džennet, 
već obuhvata sve one koji će u njemu biti. Prenosi Muslim od Ebu 
Hurejre, r.a., da je Muhammed, s.a.v.s., rekao: "Prva skupina iz 
mog ummeta koja će ući u Džennet izgledat će kao pun mjesec, 
oni poslije njih izgledat će kao blistave zvijezde na nebu i svi će biti 
na različitim položajima, neće imati fiziološke potrebe, neće im iz 
noseva teći i neće u njemu pljuvati." 

Razlika između stanovnika Dženneta bit će u jačini njihovog 
svjeda, ali svi će biti očišćeni od nečistoća, kako se spominje u 
hadisu. 

Sta će se onda dogoditi s ostacima hrane i pića? Isto pitanje 
postavili su Muhammedu, s.a.v.s., njegovi ashabi, a on im je rekao: 
"... ostatci hrane i pića pretvorit će se u kaplje miška koje će izlaziti 
iz njihovih tijela, a jedan dio pretvorit će se u slezenu, od koje će 
dolaziti prijatan miris." Prenosi Muslim od Džabira ibn Abdullaha, 
r.a., da je rekao: "Čuo sam Allahovog Poslanika, s.a.v.s., da je rekao: 
"Stanovnici Dženneta će jesti, piti, neće pljuvati, neće vršiti malu 
i veliku nuždu i neće im iz noseva teći." Pitali su (ashabi): "Šta će 
biti s jelom koje pojedu?" Odgovorio je: "Postat će slezena kao 
slezena miška." 

Zbog čega će stanovnici Dženneta jesti i piti? 

Ako će stanovnici Dženneta biti u njemu zauvijek i neće 
osjećati bol, neće obolijevati, neće osjećati glad i žeđ, bit će čisti 
od svih prljavština, zbog čega će onda jesti, ukrašavati se i imati 
intimne odnose? 

Na ovo pitanje odgovorio je Kurtubi u svojoj knjizi EtTezkireh 
(475 str.), govoreći: "Blagodati stanovnika Dženneta i njihovo 
korištenje nije zbog odstranjivanja bolova koji ih obuzimaju, oni 
neće jesti zato što će biti gladni, niti će piti zato što će biti žedni, 
niti će se uljepšavati zato što će biti ružni, već će tako biti zato što 

će to biti vječno uživanje čiji će redoslijed biti takav, kao što stoji u 
Allahovim riječima kojima se obraća Ademu, alejhis-selam: 'Oni će 
bili služeni iz posuda i čaša od zlata* (Ez-Zuhruf, 71). Mudrost ovoga je u tome 
što Uzvišeni Allah, iz Svoje mudrosti, opisuje ljudima Džennet 
stvarima koje oni već poznaju i kojima su već bili opskrbljeni na 
ovom svijetu, ali je dodao i druge stvari koje samo On poznaje." 

Posuđe iz kojeg će stanovnici Dženneta jesti i piti 

Stanovnici Dženneta će jesti i piti iz zlatnog i srebrenog posuđa. 
Uzvišeni Allah kaže: "Oni će biti služeni iz posuda i čaša od zlata" (Ez-Zuhruf, 
71); "Služit će ih iz srebrenih posuda i čaša prozirnih; prozirnih, od srebra, čiju će 
veličinu prema željama njihovim odrediti" (El-Insan, 15-16). Ovo znači da će 
se u njima sastaviti čistoća stakla i sjaj srebra. 

Prenose Buhari i Muslim od Ebu Musaa el-Ešarija, r.a., da je 
Muhammed, s.a.v.s., rekao: "Za svakog vjernika u Džennetu će biti 
jedan šator od suhog biserja... i dvije bašče u kojima će biti posuđe 
i sve ostalo od srebra, i dvije bašče u kojima će biti posuđe i sve 
ostalo od zlata." 

Posuđe iz kojeg će oni piti, bit će čaše, ibrici i pehari: "Služit će ih 
vječno mladi mladići; sa čašama i ibricima i peharom punim pića iz izvora tekućeg" 
(El-Vakia, 17-18). 

TREĆA TAČKA 

Odjeća, ukrasi i mirisi 
stanovnika dženneta 

Stanovnici Dženneta bit će odjeveni u veoma lijepu odjeću, 
ukrašavat će se različitim ukrasima od zlata, srebra i biserja. 

Njihova će odjeća biti svilena, a ukrasi će biti narukvice od zlata, 
srebra i biserja. Uzvišeni Allah kaže: 

"... i Džennetom i svilom ih za ono što su trpjeli nagraditi" (El-lnsan, 12); 

"U njima će se narukvicama od zlata i biserom kititi, a odjeća će im svilena bili" 
(El-Hadždž, 23); 

"Edenske perivoje u koje će ući, u kojima će se zlatnim narukvicama, biserom 
ukrašenim, kititi, a haljine će im, u njima, od svile biti" (Fatir, 33); 

"... okićeni narukvicama od srebra, i dat će im Gospodar njihov da piju čisto 
piće" (El-lnsan, 21). 

Odjeća stanovnika Dženneta bit će raznobojna, od nje će biti i 
zelena odjeća od tanke i debele svile: 

"U njima će se narukvicama od zlata kititi i u zelena odijela od dibe i kadife 
oblačiti, na divanima će u njima naslonjeni biti. Divne li nagrade i krasna li 
boravišta!" (El-Kehf, 31); 

* ■ • nakićeni narukvicama od srebra, i dat će im Gospodar njihov da piju čisto 
piće" (El-lnsan, 21). 

Njihova dženetska odjeća bit će bolja od bilo koje druge odjeće 
na ovom svijetu. Prenosi Buhari od El-Beraa ibn Aziba, r.a., da 
je rekao: "Došao je Poslanik, s.a.v.s., sa svilenom odjećom, a 
njegovi su drugovi bili oduševljeni njenom ljepotom i mehkoćom. 
Poslanik, s.a.v.s., je rekao: "Maramice Sada ibn Muaza u Džennetu 
bolje su od ovoga." 

Allahov Poslanik, s.a.v.s., obavijestio nas je da će stanovnici 
Dženneta imati ćešljeve od zlata i srebra i da će se mirisati i pored 
toga što će izlaziti misk iz njihovih tijela. Prenosi Buhari od Ebu 
Hurejre, r.a., da je Muhammed, s.a.v.s., dok je opisivao one koji će 
ući u Džennet, rekao: "Njihovo će posude biti od zlata i srebra, 
njihovi će češljevi biti od zlata, a kamine će ložiti alojom (tropska 
biljka)." Rekao je Ebul Jeman: "To je Drvo Mirisa (Udut-Tib), a 
njihov će znoj biti misk." 

Od blagodati koje će posjedovati bit će i turban koji će nositi 
na glavi (Et-Tidžan). Prenose Tirmizi i Ibn Madža od Mikdada 
ibn Madija Keriba, r.a., da je Muhammed, s.a.v.s., dok je spominjao 

posebnosti koje će imati šehidi, rekao: "... i na njegovoj glavi će 
biti stavljen turban poštovanja, jedan njegov biser vredniji je od 
čitavog dunjaluka i svega što je na njemu." 

Odjeća stanovnika Dženneta neće stariti i bit će vječna. 
Prenosi Muslim od Ebu Hurejre, r.a., da je Muhammed, s.a.v.s., 
rekao: "Onaj koji ude u Džennet postat će bogat i nikada neće 
osiromašiti, njegova odjeća neće stariti i bit će vječno mlad." 

ČETVRTA Tflf.KA 



Postelje sta\ovmka Džeheta 

Dženetske palate i odmarališta u njihovim vrtovima opremljena 
su različitim vrstama postelja, naslonjača itd. Postelje će biti veoma 
udobne i bit će ih ogroman broj, izgledat će začuđujuće, njihova 
će unutrašnjost biti od kadife, a tek šta možemo reći o njihovoj 
spoljašnjosti? Bit će poredanih jastuka za naslon i prostrtih tepiha 

savršenog izgleda koji očaravaju dušu: 

"U njemu su i divani skupocjeni; i pehari postavljeni; i jastuci poredani; i ćilinti 
rašireni" (El-Gašija, 13-16); 

"Naslonjeni na posteljama čije će postave od kadife biti, a plodovi u oba perivoja 
nadohvat ruke će stajati" (Er-Rahman, 54); 

"Bit će naslonjeni na divanima poredanim, a vjenčat ćemo im hurije dženetske" 
(Et-Tur.20); 

"Bit će ih mnogo od naroda drevnih; a malo od kasnijih; na divanima izvezenim; 
jedni preme drugima na njima će naslonjeni biti. . ." (El-Vakia, 13-16). 

Njihovo naslanjanje na ovaj način jedna je vrsta blagodati u 

kojoj će stanovnici Dženneta uživati kada se budu okupljali, kako 

kaže Uzvišeni Allah: 

"i Mi ćemo zlobu iz grudi njihovih istisnuti, oni će kao braća na divanima jedni 
prema drugima sjediti" (EI-Hidžr, 47); 

"Oni će biti naslonjeni na uzglavlja zelena, prekrivena ćilimima čarobnim i 
prekrasnim" (Er-Rahman, 76); 

"... na divanima će u njima naslonjeni biti" (El-Kehf, 31). 

PETA TAfiKA 



Sluge stanovnika Džemeta 

Stanovnike Dženneta služit će djeca koja će Allah stvoriti samo 
da bi njih služili, a ona će biti veoma lijepa, kako kaže Uzvišeni 
AUah: 

"Služit će ih vječno mladi mladići; sa čašama i ibricima i peharom punim pića iz 

izvora tekućeg" (El-Vakia, 17-18); 

"Služit će ih vječno mlada posluga, - da ih vidiš, pomislio bi da su biser prosuti" 
(El-lnsan, 19). 

Ibn Kesir, Allah mu se smilovao, rekao je: "Stanovnike 
Dženneta služit će mlada posluga koja će biti vječna, tj. oni se 
neće mijenjati i neće uopće stariti, dok Njegove riječi: "... da ih 
vidiš, pomislio bi da su biser prosuti", znače, kada ih vidiš kako 
izvršavaju naređenja pretpostavljenih, njihov veliki broj, njihova 
svijetla lica, ljepotu njihove kože, odjeće i ukrasa, naličit će ti na 
prosuti biser, a boljeg opisa od ovoga nema, niti ima boljeg prizora 
od razasutih bisera na čistom i lijepom mjestu..." 

Neki učenjaci misle da će ta mlada posluga biti djeca vjernika i 
nevjernika koja su umrla prije nego postignu zrelost. Ibn Tejmija 
odbacuje ovo mišljenje, govoreći: "Mlada posluga koja će služiti 

stanovnike Dženneta, bit će dženetska stvorenja, a ne djeca ovog 
svijeta. Kada djeca ovog svijeta uđu u Džennet, upotpunit će im 
se stvaranje kao i svim ostalim stanovnicima Dženneta i izgledat 
će kao njihov otac Adem." 

ŠESTA TAČKA 



Trg stanovnika Dženneta 

Prenosi Muslim od Enesa ibn Malika, r.a., da je Muhammed, 
s.a.v.s., rekao: "U Džennetu će biti jedan trg u kojem će se sastajati 
(stanovnici Dženneta) svakog petka, tamo će puhati sjeverni vjetar 
koji će u njihova lica i odjeću puhati (jak miris), i oni će postati 
puno ljepši. Zatim će se vratiti svojim porodicama, a njihove će im 
žene reći: Tako mi Allaha, vratio si se puno ljepši nego što si bio 
kada si izašao odavde'. Oni će odgovoriti: Tako mi Allaha i vi ste 
puno ljepše nego što ste bile kada smo izašli odavde*." 

U komentaru ovog hadisa Nevevi je rekao: "Glavni cilj ovog 
trga jeste okupljanje stanovnika Dženneta na njemu, onako kako 
su se ljudi okupljali na trgovima na ovom svijetu. Dok njihovo 
okupljanje svakoga petka označava vremenski period između dva 
petka, tj. jednu sedmicu, a ne znači da će tamo uistinu postojati 
sedmica kao posljedica nepostojanja sunca, noći, dana itd... 
Potenciranje sjevernog vjetra jeste zbog toga što je to kod Arapa 
vjetar koji prethodi kiši, on je puhao sa strane Šama (Sirije) i sa 
sobom je nosio kišne oblake, i taj će vjetar na njihova lica puhati 
misk i ostale blagodati koje se nalaze na zemlji Dženneta." 

SEDMA TAČKA 



Okupljanja dži;\etlija 

i njihovi razgovori 

Stanovnici Dženneta posjećivat će jedni druge, okupljat će se 
na sjedeljke i prisjećat će se događaja sa ovoga svijeta i blagodati 
koje im je Allah podario ulaskom u Džennet. Opisujući okupljanje 
stanovnika Dženneta, Uzvišeni Allah kaže: "I Mi ćemo zlobu iz grudi 
njihovih istisnuti, oni će kao braća na divanima jedni prema drugima sjediti" (El- 
Hidžr, 47). Allah nam je opisao i jednu vrstu razgovora koji će se 
tamo obavljati: "1 obraćat će se jedni drugima i jedni druge će pitati: 'Prije 
smo među svojima strahovali', - govorit će; Ta nam je Allah milost darovao i od 
patnje u ognju nas sačuvao; mi smo Mu se prije klanjali, On je, doista, dobročinitelj 
i milostiv"' (Et-Tur, 25-28). Među temama njihovih razgovora bit će i 
prisjećanje o lošim stvarima koje su mogle baciti vjernike u sumnju 
i koje su pozivale u nevjerstvo: "I oni će jedan s drugim razgovarati; i jedan 
od njih će reći: 'Imao sam druga jednog; koji je govorio; 'Zar i ti vjeruješ da Ćemo, 
kada poumiremo i zemlja i kosti postanemo, doista, račun polagati?' - 'Hoćete li da 
pogledate?', 1 oni će pogledati, i loga usred Džehennema ugledati; 'Allaha mi', - reći 
će - 'zamalo me nisi upropastio; da nije bilo milosti Gospodara moga, i ja bih se sada 
mučio'; 'A mi, je I' de, više nećemo umirati?', jednom smo umrli - više nećemo biti 
mučeni; to će, zaista, uspjeh veliki biti! Za ovako nešto neka se trude trudbenici'" 
(Es-Saffal, 50-61). 

OSMA TAČKA 



Želje sta\ovxika Džexxeta 

Kada stanovnici Dženneta požele nešto, želje će im biti 
ostvarene na čudesan način i neće naličiti stvarima koje se 
događaju na ovom svijetu. Allahov Poslanik, s.a.v.s., spomenuo je 
neke primjere tih želja i načine na koje se one ostvaruju. 

Jedan stanovnik Dženneta zatražio je dozvolu od svog 
Gospodara da posije nešto, pa mu je On dozvolio. Kada čovjek 
baci sjeme na zemlju, istovremeno će taj plod pustiti korijenje, 
porast će stablo i probeharat će. Prenosi Buhari od Ebu Hurejre, 
r.a., da je Muhammed, s.a.v.s., govorio, dok je pored njega bio jedan 
seljak: "Jedan stanovnik Dženneta zatražit će od svog Gospodara 
da posije nešto, a On će ga pitati: 'Zar u njemu nemaš sve što poželiš?' 
Odgovorit će: 'Svakako, ali ja volim sijati*. Bacit će sjeme, a njegov 
pogled neće moći uhvatiti cvjetanje, rast i žetvu svega toga. To će 
sjeme porasti i biti veličine brda. Uzvišeni Allah će mu reći: 'Stani o 
sineAdemov, %ato što tebe ne mo^e ništa %asititi\ U tom trenutku seljak 
je rekao: Tako mi Allaha, taj neće biti od drugih osim od Kurejšija 
ili Ensarija, zato što oni vole sijanje, a mi ga ne volimo'. Allahov se 
Poslanik, s.a.v.s., nasmijao." 

Drugi čovjek poželjet će da ima djecu, a Allah će mu tu želju 
ispuniti za trenutak. 

Prenose Tirmizi, Imam Ahmed i Ibn Hibban od Ebu Seida, 
r.a., da je Muhammed, sallallahu alejhi ve selem, rekao: "Kada 
vjernik u Džennetu bude poželio da ima dijete, žena će mu postati 
trudna, rodit će i dijete će za trenutak porasti do uzrasta kakvog 
ga je on poželio." 

EVETA TAČKA 



Žene sta.vovmka Džemeta 

Žena vjernika na ovom svijetu ako je vjernica, 
bit će njegova žena i u Džennetu 

_y_ 

Zena vjernika na ovom svijetu bit će njegova žena i na budućem 
svijetu, ukoliko bude vjernica u životu na ovom svijetu: . . eđenski 
vrtovi u koje će ući oni i roditelji njihovi i žene njihove i porod njihov - oni koji su 
bili čestiti. . (Er-Rad, 23). 

Oni će zajedno sa svojim ženama uživati u dženetskim 
blagodatima, sretni i radosni: "Oni i žene njihove bit će u hladovini na 
ukrašenim divanima naslonjeni" (Ja-Sin, 56); "... uđite u Džennet, vi i žene vaše, 
radosni!" (Ez-Zuhruf, 70). 

Žena će pripasti svom posljednjem mužu 

Prenosi Ebu Alij el-Harrani u svojoj knjizi Tarihu-r-Rikkati 
(Historija ropstva) od Mejmuna ibn Mehrana da je rekao: "Muavija 
ibn Ebu Sufjan htio je oženiti Ummu Derda (majka Derdaa, 
radijallahu anhu), a ona je ga odbila, govoreći: 'Čula sam Ebu 
Derdaa (Derdaovog oca) kako govori: 'Rekao je Poslanik, s.a.v.s.: 
'Zena ide sa svojim posljednjim mužem', ili je rekao: 'Žena je za 
svog posljednjeg muža'." 

Također, prenosi Ibn Asakir od Ikrime, r.a., da je rekao: "Esma 
bint Ebu Bekr (Ebu Bekrova, radijallahu anhu, kći) bila je udata 
za Zubejra ibn Avvama, a on je bio grub prema njoj, i ona je 
zato otišla i požalila se svom ocu, koji joj je rekao: 'Kćerko moja, 
molim te strpi se, zato što, kada žena ima dobrog muža koji umre, 
a ona se iza njega ne uda za drugog, Allah će njih dvoje sastaviti 
u DžennetuV 

Prenosi Bejheki da je Huzejfa, r.a., rekao svojoj ženi: "Ako 
želiš biti moja žena u Džennetu, nemoj se udavati poslije moje 
smrti, zato što će žena pripasti svom posljednjem mužu sa ovog 
svijeta." 

Iz istih razloga Uzvišeni Allah zabranio je Muhammedovim, 
s.a.v.s., ženama da se udaju nakon njegove smrti, zato što će one 
biti njegove žene na ahiretu. 

El-Hurul 'Ain - Dženetske hurije 

Allah će u Džennetu vjernike oženiti drugim lijepim ženama, 
pored onih koje su imali na ovom svijetu, kako je to spomenuto u 
sljedećem ajetu: "Eto, tako će biti i Mi ćemo ih hurijama, krupnih očiju, ženiti" 
(Ed-Duhan, 54). Riječ koja je u ovom ajetu upotrijebljena za hurije na 
arapskom jeziku jeste el-huru što je množina riječi havra, a znači: 
žena čija je bjelina očiju izrazito bijela, dok su joj ženice izrazito 
crne. Riječ ain množina je riječi ajna, što označava ženu čije su oči 
krupne. 

Uzvišeni Allah opisao je da su te žene veoma lijepe, tj. djevojke 
koje će biti istih godina: "A onima koji su se Allaha bojali želje će se ostvariti: 
bašče i vinogradi; i djevojke mlade, godina istih. . ." (En-Nebe, 31-33). 

Dženetske su hurije Allahova stvorenja koja su u njemu 
(Džennetu) stvorena. Allah će učiniti da one budu pune ljubavi i 
djevice: "Stvaranjem novim Mi ćemo hurije stvoriti; i djevicama ih učiniti; milim 
muževima njihovim, i godina istih" (El-Vakia, 35-37). To što su djevice, znači, 
da ih prije toga niko nije oženio: "U njima će biti one koje preda se gledaju, 
one koje, prije njih, ni čovjek ni džinn nije dodirnuo" (Er-Rahman, 56). 

Allah nam u Kur'anu govori o ljepoti dženetskih žena i kaže: "U 
njima će biti i hurije očiju krupnih; slične biseru u školjkama skrivenom" (El-Vakia, 
22-23). To znači, da one naliče biserima koji su skriveni u dubinama 
mora, koje svjedost niti neka ruka nije nikada dodirnula, tako da 
su sačuvale svoju savršenu čistoću. Na drugom mjestu opisane su 
kao dragulji i dijamanti: "U njima će biti one koje preda se gledaju, one koje, 



drugi dio|190 



prije njih, ni čovjek ni džinn nije dodirnuo...; Pa, koju blagodat Gospodara svoga 
poričete?! ... bit će kao rubin i biser. . ." (Er-Rahman, 56-58). 

Ailah sam svjedoči o ljepoti dženetskih hurija, a On je dovoljan 
kao svjedok za njihovu ljepotu. Iz toga se podrazumijeva da su 
one postigle savršenstvo ljepote: "U njima će biti ljepotica naravi divnih. . .; 
pa, koju blagodat Gospodara svoga poričete?! ... hurija u šatorima skrivenih..." 
(Er-Rahman, 70-72). 

Zene u Džennetu neće biti kao što su bile na ovom svijetu. 
Tamo neće imati menstruaciju, nifas, neće pljuvati i neće imati 
fiziološke potrebe, kako se spominje u Allahovim riječima: "U njima 
će čiste žene imati, i u njima će vječno boraviti" (El-Bekare, 25). 

AUahov Poslanik, s.a.v.s., govorio nam je o ljepoti dženetskih 
žena. Prenose Buhari i Muslim od Ebu Hurejre, r.a., da je 
Muhammed, s.a.v.s., rekao: "Prva skupina koja će ući u Džennet 
izgledat će kao pun mjesec, neće pljuvati, neće im iz noseva teći 
i neće vršiti nuždu. Njihovo će posuđe biti od srebra, njihovi 
će češljevi biti od zlata i srebra, njihove će kadionice biti aloja 
(tropska biljka), njihov će znoj biti misk i svako će od njih imati po 
dvije žene, čija će se unutrašnjost kostiju kroz njihovo meso vidjeti 
usljed njihove ljepote." 

Pogledaj njihovu ljepotu koju opisuje Allahov Poslanik, s.a.v.s.: 
"Kada bi jedna od dženetskih žena pogledala stanovnike zemlje, 
obasjala bi svjedošću i ispunila mirisom sve što se nalazi između 
nje i zemlje. Mahrama na njenoj glavi bolja je od čitavog dunjaluka 
i svega što se na njemu nalazi" (Prenosi Buhari). 

Određenje da će svaki čovjek u Džennetu imati po dvije žene, 
naj vjerovatni je se odnosi na minimalni broj žena. Međutim, prenose 
Tirmizi i Ibn Madža od El-Mikdama ibn.Madija Kerba, r.a., da je 
Muhammed, s.a.v.s., rekao: "Šehid kod Allaha ima sedam odlika: 
prvom prolivenom kapljicom krvi opraštaju mu se svi grijesi, 
odmah ugleda svoje mjesto u Džennetu, zaštićen je od kaburske 
kazne, osiguran je velikog (kijametskog) straha, na njegovu glavu 

stavlja se turban počasti čiji jedan biser vrijedi više od čitavog 
dunjaluka i svega što je na njemu, oženit će sedamdeset i dvije 
hurije i posredovat će za sedamdeset njemu bliskih osoba." 

Pjevanje dženetskih hurija 

Muhammed, s.a.v.s., obavijestio nas je da će hurije u Džennetu 
pjevati lijepim i privlačnim glasom. Prenosi Taberani od Ibn 
Omera, r.a., da je Muhammed, s.a.v.s., rekao: "Žene stanovnika 
Dženneta svojim muževima pjevat će veoma lijepim glasovima 
koje niko prije nije čuo. One će pjevati: 'Mi smo dobre i lijepe, žene 
plemenitih ljudi, gledamo zadovoljnog pogleda'. One, također, 
pjevaju: 'Mi smo vječne i ne umiremo, mi smo sigurne i ne bojimo 
se, mi ćemo ovdje biti i nećemo se odavde udaljiti'." 

Prenosi Enes, r.a., da je Muhammed, s.a.v.s., rekao: "Dženetske 
će hurije, pjevajući govoriti: *Mi smo lijepe hurije, skrivene smo za 
plemenite muškarce'." 

Srdžba (ljubomora) hurija za svojim muževima sa ovoga svijeta 

Naš voljenik Muhammed, s.a.v.s., obavijestio nas je da će se 
dženetske hurije srditi za svoje muževe sa ovoga svijeta, kada 
nekom od njih njihove žene na ovom svijetu učine nešto nažao 
ili na štetu. Prenose Imam Ahmed i Tirmizi od Muaza, r.a., da 
je Muhammed, s.a.v.s., rekao: "Nijedna žena na ovom svijetu ne 
učini nešto nažao svome mužu, a da njegova dženetska hurija ne 
kaže: 'Nemoj mu štetu činiti Allah te ubio, zato što će on tebe 
napustiti, ubrzo će se odvojiti od tebe i doći će kod nas'." 

Vjernik će u Džennetu imati snagu stotinu ljudi 

Prenosi Enes, r.a., da je Muhammed, s.a.v.s., rekao: "'Vjerniku 
će u Džennetu biti dato toliko i toliko snage za seksualne odnose'. 
Neko je pitao: c O Allahov Poslaniče, zar je moguće da se učini 
takva stvar?' Odgovorio je: 'Bit će mu data snaga stotinu ljudi'" 
(Prenosi Tirmizi). 

Staxov\ici Dži;x\eta ismijavat će stanovnike Dženennema 

Kada Uzvišeni AUah uvede stanovnike Dženneta u Džennet, oni 
će pozvati svoje neprijatelje nevjernike koji će biti u Džehennemu, 
ismijavajući ih: "I stanovnici Dženneta će stanovnike vatre dozivati: 'Mi smo našli 
daje istinito ono što nam je Gospodar naš obećao, da li ste i vi našli daje istinito ono 
čime vam je Gospodar vaš prijetio?* - Jesmo!' - odgovorit će. A onda će jedan glasnik 
među njima da ga ijedni i drugi čuju, viknuti: 'Neka Allahovo prokletstvo ostane nad 
onima koji su se prema sebi ogriješili'" (EI-E'raf, 44). 

Nevjernici na ovom svijetu u neprijateljstvu su s vjernicima 
i ismijavaju ih. Tog Dana, vjernici će pobijediti i uživajući u 
neizmjernim blagodatima, pogledat će nevjernike i ismijavati ih: 

"Dobri će, zaista, u nasladama boraviti; sa divana gledati; na licima njihovim 
prepoznat ćeš radost sretna života; dat će im se pa će piće zapečaćeno piti; čiji će 
pečat mošus biti - i neka se za to natječu oni koji hoće da se natječu! pomiješano s 
vodom iz Tesnima će biti; sa izvora iz kojeg će Allahu bliski piti. Grešnici se smiju 
onima koji vjeruju; kada pored njih prolaze, jedni drugima namiguju; a kada se 
porodicama svojim vraćaju, šale zbijajući vraćaju se; kada ih vide, onda govore: 'Ovi 
su, doista, zalutali!' - a oni nisu poslani da motre na njih. Danas će oni koji su 
vjerovali - nevjernicima se podsmijavati; sa divana će gledati. Zar će nevjernici biti 
drukčije kažnjeni nego prema onome kako su postupali!" (El-Mutaffifin, 22-36). 
Da, tako mi Allaha, nevjernici će naći ono što su radili. 
Dok vjernik bude uživao u dženetskim blagodatima, sjetit će 
se nekog prijatelja koji je uljepšavao nevjerovanje na ovom svijetu 
i pozivao u iskrivljene pravce, koji bi ga svrstali u nevjernike i 
Allahove neprijatelje. On će svojoj braći u Džennetu govoriti o 
tom svom prijatelju i pozvat će ih da pogledaju mjesto na kojem se 

on kažnjava. Kada ga vidi kako biva kažnjavan, shvatit će Allahovu 
milost kojom ga je spasio tog prijatelja, a zatim će mu govoriti: 1 
oni će jedan s dragim razgovarati; ijedan od njih će reći: Imao sam druga jednog; 
koji je govorio; 'Zar i ti vjeruješ da ćemo, kada poumiremo i zemlja i kosti postanemo, 
doista, račun polagati?'; Hoćete li da pogledate?'; I oni će pogledati, i toga usred 
Džehennema ugledali. 'Allaha mi', - reći će — 'zamalo me nisi upropastio; da nije bilo 
milosti Gospodara moga, i ja bih se sada mučio; A mi, je I' de, više nećemo umirati?' 
-jednom smo umrli - više nećemo biti mučeni; to će, zaista, uspjeh veliki biti!" (Es- 
Saffat, 50-60). 



IEDANAFSTA TAČKA 



Et-Tesbih (slavljenje Allaha) 
i Et-Tekbir (veličanje Allaha) 
blagodati su stanovnika dženneta 

Džennet je kuća blagodati i nagrade, a nije kuća dužnosti i 
iskušenja. Neko može reći, šta onda znače riječi Muhammeda, 
s.a.v.s., koje prenosi Buhari od Ebu Hurejre, r.a., kojima opisuje 
prvu skupinu koja će ući u Džennet i na kraju kaže: 

"... veličat će Allaha ujutro i navečer." 

Ovdje nema nikakvog problema zato što to njihovo slavljenje 
(tesbih) nije nikakva dužnost. Komentirajući ovaj hadis, Ibn 
Hadžer veli: "Kurtubi je rekao: 'To veličanje nije za njih obaveza 
i dužnost!'" U Muslimovom predanju, Džabir je na sljedeći način 
komentirao hadis: "Oni će izgovarati tesbih i tekbir onako kako vi 
uzimate vazduh da biste disali." On je dao takav komentar zato što 
je udisanje nužna stvar i nije nikakva teškoća. Allah će učiniti da 
njihovo udisanje bude tesbih zato što će njihova srca biti obasjana 

spoznajom Uzvišenog Allaha i ispunjena ljubavlju prema Njemu, 
a onaj ko nekoga voli, spominje ga često. 

Šejhu-l-islam Ibn Tejmija potvrdio je da će tesbih i tekbir biti 
jedna vrsta dženetske blagodati koju će uživati, rekavši: "To neće 
biti dužnost za koju će se tražiti posebna nagrada, već će samo to 
djelo biti jedna od blagodati u kojoj duša odmara i uživa." 

DVANAESTA TflEKfl 



Najljepša blagodat u kojoj će uživati stanovxici 

DŽENNETA lili ĆE GLEDANJE 

u Allahovo Plemenito Lice 

Prenosi Ebu Seid, r.a., da je Muhammed, s.a.v.s., rekao: "Uzvišeni 
Allah pozvat će stanovnike Dženneta: 'O stanovnici Dometa'. Oni 
će odgovoriti: 'Odazivamo Ti se Gospodaru naš, svo je dobro u 
Tvojoj ruci'. On će ih pitati: Jeste li zadovoljni?' Odgovorit će: 'Kako 
ne bismo bili zadovoljni Gospodaru naš, kada si nam dao ono što 
nisi nikome dao'. On će reći: 'Želite li da vam dam nešto bolje od ovoga?' 
Oni će reći: 'Gospodaru, šta može biti bolje od ovoga?' Reći će: 
Vbasipat ću vas Svojim %adovoljstwm i nikada se neću na vas nasrditi" 1 
(Prenose Buhari i Muslim). 

Najveća blagodat u Džennetu, koji je pun blagodati, bit će 
gledanje u Allahovo Plemenito Lice. Kaže Ibn el-Esir: "Vidjeti AHaha 
najveći je cilj na ahiretu i najveći stepen svih Allahovih blagodati. 
Molim Allaha da učini da postignemo ono što želimo." Uzvišeni 
Allah svjedoči da će Ga Njegovi robovi gledati u Džennetu: "Toga 
dana neka će lica blistava bili; u Gospodara svoga će gledati" (El-Kijameh, 22-23). 

Nevjernicima će ova velika blagodat biti zabranjena: "Oni će toga dana 
od milosti Gospodara svoga zaklonjeni biti" (EI-Mutaffifin, 15). 

Prenose Muslim i Tirmizi od Suhejba er-Rumija, r.a. da je Allahov 
Poslanik, s.a.v.s., rekao: "Kada stanovnici Dženneta uđu u Džennet, 
Uzvišeni Allah će im reći: T)a li ^elite još veću nagradu?' Odgovorit 
će: 'Zar nam nisi učinio lica bijelim? Zar nas nisi uveo u Džennet i 
spasio nas vatre?' Rekao je (Poslanik): Tada će Allah skloniti zastor 
(između Njega i njih), a za njih (stanovnike Dženneta) neće postojati 
ništa bolje od gledanja u svog Uzvišenog Gospodara", a u drugom 
predanju stoji: "... zatim je proučio sljedeći ajet: 'One koji čine dobra djela 
čeka nagrada, i više od toga!'" (Junus, 26). 

Gledanje u lice Uzvišenog Allaha je el-mezid (višak) koji je 
Allah obećao vjernicima: "U njemu će imati što god zažele - a od Nas i više" 
(Kaf, 35); "One koji čine dobra djela čeka nagrada, i više od toga!" (Junus, 26). 
Komentatori Kur'ana kažu da se pod riječ "nagrada" podrazumijeva 
Džennet, a riječi "... i više od toga" podrazumijevaju gledanje u 

Allahovo Lice. . ■ 

Gledanje u Allaha u Džennetu istinsko je gledanje istinskim 
pogledom, a nije onako kako misle neke sekte koje odbijaju 
gledanje u Allaha, oslanjajući se na svoju praznu umstvenu 
percepciju, nerazumijevanje i iskrivljavanje riječi. Medinski imam, 
Imam Malik bio je pitan za riječi Uzvišenog Allaha: "Toga dana neka 
će lica blistava biti; u Gospodara svoga će gledali" (El-Kijameh, 22-23). Rečeno 
mu je: "Neki ljudi govore: 'Oni čekaju nagradu od Njega'. Malik 
je rekao: 'Lažu, šta je s riječima Uzvišenog: 'Oni će toga dana od milosti 
Gospodara svoga zaklonjeni biti' (El-Mutaffifin, 15). Ljudi će na Sudnjem 
danu svojim očima gledati u Allaha. Kada vjernici ne bi gledali 
u Allaha na Sudnjem danu, Allah ne bi sljedećim riječima rekao 
nevjernicima da Ga neći moći vidjeti: 'Oni će toga dana od milosti 
Gospodara svoga zaklonjeni bili'"' (El Mutaffifin, 15). 

Među onima koji su potvrdili da će vjernici vidjeti svoga Gos- 
podara u Džennetu jeste i Tahavi, autor poznate knjige EI-Akiđetu 

Tahavijje, koji je rekao: "Viđenje Allaha za stanovnike Dženneta će 
biti istinsko, ali će to viđenje biti bez obuhvatanja (AUahovog Bića) 
i bez kejfijja (način na koji se On gleda), onako kako AUahova 
knjiga kaže: Toga dana neka će lica blistava biti; u Gospodara svoga & gledati'" 
(El-Kijameh, 22-23). Komentar ovog ajeta je: "Ovo će biti onako kako 
samo AUah želi i zna." Sve što je spomenuto u vjerodostojnom 
hadisu od Muhammeda, s.a.v.s., onako je kako je on rekao, njegovo 
je značenje onakvo kakvim ga je on objasnio, mi ga nećemo našim 
mišljenjima komentirati, niti ćemo nagađati kako nama odgovara, 
zato što u ovoj vjeri neće biti spašen niko ko se potpuno ne preda 
Uzvišenom Allahu i Njegovom Poslaniku, s.a.v.s. Također, onaj 
koji ga ne razumije, neka ostavi stvar Onome Koji to najbolje 
poznaje. 

Komentator ove knjige, objašnjavajući o sektama koje su 
skrenule s Pravoga puta od jednoglasnog mišljenja u vezi ovog 
pitanja, rekao je: "Oni koji su odbili viđenje Allaha jesu: džehmije, 
mutezilije i oni koji su naslijedili njihovo mišljenje iz redova 
havaridža i imamija (šiija). Njihove su riječi pogrešne i nisu u 
skladu s Kur'anom i sunnetom. Viđenje Allaha potvrdili su ashabi, 
tabiini (nasljednici ashaba), islamski imami koji su poznati po 
svojim imametima u vjeri, muhaddisi (oni koji su se bavili naukom 
hadisa) i veliki broj apologeta (ehlul-kelam) koji pripadaju ehli- 
sunnetu." 

Zatim je objasnio važnost ovog pitanja, i rekao: "Ovo pitanje 
jedno je od najsvjetlijih pitanja osnove naše vjere. To je cilj za koji 
se ljudi pripremaju i žude, a njega neće postići oni koji su se udaljili 
od svoga Gospodara." 

Zatim je objasnio da su AUahove riječi: "Toga dana neka će lica 
blistava biti; u Gospodara svoga će gledati" (El-Kijameh, 22-23), najjasniji dokaz 
ovom pitanju, dok oni koji su komentirali ovaj ajet, govoreći da oni 
neće vidjeti Allaha, već čekaju nagradu od Njega, nemaju nikakav 
dokaz, zato što su pitanja proživljenja, Dženneta, Džehennema 

i obračuna najlakši za komentiranje (ali oni ih nisu komentirali). 
Nema sumnje da uvijek kada se želi komentirati neko pitanje, nalazi 
se izlaz kod tih komentara, onako kako su našli izlaz komentatori 
ovih tekstova. 

Zatim je objasnio opasnost teVila (komentiranja), govoreći: 
"On (teVil) je taj koji može uništiti dunjaluk i vjeru. Tako su 
postupili kršćani i jevreji s tevratskim i indžilskim tekstovima, a 
nas je Allah savjetovao da ne postupamo kao oni. Ali oni koji 
nemaju zdrav razum slijede samo svoj put. Neispravan te'vil učinio 
je ogromnu štetu vjeri i vjernicima. Zar Osman, r.a., nije bio ubijen 
zbog jednog takvog neispravnog komentara? Ista stvar dogodila se 
i kod Devine bitke, Sifinske bitke, ubojstvo Husejna i Bitka Hurre. 
Zar se nisu odvojili havaridži, udaljili muteziliti, odbili rafidije (šiiti) 
i zar se ummet neće podijeliti na sedamdeset i tri sekte zbog čega 
drugog, osim, u osnovi, zbog neispravnih komentara?!" 

Kasnije se pojavilo nekoliko komentara selefa (prvaci našeg 
ummeta) oko spomenutog ajeta: "Toga dana neka će lica blistava biti; u 
Gospodara svoga će gledati" (El-Kijameh, 22-23), i rekli su: "Rekao je Hasan 
(najvjerovatnije Hasan el-Basri): 'Pogledat će u svog Gospodara i 
ispunit će im se lica svjetlošću'", dok Ebu Salih prenosi da je Ibn 
Abbas, r.a., rekao: "Gledat će u Lice svoga Gospodara." Ikrima je 
rekao: "Toga dana neka će lica blistava biti...', to će biti rezultat 
neizmjernih blagodati, i: \.. u Gospodara svoga će gledati', to 
znači da će neposredno gledati svoga Gospodara." To je komentar 
komentatora Kur'ana i muhaddisa. Uzvišeni Allah kaže: "U njemu će 
imati što god zažele - a od Nas i više" (Kaf, 35). Taberi je rekao: "Alija ibn 
Ebu Talib i Enes ibn Malik, radijallahu anhuma, rekli su: To je 
gledanje u Lice Uzvišenog Allaha'." 

Zatim je spomenuo značenje izraza ez-zijade (višak) iz 
riječi Uzvišenog Allaha: "One koji čine dobra djela čeka nagrada, i više od 
toga!" (Junus, 26), i rekao je da to znači gledanje u Allahovo Lice. 
Spomenuo je hadis koji prenosi Muslim od Suhejba, r.a., da je 

Muhammed, s.a.v.s., rekao: "Kada stanovnici Dženneta uđu u 
Džennet i stanovnici Džehennema uđu u Džehennem, pozvat će 
jedan glas: 'O stanovnici Dženneta, AUah hoće da ispuni jedno 
obećanje koje vam je obećao!' Oni će pitati: 'Koje je to obećanje? 
Zar On nije učinio da naša dobra djela na vagi budu teža, zar nam 
nije obasjao lica svjetlošću, zar nas nije uveo u Džennet i zar nas 
nije spasio vatre?' Tada će Allah skloniti zastor i oni će gledati 
u Njega, i ništa im neće biti draže od gledanja u Njega. Ovo je 
značenje ez-zijade (u spomenutom ajetu)." 

Postoji veliki broj predanja koja riječi ez-zijade komentiraju 
kao gledanje u Allahovo Lice. Tako su ih komentirali i ashabi, 
radijallahu anhum. Ibn Džerir ovo je prenosio od jedne skupine, 
među kojima su bili: Ebu Bekr es-Siddik, Huzejfa, Ebu Musa el- 
Ešari i Ibn Abbas, radijallahu anhum. 

Dokaz ovome su Allahove riječi: "Oni će loga dana od milosti Gospodara 
svoga zaklonjeni biti" (El-Mutaffifin, 15). 

Autor spomenute knjige rekao je da su Imam Šafija, Allah mu 
se smilovao, i nekoliko drugih imama ovaj ajet uzeli kao dokaz 
za viđenje Allaha u Džennetu. Ovo je spomenuo Taberi i drugi 
među muzenijama i šafijama. Hakim je rekao: "Pričao nam je El- 
Esam, a on od Er-Rebbia ibn Sulejmana da je rekao: "Bio sam 
kod Muhammeda ibn Idrisa eš-Šafija (Imam Šafija) kada mu je 
došlo jedno pismo od Saida (iz Egipta) u kojem je pisalo: l Šta 
misliš o riječima Uzvišenog Allaha: 'Oni će toga dana od milosti 
Gospodara svoga zaklonjeni biti" (El-Mutaffifin, 15). Imam Šafija 
rekao je: 'Činjenica da je njima zabranjeno gledati u Njega zbog 
Njegove srdžbe prema njima, jeste dokaz da će Ga Njegovi voljeni 
gledati i da će On biti s njima sretan'." 

Autor spomenute knjige obznanio je neistinitost uvjerenja 
onih koji tvrde da riječi koje je Allah rekao Musau, alejhis-selam: 
"I kad Nam Musa dođe u određeno vrijeme, i kada mu Gospodar njegov progovori, 
on reče: 'Gospodaru moj, ukaži mi se da Te vidim!' - 'Ne možeš Me vidjeti' - reče 
'ali pogledaj u ono brdo, pa ako ono ostane na svom mjestu, vidjet ćeš Me!' I kad se 

Gospodar njegov onom brdu otkri, On ga sa zemljom sravni, a Musa se onesviješten 
strovali, čim se osvijesti, reče: 'Hvaljen neka si! Kajem Ti se, ja sam vjernik prvi!'" 
(El-E'raf, 143), i Njegove riječi: "Pbgledi do Njega ne mogu doprijeti, a On do 
pogleda dopire..." (El-En'am, 103), dokaz su da Allah neće biti viđen. 
On je rekao da ova dva ajeta potvrđuju upravo suprotno: 

prvi: Allah nije odbio zahtjev koji je Musa, alejhis-selam, od Njega 
zatražio, dok, kada je Nuh, alejhis-selam, od Njega zatražio spas 
svoga sina, rekao mu je: "Savjetujem ti da neznalica ne budeš" (Hud, 46). 

Zatim, Allah je njemu rekao da Ga sada ne može vidjeti, ali nije 
mu rekao da Ga neće nikada vidjeti, već da Ga ne može vidjeti 
na ovom svijetu. Zbog toga je rekao da pogleda brdo, ako ono 
svojom snagom uspije izdržati da Ga vidi, moći će i on. Brdo nije 
uspjelo izdržati Allahovo svjedo, a kako će ga izdržati čovjek koji 
je puno slabiji. 

Također, da je Allah htio, ne bi brdo učinio prašinom, već je 
njegovo izdržavanje učinio uvjetom da i Musa, alejhis-selam, može 
da Ga vidi. 

Zatim, da se Allah pokazao brdu, koje neće biti nagrađeno niti 
kažnjeno, On bi se pokazao i onima koje On voli i poslanicima. 
Ali, Allah je htio da kaže Musau, alejhis-selam, da se neće nikom 
na ovom svijetu pokazivati. 

Nema sumnje da je Allah govorio Musau i da ga je on čuo, u 
tom slučaju, viđenje Allaha sigurno ima više prednosti. 

drtlgi: To ne znači da Allah ne može biti viđen, već znači da 
se Allah ne može obuhvatiti pogledom ljudi. Ajet dokazuje 
savršenstvo ADahove Veličine, da je On Najveći i da zbog Njegove 
Veličine ne može biti obuhvaćen pogledima. Mi pogledom ne 
možemo obuhvatiti ne samo Allaha, već i puno Njegovih stvorenja. 
Naprimjer, mi nismo u mogućnosti našim pogledima vidjeti Sunce 
u njegovom stvarnom izgledu. 

Zatim, autor spomenute knjige rekao je da su mnogobrojni 
mutevatir-hadisi o viđenju Allaha na ahiretu, a među njima je 
hadis Ebu Hurejre, r.a.: "Neki su ljudi pitali Allahovog Poslanika: 

'Hoćemo li na Sudnjem danu vidjeti našeg Gospodara?' AJlahov 
Poslanik, s.a.v.s, odgovorio je: 'Možete li gledati u Mjesec kada je 
pun i kada ga ne prekrivaju oblaci?' Odgovorili su: 'Ne'. Rekao je: 
*Vi ćete Njega vidjeti tako'." 

Također, prenosi se da je Džerir ibn Abdullah el-Bedželi rekao: 
"Odmarali smo s Poslanikom, s.a.v.s., a on je pogledao Mjesec u 
četrnaestoj noći mjeseca (petnaeste noći u mjesecu on postaje 
pun) i zatim je rekao: "Vi ćete svog Gospodara vidjeti onako kako 
vidite njega (Mjesec) i njegovo viđenje neće vam biti teško'." 

Također, prenosi Adij ibn Hatim, r.a., da je Muhammed, s.a.v.s., 
rekao: "Svaki od vas susrest će AUaha na Dan susreta s Njim, neće 
biti između vas i Njega zastora niti prevodioca, a On će vam reći: 
'Zar ti nisam poslao poslanika da te opomene?' Odgovorat će: 'Jesi, 
Gospodaru moj'. On će reći: 'Zar ti nisam dao bogatstvo i joS bolje od 
toga?' Odgovorit će: 'Jesi, Gospodaru moj'." 

Ima još veliki broj hadisa koji dokazuju viđenje Uzvišenog 
Allaha. Molim Allaha da nas učini od onih koji će gledati u Njegovo 
Plemenito Lice. 

Zaslužiti uženetske blagodati ne znači ostaviti potrebe 

ovoga svijeta 

Kršćanski monasi i veliki broj ljudi ovogummeta, pretpostavljaju 
da se ahiretske blagodati ne mogu zaslužiti osim odbijanjem 
dobara i potreba ovoga svijeta. Zbog toga možeš vidjeti kako oni 
kažnjavaju svoja tijela i muče svoje duše, posteći i moleći se bez 



201 |StST0 POGUVLJE 



prekida. Neki od njih sebi potpuno zabranjuju ishranu, piće i lijepu 
odjeću, u nekim slučajevima ostavljaju posao i ne žene se. Ovo je 
mišljenje pogrešno, zato što je Allah stvorio ovosvjetska dobra 
i blagodati za vjernike i ukorava one koji zabranjuju Allahove 
dobrote koje je On stvorio za Svoje robove: "Reci: 'Ko je zabranio 
Allahove ukrase, bje je On za robove Svoje stvorio, i ukusna jela? 1 Reci: 'Ona su za 
vjernike na ovom svijetu, na onom svijetu su samo za njih 1 . Eto, tako Mi podrobno 
izlažemo dokaze [jadima koji znaju" (El-E'raf, 32). 

Ovaj svijet ukorava se i ostavlja ukoliko smeta približavanju 
ahiretu, a ako čovjek to shvati kao most i sredstvo putem kojeg se 
ahiret postiže, onda stvari nisu onakve kako ih neki zamišljaju. 

ČETRNAESTA TAĆKA 



Posljednja dova vjernika 

Vjernici će na Sudnjem danu pretrpjeti velike strahote, zatim 
će preći preko sirat-ćuprije, i pritom, također, pretrpjeti razne 
strahote, a zatim će ih Allah uvesti u Džennet koji je pun blagodati, 
a nakon što će ih osloboditi straha. Tamo će vidjeti ljepote koje 
im je pripremio Uzvišeni Allah, tako što će njihovi jezici početi 
veličati i slaviti Uzvišenog Allaha. On će im ukloniti strah i tugu, 
ispunit će dato obećanje i podarit će im Džennet: "Hvaljen neka je 
Allah" - govorit će - "koji je od nas tugu odstranio, * Gospodar naš, zaista, mnogo 
prašta i blagodaran je; koji nam je, od dobrote Svoje, vječno boravište darovao, gdje 
nas umor neće doticati i u kome nas klonulost neće snalaziti" (Fatir, 34-35); "I oni 
će reći: 'Hvala Allahu, koji nam je obećanje Svoje ispunio i u Džennetu nam mjesto 
darovao, da se u njemu nastanimo gdje hoćemo!' Divne li nagrade onima koji su se 
trudili!" (Ez-Zumer, 74). 

A njihova posljednja dova u Džennetu bit će: El-Hamdu lillahi 
Rabbil 'alemin - Zahvalnost pripada Allahu, Gospodaru svih 
svjetova: "Molitva njihova bit će u njima: 'Hvaljen neka si, Allahu!', pozdrav 
njihov: 'Mir vama!', a njihova posljednja molitva: 'Tebe, Allaha, Gospodara svjetova 
hvalimo!"' (Junus, 10). 

VII 

RAZGOVOR IZMEBU DŽENNETA 

I DŽEHENNEMA 




AUahov Poslanik, s.a.v.s., obavijestio nas je da su se Džennet 
i Džehennem požalili svom Gospodaru. Prenosi Ebu Hurejra, 
r.a., da je Muhammed, s.a.v.s., rekao: "Prepirali su se Džennet i 
Džehennem, pa je Džehennem rekao: 'Ja sam namijenjen za ohole 
i nevjernike', a Džennet je rekao: 'Sta je sa mnom što u mene 
ulaze slabi i potlačeni ljudi?' Uzvišeni AUah će reći Džennetu: Tz 
si Moja milost, tobom ću se smilovati onome kome hoću od Mojih robova \ a 
Džehennemu će reći: Tz si Moja ka%?ia, tobom ću kasniti onoga koga 
hoću od Mojih robova \ i oba će se napuniti. Džehennem se neće 
napuniti sve dok Allah na njega ne stavi Svoju Nogu, a on će tada 
reći: 'Nikada, nikada, nikada'. Tada će se on napuniti, njegova će 
se vatra omotati oko njega i Allah neće nikom od Svojih stvorenja 
učiniti nepravdu. A Džennetu će Allah stvoriti nova stvorenja 
(koja će ga napuniti)'." 1 

U drugom predanju stoji: "Prepirali su se Džennet i 
Džehennem, Džennet je rekao: *Šta je sa mnom, što u mene ulaze 
slabi i podačeni ljudi?', a Džehennem je rekao: 'Ja sam namijenjen 



1 Hadis prenose Buhari i Muslim. 

za ohole i nevjernike', a Uzvišeni Allah će reći Dženneru: Ti si 
Moja milost' , a Džehennemu će reći: Ti si Moja ka^pa, tobom ću 
kaditi onoga koga hoću od Mojih robova \ a svako od njih imati će svoje 
stanovnike. Što se Dženneta tiče, u njemu Uzvišeni AUah nikom 
neće nepravdu učiniti, a u Džehennemu će stvoriti ono što On želi, 
i bit će bačeni u njega (neki njegovi stanovnici), a on će reći 'Ima li 
još\ pa će opet biti bačeni a Džehennem će reći: 'ima li još?' Tada 
će Allah na njega staviti Svoju Nogu, tada će se napuniti, a vatra će 
ga obuhvatiti čitavog i reći će: TMikada, nikada, nikada'." 1 ' 
Postoji još veliki broj predanja koja su slična ovima. 




